Dharivarun Moonu Burugaa Elhumakee Massalaehtha?\nދަރިވަރުން މޫނު ބުރުގާ އެޅުމަކީ މައްސަލައެއްތަ؟\nބަޔަކު މީހުންނަށް އެކަން މައްސަލައަކަށްވެއްޖެހެން އެބަ ހީވެ އެވެ. އެއީ ދިރާސީ އާ އަހަރު ފެށިއިރު، ސްކޫލްތަކަށް ކިޔަވަން ދިޔަ ބައެއް ދަރިވަރުން މިއަދު މޫނު ބުރުގާ އަޅައިގެން ތިބީމަ އެވެ.\n"ހަވީރު" ނޫހުން ޝާއިއުކޮށްފައިވާ އެއް ފޮޓޯ އަކީ މި ގޮތަށް ސޯޝަލް މީޑިއާގައި އެންމެ ބާރު މިނުގައި އެނބުރެމުންދާ އެއް ފޮޓޯ އެވެ. އޭގައި ފެންނަނީ އަހުމަދިއްޔާ ސްކޫލްގެ ދަރިވަރަކު އޭނާގެ "ބެލެނިވެރިޔަކާ" އެކު ހިނގާލާފައި ސްކޫލަށް ދާ މަންޒަރެވެ. ބެލެނިވެރިއެއްގެ ސިފައިގައި ހުރި އަންހެން މީހާ، ކަޅު ހެދުން ލައިގެން މޫނު ބުރުގާ އަޅައިގެން ހުރިއިރު ދަރިވަރު ވެސް ހުރީ "މޫނު ބުރުގާ" އަޅައިގެންނެވެ.\nނަމަވެސް އެ ދަރިވަރު މޫނު ބުރުގާ އަޅާފައި ވަނީ ޔުނީފޯމަށް މާ ބޮޑެތި ބަދަލުތަކެއް ގެނެސްގެނެއް ނޫނެވެ. ފެންނަ ފެނުމަށް މޫނު ނިވާކޮށްފައި ވަނީ ޔުނީފޯމުގެ ބޭރުން ބޭނުކޮށްފައިވާ ވަކި ފޮތިކޮޅަކުންނެވެ.\nކޮންމެއަކަސް މި ފޮޓޯފެނިގެން ވަރަށް ގިނަ ބަޔަކު ދަނީ ސޯޝަލް މީޑިއާގައި ހިޔާލުފާޅުކޮށް، މޫނު ބުރުގާއާ ދެކޮޅަށް ނުރުހުން ވެސް ފާޅުކުރަމުންނެވެ. ދަރިވަރުންނަށް އެގޮތަށް މޫނު ބުރުގާ އެޅިގެން ނުވާނެ ކަމަށް ބުނާ ބަޔަކު އަޑުގަދަކޮށްފައިވާއިރު ދަރިވަރުންނަށް މޫނު ބުރުގާ އެޅެން ޖެހޭނެ ކަމަށް ބުނާ ބަޔަކު ވެސް އެބަތިއްބެވެ.\nއެކަމަކު، އޭގެ ކުރިން، އެންމެ ފުރަތަމަ އަހުމަދިއްޔާ ސްކޫލުން މި ވާހަކަ ފަށަމާ ހިނގާށެވެ. އެ ސްކޫލްގެ ދަރިވަރަކު ޔުނީފޯމުގައި "މޫނު ބުރުގާ" އަޅައިގެން މަގުމަތިން ފެނުނު ކަމަށް ބުނާ މައްސަލާގައި ސުވާލުކޮށްލުމުން އެ ސްކޫލުގެ ވެރިން ވިދާޅުވީ މޫނު ބުރުގާ އަކީ އެ ސްކޫލްގެ ޔުނޯފޯމުގެ ބަޔަކަށް ނުވާއިރު އެފަދަ ކަމެއް ހިނގާފާނެ ކަމަކަށް ގަބޫލުނުކުރެއްވޭ ކަމަށެވެ. އަދި އެފަދަ ކަމެއް ހިނގި ކަމުގެ މައުލޫމާތު ވެސް ލިބިފައި ނުވާ ކަމަށެވެ.\n"އަހުމަދިއްޔާ ތެރެއަކުން ތި މަންޒަރެއް އަޅުގަނޑުމެންނެއް ނުދެކެން. ދަރިވަރަކު މޫނު ބުރުގާ އަޅައިގެން އަޔަސް އެ ދަރިވަރަކު ނެތް ސްކޫލަކަށް ވަދެފައި އެގޮތަކަށް. އަނެއްކޮޅުން އަހުމަދިއްޔާ ސްކޫލްގެ ޔުނީފޯމާ ހިލާފަކަށް އެއްވެސް ދަރިވަރަކަށް ސްކޫލަކަށް ނުވަދެވޭނެ،" ސްކޫލްގެ ޕްރިންސިޕަލް މުހައްމަދު ރަޝީދު ވިދާޅުވީ މިހެންނެވެ.\n"އަހުމަދިއްޔާގެ ޔުނީފޯމަކީ މޫނު ބުރުގާ އެޅޭ ގޮތަށް ގަވާއިދުކޮށްފައިވާ ޔުނީފޯމެއް ނޫން. ހަމައެކަނި މި ޔުނީފޯމަކީ ބުރުގާ އާއި ބުރުގާ ނާޅާ ކުދިންނަށް ހާއްސަ ޔުނީފޯމެއް. މޫނު ބުރުގާ އެޅޭގޮތަކަށް ނޫން ގަވާއިދުކޮށްފައި ވަނީ."\nމި މޭރުމުން ވާހަކަ ދައްކަވަމުން ރަޝީދު ވިދާޅުވީ ދަރިވަރުންތަކެއް މޫނު ބުރުގާ އަޅަން ބޭނުންވިޔަސް އަދި އެފަދަ ފުރުސަތެއް ސްކޫލްގެ ޔުނީފޯމާ ބެހޭ ގަވާއިދުން ނުދޭ ކަމަށެވެ. އަދި އެ ފުރުސަތު ދަރިވަރުންނަށް ލިބޭނެ ފަދަ ގޮތެއް ހެދުމުގެ ވިސްނުން ނެތް ކަމަށް ވެސް އޭނާ ވިދާޅުވި އެވެ.\nރަޝީދު ވިދާޅުވީ ސްކޫލް ތެރޭގައި ދަރިވަރުން މޫނު ނިވާކޮށްގެން ތިބެން ޖެހޭ ކަމަކަށް ވެސް ގަބޫލުނުކުރައްވާ ކަމަށެވެ.\n"އެހެންވީމަ މޫނު ބުރުގާ އަޅައިގެން އަންނަ ކުއްޖަކަށް އަހުމަދިއްޔާގެ ގޯތި ތެރެއަށް ވަނުމުގެ ފުރުސަތެއް ނުލިބޭނެ، އިނގޭތޯ،" ރަޝީދު ވިދާޅުވި އެވެ.\n"މޫނު ބުރުގާ އަޅަން ބޭނުންވާ ދަރިވަރުންނަށް އެ ފުރުސަތު ލިބޭ ފަދަ ގޮތަކަށް ޔުނީފޯމަށް ބަދަލުތަކެއް ގެނައުމަކީ އަޅުގަނޑުމެން މިހާތަނަށް މަޝްވަރާވެސް ކޮށްފައިވާ ކަމެއް ނޫން. ސްކޫލް ތެރޭގައި މޫނު ނިވާކޮށްގެން އުޅުމުގެ ފުރުސަތު ދަރިވަރުންނަށް ދޭން ޖެހޭ ކަމަކަށް އަޅުގަނޑަކަށް ގަބޫލެއް ވެސް ނުކުރެވޭ. އެފަދަ ފުރުސަތެއް ދޭކަށް ވެސް އަޅުގަނޑުމެން ނުވިސްނަން."\nމިއީ މޫނު ބުރުގާ ޔުނީފޯމާ މެދު އަހުމަދިއްޔާ ސްކޫލްގެ އެންމެ އިސްވެރިޔާގެ ހިޔާލު ހުންނެވި ގޮތެވެ. އެހެންވީމަ އެ ސްކޫލްގެ ވާހަކަ ދެން އެއް ފަރާތެއްގައި ބާއްވަމާ ހިނގާށެވެ.\nއަހުމަދިއްޔާ ސްކޫލްގެ ދަރިވަރަކު ޔުނީފޯމާ އެކު "މޫނު ބުރުގާ" އަޅައިގެން އުޅުނު މަންޒަރު އާންމުވެފައި ވިޔަސް މިކަން އަދި މާ ބޮޑު މައްސަލައަކަށް ނުވެ އެވެ. އަހުމަދިއްޔާ އާއި އެހެން ސްކޫލްތަކުގެ ގިނަ އަންހެން ދަރިވަރުންތަކެއް ޔުނީފޯމާ އެކު މޫނު ބުރުގާ އަޅަން ބާރު އަޅަނީކީއެއް ވެސް ނޫނެވެ.\nނަމަވެސް ދަރިވަރުންގެ ޔުނީފޯމާއި މި މައްސަލަ އޮތީ ކުރިން ވެސް ހިލިފަ އެވެ. އަދި މޫނު ބުރުގާ އަޅައިގެން ދަރިވަރަކު ކިޔަވަން ދިޔަ މައްސަލައެއް ވެސް މިފަހުން ހޫނުވެފައިވެ އެވެ.\nއެއީ މޫނު ބުރުގާ އަޅައިގެން ކުއްލިއްޔާ އަށް ކިޔަވަން ދިޔަ ގއ. ދާންދޫ، ބީޗްވިލާ، މެހެނާޒް ހުސެއިންގެ މައްސަލަ އެވެ. އޭނާގެ މައްސަލަ 2012 ވަނަ އަހަރު ފަލަ ސުރުހީތަކަށް އެރީ، މޫނު ބުރުގާ އަޅައިގެން ކިޔަވަން ދިޔުމުން ކުއްލިއްޔާ އިން އޭނާ ބޭރުކޮށްލުމުންނެވެ.\nއެ ހިސާބުން އޭނާ އެ މައްސަލަ ކޯޓަށް ވެއްދީ، މޫނު ބުރުގާ އަޅައިގެން ކުއްލިއްޔާ އަށް ކިޔަވަން ނުދެވޭ ގޮތަށް އޮތް ގަވާއިދުގެ އެ މާއްދާ ބާތިލުކޮށް ދިނުމަށް އެދި އެވެ. އެމީހުން ޝަކުވާކުރީ، މޫނު ބުރުގާ އެޅުމަކީ އިންސާނީ ހައްގުތަކުގެ ތެރެއިން ހައްގަކަށްވާއިރު އެ ހައްގު ނިގުޅައި ނުގަނެވޭނެ ކަމަށް ބުނެ އެވެ.\nއެންމެފަހުން އެ މައްސަލަ ކޯޓުން ނިންމާލީ، ފިއްތުންތަކާ ގުޅިގެން ކުއްލިއްޔާގެ ގަވާއިދު އިސްލާހުކޮށް މޫނު ބުރުގާ އަޅައިގެން ވެސް ދަރިވަރުންނަށް ސްކޫލަށް ދެވޭނެ ކަމަށް ކަނޑައެޅުމުންނެވެ.\nއެހެންވީމަ އެންމެފަހުން ކުއްލިއްޔާގެ މައްސަލަ ނިމިގެން ދިޔައީ މޫނު ބުރުގާ އަށް ކުރި ލިބިގެންނެވެ. ނަމަވެސް އެއީ ޔޫނީފޯމް ކަނޑައެޅިފައިވާ ސްކޫލެއް ނޫނެވެ. ބަޔަކު ފިއްތުންތަކެއް ކުރިމަތިކޮށްގެން އެންމެފަހުން ހެދުން އަޅަން ޖެހޭ ގަވާއިދުން، މޫނު ބުރުގާއާ ދެކޮޅު ބާބު އުނިކޮށްލީ އެވެ.\nމިހާރު އިންޓަނޭޝަނަލް ސްކޫލެއްގެ ތައްގަނޑު ޖަހާފައިވާ އަހުމަދިއްޔާ ސްކޫލުން އެ ބުނަނީ މޫނު ބުރުގާ އަށް އެ މީހުން އަވަސް މުސްތަގުބަލެއްގައި ފުރުސަތު ނުދޭނެ ކަމަށެވެ. މިފަދަ ފިކުރުތަކެއް ސްކޫލްތަކުގެ އެންމެ އިސްވެރިންގެ ކިބައިގައި ހުރި ނަމަ ސްކޫލްތަކަށް ކިޔަވަންދާ ކުދިންގެ ތެރެއިން ޔުނީފޯމާ އެކު މޫނު ބުރުގާ އަޅަން ބޭނުންވާ ދަރިވަރުންނަކަށް އެ ފުރުސަތެއް ނުލިބޭނެ އެވެ.\nސަބަބަކީ ސްކޫލްގެ ޔުނީފޯމްގެ ފުރަތަމަ މަރުހަލާގެ ގޮތް ކަނޑައެޅުމުގެ ހުރިހާ ބާރެއް މި އޮންނަނީ ސްކޫލްތަކަށް ކަމަށްވާތީ އެވެ. މުޖުތަމައުގެ މިންގަނޑާއި އުސޫލުތަކާ ގުޅޭ ގޮތަށް އަދި ދަރިވަރުންނާއި ބެލެނިވެރިންނަށް ވެސް ފަސޭހަވާނެ ފަދަ ގޮތަކަށް ޔުނީފޯމް ޑިޒައިންކޮށް ހުރިހާ ކަމެއް މި ކުރަނީ ސްކޫލްތަކުންނެވެ.\nއެޑިއުކޭޝަން މިނިސްޓްރީސް މި ޔުނީފޯމުތަކަށް ފެހި ސިގްނަލް ދެނީ އެއަށް ފަހު އަޅާކިޔާ ކިޔުމަކަށް ބަލައިގެންނެވެ. ކޮންމެއަކަސް ފާހަގަކޮށްލަން ޖެހެނީ، ސްކޫލްތަކުން މޫނު ބުރުގާ އަށް ފުރުސަތު ނުދޭ ނަމަ އެޑިއުކޭޝަނަށް ވެސް ކުރެވޭނެ ވަކި މާ ބޮޑު ކަމެއް މީގައި ނެތް ކަމެވެ.\nދެން އޮތީ ދަރިވަރުންނާއި ބެލެނިވެރިންގެ ބާރެވެ. އެޑިއުކޭޝަންގެ ސްޓޭޓް މިނިސްޓަރެއް ކަމުގައިވާ އަބްދުﷲ ނަޒީރު މިއަދު ވިދާޅުވީ، ޔުނީފޯމާ އެކު ދަރިވަރުންނަށް މޫނު ބުރުގާ ނޭޅިގެން ނުވަތަ ޔުނީފޯމާ އެކު މޫނު ބުރުގާ އަޅަން ބޭނުން ވެގެން ވެސް، އެއްވެސް ކަހަލަ ޝަކުވާއެއް މިހާތަނަށް ލިބިފައި ނެތް ކަމަށެވެ.


Shurau: Hagu Photographer, Media Ge Ehme Uhugai - Vaguthu\nގާފު އޮންލައިންގެ ޗީފް އޮޕަރޭޓިންގ އޮފިސަރ ޝުރާއު\nގދ. ތިނަދޫއަށް އުފަން އަހުމަދު ޝުރާއު (21އ) ފުރަތަމަ ނޫސްވެރިކަމުގެ ދާއިރާއިން ފެނިގެން ދިޔައީ ފޮޓޯގްރާފަރެއްގެ ގޮތުގައެވެ. އޭނާ އޭރު ވަރަށް ގިނަ އިވެންޓްތައް ކަވަރުކޮށްފައިވެއެވެ. އޭރު އޭނާގެ ބޮޑު މަސައްކަތަކަށް އޮންނަނީ ފޮޓޯ ނެގުމެވެ. އިވެންޓްތަކުގެ ފޮޓޯތަކާއި، އެކި ފޮޓޯތައް ނަގާ ގެލެރީ ހެދުމެވެ. އެ މަސައްކަތުގައި އޭނާ ޝާމިލްވެ އުޅުނެވެ. އޭނާ އޭރު މަސައްކަތް ކުރީ "އަވަސް" ނޫހުން އޭނާއަށް ދިން އެ ފުރުސަތުގައެވެ.\nޝުރާއު ފޮޓޯ ޖާނަލިޒަމް ދާއިރާއަށް ވަނުން!\nޝުރާއު ފޮޓޯގްރަފީ ދާއިރާއަށް ވަދެވުނީ އޭނާ މަޖީދީއްޔާ ސްކޫލްގައި ތައުލީމް ހާސިލް ކުރަމުން ދަނިކޮށެވެ. އޭގެ ކުރިންވެސް އޭނާ ފޮޓޯ ނެގުމަށް ޝައުގުވެރިކަން ހުރެއެވެ. އެކަން ޝުރާއު ކުރަމުން ދަނިކޮށް އަވަސް ނޫހުން އޭނާއަށް ފުރުސަތު ލިބުނެވެ. އޭރު އޭނާ ސްކޫލްވެސް ނުނިމެއެވެ. އުމުރަކީ 15 އަހަރެވެ. އެއިރު އޭނާ ސްކޫލްގައި އުޅޭތީ، އިވެންޓްތަކަށް ނުދެއެވެ. ނަމަވެސް އަވަސް ނޫހަށް އޭނާ އެކި ފޮޓޯތައް ނަގައިދީ އުޅުނެވެ. އޭނާ ސްކޫލް ނިންމާފައި ރަސްމީ ވަޒީފާއަށް ނުކުރީ އަވަސް ނޫހުގެ ފޮޓޯޖާނަލިސްޓެއްގެ ގޮތުގައެވެ.\nޝުރާއު އަވަސް ނޫހުގައި އުޅުނު އިރު\n"ސްކޫލް ނިންމާފައި ޗުއްޓީއަކަށް ރަށަށް ދިޔަ ދުވަހު ނޫން އަނެއް ދުވަހު ގުޅަނީ އަވަސް އިން ފުލްޓައިމް ސްޓާފަކަށް ހެދުމަށް" ޝުރާއު ކިޔައިދިނެވެ.\nއަވަސް ނޫހުގައި އޭނާ މަސައްކަތް ކުރަމުން ދަނިކޮށް ފުރުސަތު ދެން ލިބެނީ ސީއެންއެން, ބީބީސީ ފަދަ ބައިނަލަގްވާމީ މީޑިއާތަކަށް ހަބަރާއި ފޮޓޯ ޕޫލް ކުރާ އޭޖެންސެ ފްރާންސެ ޕްރެސެ ( އޭއެފްޕީ ) ގެ ފޮޓޯޖާނިސްލަޓަކަށް ވުމުގެ ފުރުސަތެވެ. އެ ފުރުސަތުގެ ބޭނުން އޭނާ އަދިވެސް އަންނަނީ ކުރަމުންނެވެ. އެގޮތުން އޭނާ އަކީ މިވަގުތު ބައިނަލަގްވާމީ މީޑީއާތަކަށް ކޮންޓްރެކްޓް އުސޫލުން ފޮޓޯ ޕޫލް ކުރާ ހަމައެކަނި ދިވެހި ފޮޓޯޖާނަލިސްޓެވެ.\nރިޕޯޓަރަކަށް ވާން ފުރުސަތު ލިބުން!\nފޮޓޯތަކުގެ އިތުރުން އޭނާގެ ހަބަރުތައް ވެސް އަވަސް ނޫހުން ފެނުނެވެ. އޭނާއަށް އެ ފުރުސަތު ލިބުނީ، އަވަސް ނޫހުގައި މަސައްކަތް ކުރާތާ ދެވަނަ މަސް ފަހަނައަޅާ ދިޔަ ފަހުންނެވެ. އޭނާއަށް އެ ފުރުސަތު ލިބުނީ އޭނާ އެތަނުގައި ކުރަމުންދިޔަ މަސައްކަތަށް ކޮންމެވެސް ވަރެއްގެ ފަރުވާ ކުޑަވުމެއް އައުމުން ވެރިންގެ ފަރާތުން ލިބުނު އިންޒާރުތަކަށް ފަހުއެވެ. އޭނާއަށް އިންޒާރު ލިބުނީ ފަރުވާ ކުޑަވާނަމަ މުސާރަ ނުލިބޭނެ ކަމުގެ އިންޒާރާއި ވަކި ކުރާނެ ކަމުގެ އިންޒާރެވެ. އެއީ އޭނާގެ ޕްރޮބޭޝަން މުއްދަތެވެ.\nޝުރާއު އަވަސް ނޫހުގައި މަސައްކަތް ކުރަމުންދިޔައިރު ނަގާފައިވާ ފޮޓޯއެއް\nނަމަވެސް އެ މަހުގައި އޭނާ ވަރަށް ރަނގަޅަށް މަސައްކަތް ކުރިއެވެ. އަދި އެތަނުން އޭނާ ދާއިމީ ކުރިއެވެ.\nޝުރާއު ތިނަދޫގެ އޮފީސްތަކުގައި މަސައްކަތް ކުރާ އިސްބޭފުޅުންނާއެކު\nއޭނާ ފުރަތަމަ ކަވަރު ކުރި ހަބަރަކީ މާލޭގައި ހިނގާދިޔަ ބޮޑު އަލިފާނުގެ ހާދިސާއެވެ. އެއީ 2016 ވަނަ އަހަރުގެ އޭޕްރިލް މަހުގެ 18 ވަނަ ދުވަހުގެ ހަވީރު ހިނގާދިޔަ ކޯސްޓް ލައިން ހާޑްވެއަރ ހިންގާ އިމާރާތުގައި ރޯވި ހާދިސާއެވެ.\n"މާލޭގެ ކޯސްޓްލައިން އަލިފާނުގެ ހާދިސާގައި، އެތަނަށް ފުރަތަމަ ރިޕޯޓް ކުރީ ޝުރާއު، އެ މައުލޫމާތު ގެނެސްދޭން ހުރީ، ދެން އެ ދުވަހު އަވަސްގެ ޗީފް އެޑިޓަރ އާދަމް ހަލީމް ( މުންޑޫ އާދަމް ) ދިން ޗާންސެއް އެއީ ރިޕޯޓަރަކަށް ވާން"،\nއޭނާ އެ ދުވަހު ލިޔުނު ހަބަރު ޗީފް އެޑިޓަރަށް ކަމުދިޔައީއެވެ. އެހެންވެ އޭނާއަށް ރިޕޯޓަރެއްގެ ގޮތުގައި އުޅެންވެސް ފުރުސަތު ލިބުނެވެ. އޭގެ ފަހުން އޭނާ ދިޔައީ، ހަބަރުތައް ލިޔަމުންނެވެ. ހާއްސަކޮށް ލައިފް ސްޓައިލް އާއި ޓެކްނޮލޮޖީއާ ގުޅުން ހުރި ހަބަރުތައް އޭނާ ލިޔަމުން ދިޔައެވެ. އޭނާއަށް އެކަމުން ކުރިއަށްދާން، އޭރު އެ ނޫހުގެ މެނޭޖިންގް އެޑިޓަރު އަހުމަދު ނާއިފް އާއި އެސިސްޓެންޓު އެޑިޓަރު ނާޒިމް ހަސަންގެ ފަރާތުންވެސް ދިޔައީ އެއްބާރުލުން ލިބެމުންނެވެ.\nޝުރާއު އަވަސް ނޫހުގައި އުޅުނުއިރު، ސަންގައި ކުރިން އުޅުނު ފޮޓޯޖާނަލިސްޓަކާއެކު\nއަވަސްގައި މަސައްކަތް ކުރުމަށްފަހު އޭނާ ދެން ބަދަލުވީ ވީޓީވީ އަށެވެ. އެތަނުގައި އޭނާ އުޅުނީ ފޮޓޯޖާނަލިސްޓެއްގެ ގޮތަށް ނަމަވެސް، އޭނާ ލިޔުމުގެ މަސައްކަތުގައިވެސް އުޅުނެވެ.\nޝުރާއު ދެން ފެނިގެން ދިޔައީ އަމިއްލަ މީޑިއާ އަކުން!\nޝުރާއު އޭގެ ފަހުން ފެނިގެން ދިޔައީ، ހުވަދު އަތޮޅަށް ހާއްސަކޮށް އޭނާގެ ބައިވެރިވުމާއެކު އުފެއްދި ނޫހެއް ކަމަށްވާ "ގާފު"އިންނެވެ. އޭނާއަކީ އެ ނޫހުގެ ކޯ ފައުންޑާ އެކެވެ. އަދި ޗީފް އޮޕަރޭޓިންގ އޮފިސަރުވެސް މެއެވެ.\nޝުރާއު ބުނިގޮތުގައި، އޭނާ މީޑިއާ ދާއިރާއަށް ވަނީއްސުރެ އަމިއްލަ ނޫހެއް އުފައްދައިގެން އެކަން ކުރުމުގެ ޝައުގުވެރިކަން ހުއްޓެވެ.\n"ކޮންމެ ކަމެއްގައިވެސް ހެލްޕް ވެދޭ ވަރަށް ގާތް މެންޓާއެއް ހުސައިން އަހުމަދު އަކީ، އޭނާ ބުނި އެކަން ކުރަންވީ ނޫންހޭ ތިމަންނަ އިންވެސްޓް ކުރާނަމޭ، ދެން އެ ފުރުސަތު ދިނީ ޝުރާއު އަށާއި، ގާފުގައި މި އުޅޭ ކުދިންނަށް".\nޝުރާއު ކޮމްޕް ހުސައިން އަދި ގާފު ނޫހުގެ ވެރިންނާއެކު ފޮޓޯއަކަށް ހުއްޓިލައިގެން\nއެ ނޫސް ވެގެން ގޮސްފައި ވަނީ ހުވަދު އަތޮޅުގެ ހުރިހާ ހަބަރެއް ކަވަރުކޮށް، ރާއްޖޭގެ ބޮޑެތި ހަބަރުތަކާއި، ރާއްޖެއިން ބޭރުގެ ފާހަގަކޮށްލެވޭ ގިނަ ހަބަރުތައް ގެނެސްދޭ ނޫހަކަށެވެ. ޒުވާން ޓީމަކާއެކު އެ މަސައްކަތް ކުރަމުންދާއިރު، ބައެއް މިނިސްޓަރުންނާއި، ކުންފުނިތަކުގެ ވެރިންނާއެކުވެސް ބޮޑެތި ލައިވް ޕްރޮގްރާމްތައް އެ ނޫސް މެދުވެރިކޮށް ގެނެސްދީފައި ވެއެވެ. އަދި ހުވަދު އަތޮޅުގައި ހިންގަމުންދާ ޕްރޮޖެކްޓްތަކާއި، އެ ނޫންވެސް މައުލޫމާތުތައް އެ ނޫސް މެދުވެރިކޮށް ގެނެސްދެއެވެ.\nމަދު ދުވަސްކޮޅެއްގެ ތެރޭގައި ހުވަދު އަތޮޅުގެ ގިނަބައެއްގެ ޝައުގުވެރިކަން ދަމާގަތް އެ ނޫސް ހިންގުމުގައިވެސް އިސްކޮށް އުޅޭ ޝުރާއު ބުނީ، އެ ނޫސް ހިންގުމަށް މިހާރު ހުވަދު އަތޮޅުގެ ހުރިހާ ރަށެއް ވާޗުއަލްކޮށް ގުޅާލާފައިވާނެ ކަމަށެވެ. އެހެންކަމުން އެ ރަށްތަކުގައި ގާފުގެ ރިޕޯޓަރުން ތިބޭނެއެވެ. މިއާއެކު ހަބަރުތައް ހޯދުމުގައި ފަސޭހަތަކެއް ލިބިގެންދާނެ ކަމަށް އޭނާ ބުންޏެވެ.\nހުވަދު އަތޮޅުގެ އަޑަކަށް "ގާފު"\nޒުވާން ޓީމަކާއެކު ގާފުން މަސައްކަތް ފަށައިގަތީ ހުވަދު އަތޮޅުގެ އަޑަކަށް އެ ނޫސް ހެދުމަށެވެ. އެ ނޫހަކީ އެ އަތޮޅުގައި ހިނގާ ހުރިހާ ކަމެއް ކަވަރު ކުރާ ނޫހަށް ހެދުމަށެވެ. އެ މަސައްކަތް ކާމިޔާބު ކޮށްފިއެވެ. އަދި ހުވަދު އަތޮޅުގައި ހިންގާ ކުދި ވިޔަފާރިތައް ކުރިއަރުންވެސް އެ ނޫހުން ވަނީ މަސައްކަތް ކޮށްފައެވެ. އަދި ހުވަދު އަތޮޅުގައި ހިންގާ ކުޅިވަރުގެ މުބާރާތްތަކާއި، އެ ނޫންވެސް ހަރަކާތްތަކުގެ މީޑިއާ ޕާޓްނަރަކަށްވެ، އެކަންކަން ކުރުމުގައި އެ ނޫހުގެ ދައުރު ބޮޑެވެ.\nޝުރާއު ބުނި ގޮތުގައި ގާފުގެ މުސްތަގްބަލު އޭނާ ދެކެނޭ ވަރަށް އުޖާލާކޮށެވެ.\n"ގާފުގެ ޓީމަކީ މިދާއިރާއަށް މުޅިން އާ ޓީމެއް, އެހެންނަމަވެސް މި ޓީމުގެ މަސައްކަތަށް ބަލާފަ ނުބުނާނެ މިއީ އާޓީމެކޭ. މުސްތަގުބަލުގަ ގާފުން ފެންނާނެ ރާއްޖޭގެ މީޑިއާތަކުން އަދި ޕްރެކްޓިސް ނުކުރާ އެތައް ކަމެއް, މި ޓީމުގެ ކާމިޔާބީގެ ފަހަތުގައި އޮތީ ހަމަ މުޅި ގާފުގެ ޓީމު" ޝުރާއު ކިޔައިދިނެވެ.\n"ހަޔާތުގައި ލިބުނު ކޮންމެ ކާމިޔާބީއެއްގެ ފަހަތުގައި ހުރީ މަންމައާއި ބައްޕަ. އަދި މުޅި އާއިލާ. ނޫސްވެރިކަމުގައި މިހާ ހިސާބަށް އާދެވުމުގެ އެއް އަސްލަކީ ނާއިފް އާއި މުންޑޫއާއި ނާޒިމް.. އަދި މީޑީއާގެ ހުރިހާ އެކުވެރިންނާއި އެއްކޮތް މަސައްކަތް ކުރި ނޫސްވެރިން. ނޫސްވެރިކަމުގައި ދުއް އެންމެ ބޮޑު ހުވަފެން ހަދީގަތަކަށް ހަދައިދިނީ ކޮމްޕެ ހުސެއިން. އަދި ގާފު ގެ ދެން ތިބި ފައުންޑަރުން ކަމުގައިވާ ޔާމިން , ޝިނާން އަދި ޝުއާއު.. އަދި ގާފު ހުވަދު އަތޮޅުގެ އެންމެ ޓޮޕަށް ގެންގޮސްދޭން މަސައްކަތް ކޮށްދިން އިސާމް , ޝަޖާއަތު އަދި ގާފުގެ މުޅި ޓީމް. އަދި ގާފުގެ މަސައްކަތްތަކުގައި އާއި މިހާރު ކުރާ ހުރިހަާ މަސައްކަތްތަކެއްގެ އެންމެ ހިތްވަރުދޭ އެކަކަކީ އިޒޫ. މި އީ ޝުކުރު ހައްގު މީހުން"\nކޮކީ: އުއްމީދާއި، ހުވަފެންތަކާއިއެކު ކުރިއަށް\nމެއި 6, 2021 12:13\nމެއި 6, 2021 12:24\nގާފުއަށް ކާމިޔާބަށް އެދެން.\nމެއި 6, 2021 19:34\nޝުރާޢު އަށް އިތުރު ކާމިޔާބީއަށް އެދެން. ގާފު ނޫސް ވަރަށް ހަބޭސް ހަމަ.


41 aharah fahu CHSE hulhumale ah\nސީއެޗްއެސްސީ: ސްކޫލް ހުޅުމާލެއަށް ބަދަލު ކުރަން ވަނީ ނިންމާފައި\nއޭލެވެލަށް ކިޔަވައިދޭން ހާއްސަ ކޮށްފައިވާ ސްކޫލް، ސެންޓާ ފޮ ހަޔާ ސެކަންޑްރީ އެޑިއުކޭޝަން (ސީއެޗްއެސްއީ) ހުޅުމާލެ އަށް ބަދަލު ކުރަން ސަރުކާރުން ނިންމައިފި އެވެ.\nމި ބަދަލު ގެނައުމަށް ސަރުކާުރުން ނިންމި އިރު ސީއެޗްއެސްއީ އަލުން އިމާރާތް ކުރުމުގެ މަސައްކަތް ރަޝީދު ކާޕެންޓްރީ އެންޑް ކޮންސްޓްރަކްޝަން (އާރްސީސީ) އާ ހަވާލު ކޮށްފައި ވެއެވެ.\nއަވަސް އަށް ޔަގީންވެފައިވާ ގޮތުގައި މި އިމާރާތް ހުޅުމާލެ އަށް ބަދަލު ކުރުމުގެ މަސައްކަތް މިހާރު އަންނަނީ ކުރަމުންނެވެ. އެހެންވެ އާރްސީސީން މާލޭގައި ފެށި އާ އިމާރާތުގެ މަސައްކަތް މިވަގުތު ވަނީ ހުއްޓާލާފަ އެވެ.\nކޮންމެ އަހަރަކުވެސް 1500 އަށް ވުރެ ގިނަ ދަރިވަރުން ކިޔަވާ މި ސްކޫލު ބަދަލު ކުރަނީ ހުޅުމާލޭގެ ކޮން ސަރަހައްދަކަށް ކަމެއް އަދި ސާފެއް ނުވެއެވެ.\nމިނިސްޓްރީ އޮފް އެޑިއުކޭޝަން ސީއެޗްއެސްއީ\nޓެލިކިލާސްތައް މާދަމާ ފަށަނީ


BREAKING| Covid Ga Niyaavi Meehehge Gaiga Aniyaathakeh Huri Massala Polihah! - Vaguthu\nއައްޑޫ ސިޓީ ހިތަދޫ- ވަގުތު އިމޭޖަސް\nއައްޑޫ ސިޓީގައި ކޮވިޑް-19 ޖެހިގެން ރޭ ނިޔާވި އަންހެނެއްގެ ގައިގައި އަނިޔާތަކެއް ހުރި މައްސަލަ އާއިލާއިން ފުލުހުންނަށް ހުށަހަޅައިފިއެވެ.\nއައްޑޫ އިކުއަޓޯރިއަލް ހޮސްޕިޓަލް (އޭއީއެޗް) އިން ބުނި ގޮތުގައި އައްޑޫ ކޮވިޑް ފެސިލީޓީގައި ފަރުވާ ދެމުން ދަނިކޮށް ރޭ ދަންވަރު ނިޔާވީ ފޭދޫ އަށް އުފަން 81 އަހަރުގެ ދިވެހި އަންހެނެކެވެ. މިއީ އައްޑޫގައި ކޮވިޑް ޖެހިގެން ނިޔާވި ނުވަ ވަނަ މީހާއެވެ.\nފުލުހުންގެ މީޑިއާ އޮފިޝަލް "ވަގުތު" އަށް މިއަދު ވިދާޅުވީ އައްޑޫން ކޮވިޑް ބަލީގައި ނިޔާވި މީހެއްގެ ގައިގައި އަނިޔާގެ ނިޝާންތަކެއް ހުރި ކަމަށް ބުނެ މައްސަލައެއް އާއިލާގެ ފަރާތުން ހުށަހަޅާފައިވާތީ ބަލަން ޖެހޭ ކަންކަން ބަލަމުން އަންނަ ކަމަށެވެ.\nއެކަމާ ގުޅިގެން އިތުރު ތަފްސީލެއް ފުލުހުންގެ މީޑިއާ އޮފިޝަލް ވިދާޅެއް ނުވެއެވެ.\nނިޔާވި މީހާގެ އާއިލާގެ މެމްބަރަކު "ވަގުތު" އަށް މިއަދު ބުނީ އަންހެން މީހާގެ ކަށުކަމާކެމީގެ ކަންކަން ކުރިއަށް ދަނިކޮށް ލިބުނު މައުލޫމާތަކާ ގުޅިގެން ބެލި އިރު، ނިޔާވި މީހާގެ ހަށިގަނޑުގައި ޒަހަމްތަކެއް ހުރި ކަން ފާހަގަ ކުރެވުނު ކަމަށެވެ.\nއެގޮތުން ބޮލުގައި އަނިޔާގެ ނިޝާންތަކެއް ފެންނަން ހުރި ކަމަށް އޭނާ ބުންޏެވެ.\n"މިކަން ވީ އިރުގައި ވެސް ހޮސްޕިޓަލުންނާއި ކޮވިޑް ފެސިލިޓީން ވެސް އަންގާފައެއް ނުވޭ ކިހިނެއް ވެގެން ކަމެއް އަނިޔާވީ. އެހެންވެ މިކަން ފޮރުވައިގެން ގެންގުޅުމާ ގުޅިގެން އެ މައްސަލަ ބަލައި ދިނުމަށް ފުލުހުންނަށް ހުށަހެޅީ،" އާއިލާގެ މެމްބަރަކު ކިޔައި ދިނެވެ.\nއެމީހާ ބުނި ގޮތުގައި ބޮލަށް ލިބުނު އަނިޔާއަކީ އަންހެން މީހާ ވެއްޓުމުގެ ސަބަބުން ލިބުނު އަނިޔާއެއް ކަމަށް ބެލެވެއެވެ. އެކަމަކު، އާއިލާއަށް މައްސަލައަކަށްވީ އެ ކަން ނާންގައި ސިއްރުކޮށްފައި އޮތުމުންނެވެ.\n"މިހާރު ހޮސްޕިޓަލުން އެބަ ބުނޭ އަންހެން މީހާ ވެއްޓުނު ކަމަށް،" އާއިލާގެ މެމްބަރަކު ބުންޏެވެ.\nކޮވިޑްގައި ރާއްޖެ އިން ނިޔާވި މީހުންގެ ޖުމްލަ އަދަދު މިހާރު ވަނީ 243 އަށް އަރާފައެވެ.\nރާއްޖެ އިން މިހާތަނަށް ޖުމްލަ 87359 މީހުން ކޮވިޑަށް ފައްސިވެ އޭގެތެރެއިން 85453 މީހުން މިހާރު ކޮވިޑުން ރަނގަޅުވެފައިވެއެވެ.\nއޮކްޓޯބަރ 28, 2021 14:03\nބަލަން ބޭނުންނުވޭ މަރާލަން ބޭނުންވާތީ ތިޔަ ކޮވިޑް ފެސިލިޓީއަށް މުސްކުޅިން ފޮނުވާލަނީ. ޢެތަނުގައި މަރުވަނީ ކޮވިޑަކުނޫން. ޢަޅާނުލާ ބާއްވައިގެން ދުއްވާލަނީ!! މީ ހަގީގަތް!\nއޮކްޓޯބަރ 28, 2021 14:07\nމައިމޫނާ އޭ ކިޔާ އަންހެން މީހާ އިސްތިއުފާ ދޭން ޖެހޭ! ރަހުމް ކުޑަ މީހާ ގަނޑާ! ކަލޭ ވެސް ހިލޭ ބަޔެއް ކައިރީ އޮންނަ އިރު އަނިޔާ ލިބުނީ މަ ބޭނުން ވާނެ ދަރިން ނަށާ ތިމާގެ މީހުން ނަށް އެކަން އިނގެން. ނުބައި ނުލާފާ މީހާ ހުރެގެން ޒާތް ޒާތުގެ ގަވައިދު ނެރެ ރަށް ރަށް ބަންދު ކޮށް ހަދާ ނެ.!!


Reyge accidentugai haaludheravi zuvaanaa Male’ furuvaalanee\nކައިވެނި ކުރުމަށް ހަނދާންނެތިފައި ތިބި ބައެއް\n'Stud Briefs' ކޮންމެ ފިރިހެނަކަށް މުހިއްމު އެއްޗެއް\nސޯނަމް ކަޕޫރް ލޮސް އެންޖަލިސްގައި އޭނާގެ ފިރިމީހާޔާއެކު ޗުއްޓީ ހޭދަކުރަނީ\n10 އަހަރުވަންދެން ކޮމާގައި އޮތް މީހަކު ހޭއަރާ އޭނާގެ ހޮސްޕިޓަލް ބިލް ފެނުމުން ހިތް ހުއްޓިއްޖެ\nހުޅުމާލޭ ރޯ ހައުސްއެއްގެ ޓެރަސްމަތީ މަރުވެފައި އޮތް މީހަކު ފެނިއްޖެ\nސަފާރީއެއްގައި އެއްޗެއް ގޮވާ ދެމީހުން ފިހިއްޖެ\nމާލޭ ގެއެއްގެ މަތިން ކުއްޖަކު ވެއްޓިއްޖެ\nރޭގެ އެކްސިޑެންޓުގައި ހާލުދެރަވި ޒުވާނާ މާލެ ފުރުވާލަނީ\nފޭދޫގައި ރޭ ހިނގި އެކްސިޑެންޓުގައި ބޮލަށް އަނިޔާވި މުހައްމަދު އަސްވާގަށް އިތުރު ފަރުވާދިނުމަށް މިއަދު މާލެ ފޮނުވަން ތައްޔާރުވެއްޖެއެވެ.\nމިހާރު އޭނާއަށް ފަރުވާދެމުން ގެންދަނީ ހިތަދޫރީޖަނަލް ހޮސްޕިޓަލް (އެޗުއާރުއެޗު) ގެ އައިސީޔޫގައެވެ. އެޗުއާރުއެޗު ހިންގެވުމާ ހަވާލުވެ ހުންނެވި ސީނިއާ ކޮމިޔުނިޓީ ހެލްތު އޮފިސަރު މުހައްމަދު ނަޖީބު ވިދާޅުވީ އެކުއްޖާ މާލެ ފުރުވާލަނީ ޗާޓަރޑް ފުލައިޓެއްގައި ކަމަށެވެ. އޭނާ ފުރުވާލާނީ މިއަދު 2:00 ގައި ކަމަށްވެސް ނަޖީބު ވދާޅުވިއެވެ. "ރޭގެ އެކްސިޑެންޓުގައި އަނިޔާވެ ހާލުދެރަވި ކުއްޖާ ޗާޓަރޑް ފުލައިޓެއްގައި މިއަދު ދޭއްޖަހާއިރު މާލެއަށް ފުރުވާގޮތަށްވަނީ ހަމަޖެހިފައި،" ނަޖީބު ވިދާޅުވިއެވެ.\nފޭދޫގައި ހުންނަ ޕީޕީއެމް އޮފީސްކުރިމަތީގައި ރޭ ހިނގި އެކްސިޑެންޓުގައި އެޒުވާނާގެ ބޮލަށްވަނީ ވަރަށްބޮޑަށް އަނިޔާވެފައެވެ. އޭނާގެ އިތުރަށް 16 އަހަރުގެ ކުއްޖަކަށްވެސް ވަނީ އެކްސިޑެންޓުގައި އަނިޔާވެފައެވެ. އޭނާއަށް ސީރިއަސް އަނިޔާއެއް ނުވިޔަސް ގައިގެ ބައެއްތަންތަންވަނީ މަށައިގެންގޮސްފައެވެ.\nއެކްސިޑެންޓުގައި އަނިޔާވި ދެކުދިންނަކީވެސް ހިތަދޫ ކުދިންނެވެ. އެ ކްސިޑެންޓުވީ އެ ދެކުދިން ދުއްވި ސައިކަލް ކޮންޓްރޯލް ނުވެގޮސް މަގުމަތީގައި ހިނގާފައިދިޔަ މީހެއްގެ ގައިގައި ޖެހުމުންނެވެ. އެ ހާދިސާގައި އެ މީހާއަށްވެސް ވަނީ އަނިޔާވެފައެވެ. ރޭ ފޭދޫ ސިއްހީމަރުކަޒުން އޭނާއަށް ފަރުވާދިނުމަށްފަހު ރޭ ދަންވަރުގެ ވަގުތެއްގައިވަނީ އެޗުއާރުއެޗަށް ބަދަލުކޮށްފައި ކަމަށް މައުލޫމާތުވަނީ ލިބިފައެވެ.\n“ހަރުކަށިކަމަށް ހިތްވަރުދޭ މީހުންނާއި ދީނަށް ފުރައްސާރަކުރާ މީހުން ހުއްޓުވާނަން”\nމޫނަށް ސްޕްރޭޖަހައި ފައިސާތައް ފޭރިގެންފި


Mi Photo Gai Parineeti Hiyhama Nujehifai Hury Sababun Engen Beynuntha ? - Vaguthu\nކޮވިޑް-19: ޓެސްޓް ކުރި މީހުންގެ އަދަދު ދަށަށް! - 15 ގަޑިއިރު ކުރިން\nމި ފޮޓޯގައި ޕަރިނީތީ ހިތްހަމަ ނުޖެހިފައި ހުރީ ކީއްވެގެންކަން އެނގެން ބޭނުންތަ؟\n3 ހަފްތާ ކުރިން ( ފެބުރުއަރީ 13, 2021 )\n2011 ވަނަ ނިކުތް ފިލުމު ''ލޭޑީސް ވާރސަސް ރޮކީ'' އިން ބޮލީވުޑަށް ތަޢާރަފްވި ޕަރީނީތީ ޗޯޕްރާއަކީ މީސް މީޑިޔާގައި ވަރަށް ހަރަކާތްތެރި ފަންނާނެކެވެ. ފިލުމީ މަސައްކަތްތަކުގެ އިތުރުން އަސްލު ދިރިއުޅުމުގެ ކަންތައްތައް ވެސް ޕަރިނީތީ ދަނީ މީސް މީޑިޔާގައި އޭނާގެ ސަޕޯޓަރުންނާއި ހިއްސާ ކުރަމުންނެވެ.\nފިލުމު ''ދަ ގާރލް އޮން ދަ ޓްރެއިން'' ގެ ބަތަލާ ޕަރީނީތީ އޭނާގެ ކާރުގައި ދުއްވަމުން ދިޔައިރު އިންސްޓަގުރާމުގައި އޭނާގެ އެކައުންޓުގެ ސްޓޯރީގައި އޭނާގެ މޫޑު އޮފްވެފައި ހުރިކަމަށް ބުނެ ކޮށްފައިވާ ޕޯސްޓަކީ ގިނަ ބަޔަކު ވެސް މޫޑު އޮފްވާނެ ކަމެކެވެ.\nއިންސްޓަގުރާމު ސްޓޯރީގައި ހިއްސާ ކޮށްފައިވާ ދެ ވީޑިއޯގެ ތެރެއިން އެއް ވީޑިއޯއިން ފެންނަނީ ކެމެރާ އޮންކޮށް ފޮޓޯއެއް ނަގަން އުޅުމުގެ ތެރޭގައި އޭނާގެ މޫނުމަތީގައި ނަގާފައިވާ ބިއްސެއް ފެންނަ މަންޒަރެވެ. އަދި މި ބިހި ފެނުމުން ޕަރިނީތީގެ މޫނު މަތީގެ ހަރަކާތްތައް ބަދަލުވެގެންދިޔަ ގޮތް ދައްކުވައިދޭ މި ވީޑިއޯގައި ބުނެފައިވަނީ މި ބިއްސަށް ދަޢުވަތު ދިނީ ކާކުތޯ ސުވާލު ކޮށްފައެވެ.\nދެވަނަ ވީޑިއޯއިން ފެންނަނީ އެކަމާ ޕަރިނީތީ ދެރަވެފައި ހުރި މަންޒަރެވެ. މި ވީީޑިއޯ ހިއްސާކޮށް ޕަރިނީތީ ބުނެފައިވަނީ މޫޑު އޮފްވެއްޖެ ކަމަށާއި އެ ވަގުތަށް ވަކިވެލީ ކަމަށެވެ.\nމޫނުގައި ބިހި ނަގާފައިވީ ކަމަކު ވެސް ފިލުމު ''އިޝަގްޒާދޭ'' ގެ ބަތަލާ އަދި ވެސް ފެންނަނީ ވަރަށް ރީތިކޮށް ފުރިހަމަ ކޮށެވެ.\nޕަރިނީތީގެ ފިލުމީ މަސައްކަތަށް ބަލާއިރު އޭނާ މިހާރު ކުޅެމުންދާ ފިލުމު ''ދަ ގާރލް އޮން ދަ ޓްރެއިން'' އަކީ 2015 ވަނަ އަހަރުގެ ހޮލީވުޑުގެ ''ދަ ގާރލް އޮން ދަ ޓްރެއިން'' އަސްލަކަށް ބަލައިގެން ތައްޔާރު ކޮށްފައިވާ ފިލުމެކެވެ.\nޕަރިނީތީ ރީތި ފެނިލުމެއް، ގިނަ ބަޔަކު އާޝޯހުވެއްޖެ\n"ފްރޯޒަން" ގައި ޕްރިޔަންކާއާ ޕަރިނީތީ ގެ އަޑު\n"ސަންދީފް އޯރް ޕިންކީ ފަރާރް" ރިލީޒް ކުރާ ތާރީހު އިއުލާން ކޮށްފި\nފެބުރުއަރީ 13, 2021 22:56


vnews - CRC Cup 20 futsal tournament fashaifi\nސީއާރްސީ ކަޕް 20 ފުޓްސަލް މުބާރާތް ފަށައިފި\nސީއާރްސީ ކަޕް 20 ފުޓްސަލް މުބާރާތުގެ ތެރެއިން ---\nކަސްޓަމްސްގެ ސެކްޝަންތަކުގެ މެދުގައި ކޮންމެ އަހަރަކުވެސް ބާއްވަމުން އަންނަ "ސީއާރްސީ ކަޕް 20" ފުޓްސަލް މުބާރާތް އިއްޔެ ފަށައިފިއެވެ.\nކުޑަހެންވޭރު ޓާފް ދަނޑުގައި ކުރިއަށްދާ މި މުބާރާތުގައި މިއަހަރު ކަސްޓަމްސްގެ އެކި ސެކްޝަންތަކުން9ޓީމު ވަނީ ބައިވެރިވެފައެވެ. މި މުބާރާތަކީ 2000 ވަނަ އަހަރުން ފެށިގެން ކޮންމެ އަހަރަކުވެސް ބާއްވަމުން އަންނަ މުބާރާތެކެވެ. ކަސްޓަމްސް ރެކްރިއޭޝަން ކްލަބުގެ ފަރާތުން އިންތިޒާމުކުރާ މި މުބާރާތް ބޭއްވުމުގެ މައިގަނޑު މަގުސަދަކީ ކަސްޓަމްސްގެ މުވައްޒަފުންގެ މެދުގައި އެކުވެރިކަމާއި އެއްބައިވަންތަކަން އާލާކުރުން ކަމަށް މައުލޫމާތުދެއެވެ.\nމިއަހަރުގެ މުބާރާތުގެ ކުޅުން އިއްޔެ ފެށިއިރު، މުބާރާތް ހުޅުވުމުގެ ރަސްމިއްޔާތު ޝަރަފުވެރިކޮށްދެއްވީ ކަސްޓަމްސް ސާވިސްގެ އެސިސްޓެންޓް ކޮމިޝަނަރު އިސްމާއީލް ނާޝިދެވެ.\nމުބާރާތުގެ ފުރަތަމަ މެޗުގައި އިއްޔެ ބައްދަލުކުރީ އެމްޓީ ޔުނައިޓެޑް އާއި ކާގޯ އެކުވެރިންނެވެ. މި މެޗު ނިމުނީ 3-3 އިން ދެޓީމު އެއްވަރުވެގެންނެވެ. މެޗުގެ މޮޅު ކުޅުންތެރިއަކަށް ހޮވުނީ ކާގޯ އެކުވެރިންގެ މުހައްމަދު ފައިޒަނެވެ.\nމުބާރާތުގައި9ޓީމު ވާދަކުރާއިރު، މުބާރާތް ކުރިއަށްދަނީ3ގްރޫޕަކަށް ބަހާލައިގެންނެވެ. އެގޮތުން ކޮންމެ ގްރޫޕެއްގެވެސް އެއްވަނަ އަދި ދެވަނަ ހޯދާ ޓީމުތަކުގެ އިތުރުން، ތިންވަނައަށްދާ އެންމެ ރަނގަޅު2ޓީމު މުބާރާތުގެ ކުއާޓާ ފައިނަލަށް ދަތުރުކުރާނެއެވެ.\nމުބާރާތުގެ ފައިނަލް މެޗު ކުޅުމަށް ހަމަޖެހިފައިވަނީ މި މަހުގެ 18 ވަނަ ދުވަހުގެ ރެއެވެ.


Maaveyo Miskiy Ninmaa Sarukaaraa Havaal Koffi - Vaguthu\nކޮވިޑާއިއެކު ދިވެހިން އެއްއަހަރު! - 19 ގަޑިއިރު ކުރިން\nމާވެޔޮ މިސްކިތް ނިންމައި ސަރުކާރާ ހަވާލުކޮށްފި\n8 މަސް ކުރިން ( ޖޫން 22, 2020 )\nއިސްލާމިކް މިނިސްޓަރު ޑރ. އަހުމަދު ޒާހިރު އަލީ މަޖިލިހުގައި ވާހަކަ ދައްކަވަނީ. --- ފޮޓޯ: މަޖިލިސް\nމާވެޔޮ މިސްކިތުގެ ހުރިހާ މަސައްކަތެއް ނިންމައި، އިސްލާމިކް މިނިސްޓްރީއާ ހަވާލުކޮށްފައިވާ ކަމަށާއި އެ މިސްކިތް ހުޅުވުމުގެ ތައްޔާރީތައް ވެ ނިމިފައިވާ ކަމަށް އިސްލާމިކް މިނިސްޓަރު ޑރ. އަހުމަދު ޒާހިރު އަލީ ރައްޔިތުންގެ މަޖިލީހުގައި މިއަދު ވިދާޅުވެއްޖެއެވެ.\nމާވެޔޮ މިސްކިތާ ބެހޭގޮތުން މައްޗަންގޮޅި ދެކުނު ދާއިރާގެ އެމްޑީޕީގެ މެމްބަރު އަހުމަދު ހައިތަމް ކުރެއްވި ސުވާލުގެ ޖަވާބުގައި މާވެޔޮ މިސްކިތް، ރަނގަޅު ފެންވަރަކަށް ހެދުމުގެ ހުއްދައަކަށް އެދި މިނިސްޓްރީއަށް ހުށަހަޅާފައި ވަނީ ނޮވެމްބަރު 14، 2014 ގައި ކަމަށެވެ. މިސްކިތުގައި ނަމާދު ކުރުން ޑިސެމްބަރު 2015 ގައި ހުއްޓާލިއިރު، މިސްކިތް ތަޅާލުމަށް ހުއްދަ ދީފައި ވަނީ ޖެނުއަރީ 20، 2016 ގަ ކަމަށެވެ.\nމިނިސްޓަރު ވިދާޅުވި ގޮތުގައި މިސްކިތުގެ ފައުންޑޭޝަން އެޅުމުގެ މަސައްކަތް ފެށުނީ ޑިސެމްބަރު 7، 2017ގައެވެ. މިސްކިތުގެ ކޮންކްރީޓް މަސައްކަތް އެއްކޮށް ނިންމާލެވިފައިވާ ކަން މިނިސްޓްރީ އަށް އަންގާފައި ވަނީ މިދިޔަ އަހަރުގެ ޖެނުއަރީ މަހު ކަމަށް ވެސް އޭނާ ވިދާޅުވިއެވެ.\n"މިހާރު އެ ހުރިހާ މަސައްކަތެއް ނިމި، މިނިސްޓްރީއާ 20 ޖޫންގައި ވަނީ ހަވާލު ކުރެވިފައި،" މިނިސްޓަރު ވިދާޅުވިއެވެ.\nވިޔަފާރިވެރިޔާ އަދި އިމާރާތް ކުރުމުގެ ދާއިރާގެ މީހުންގެ ޖަމިއްޔާ، މަސީގެ ރައީސް މުހައްމަދު އަލީ ޖަނާހުގެ އެހީގައި އިމާރާތްކުރި އެ މިސްކިތަކީ ތަފާތު އަދި ރީތި ތަނެއް ކަމަށް ވެސް މިނިސްޓަރު ވިދާޅުވިއެވެ.\nއެ މިސްކިތަށް ހަރަދުވި ވަރެއް ސާފު ނުވާ ކަމަށް ވެސް އޭނާ ވިދާޅުވިއެވެ.\nމިސްކިތްތަކުގެ ޖަމާއަތްތަކުގައި ނަމާދު ކުރުމުގެ ހުއްދަ ދިނުމާ ބެހޭ ގޮތުން މެމްބަރުން ކުރެއްވި ސުވާލުތަކާ ގުޅިގެން، މިނިސްޓަރު ޒާހިރު ވިދާޅުވީ އެ ހުއްދަ ދޭނީ ހެލްތް ޕްރޮޓެކްޝަން އޭޖެންސީ (އެޗްޕީއޭ) ގެ ލަފާ ލިބުމުން ކަމަށެވެ.\nގައިދުރުކަމާއި އެކީ މާލޭ ސަރަހައްދުގެ މިސްކިތްތަކުގައި ޖަމާއަތް ހެދުމަށް އަންގައިފި\nމާދަމާ ހުކުރު ޚުތުބާ ވަރަށް ކުރު، ޖަމާޢަތް ހޯދަން ސަމާލުވާތި!\nކޮވިޑް-19 އާއި ގުޅިގެން ހުކުރު ހުތުބާ ކުރުކުރަން ނިންމައިފި\nޖޫން 22, 2020 14:09\nހާދަ ފަރުވާކުޑަކޮށް މަސައްކަތް ކޮށްފައިވާ ބައެއް. ކިހާވަރެއް ސަރުކާރުން ޚަރަދުކުރި ބާ؟؟\nފައްލަންބެޔަށް ބުނެލަން އޮތީ މިސްކިތުގެ މަސައްކަތަށް ފާޑުވިދާޅުވުން ހުއްޓާލަފަ ވަގުތަށް މިސްކިތަށް ދުރުވެ މާތްﷲ އަށް އަޅުކަންކުރުމުގައި ހޭދަކުރައްވާށެވެ.


TC balikoh Victory fiyavalheh kuriah | Mihaaru\n12 މާޗް 2018 - 01:28 10 comments\nމި މެޗުގެ ކުރިން ވިކްޓަރީ ކުޅުނު ދެ މެޗުން ވަނީ އީގަލްސް އާއި ޔުނައިޓެޑް ވިކްޓަރީ އަތުން ބަލިވެފަ އެވެ.\nމެޗާ ބެހޭގޮތުން ވިކްޓަރީގެ ކޯޗު ލާޒްލޯ ކިސް ބުނީ މިއީ ވަރަށް ރަނގަޅު ރޭވުމަކާ އެކު ކުޅެގެން ހޯދުނު މޮޅެއް ކަމަށެވެ.\n"މިއީ ޓެކްޓިކަލީ އަހަރެމެން ވަރަށް ރަނގަޅަށް ކުޅެގެން ހޯދި މޮޅެއް. ފުރަތަމަ ހާފު އަހަރެމެން ފެށީ ވަރަށް ރަނގަޅަށް. ރެފްރީގެ ނަސީބު ވެސް އަހަރެމެން ކޮޅުގައެއް ނޫން އޮތީ. އެކަމަކު ވެސް މޮޅެއް ހޯދިއްޖެ،" ކިސް ބުންޏެވެ.\nމި މެޗަށް ޓީސީ އިން ނުކުތީ އެންމެ ފަހުން ގްރީން ސްޓްރީޓްސްއާ ދެކޮޅަށް ކުޅުނު މެޗުގައި ބަދަލު ކުޅުންތެރިޔެއްގެ ގޮތުގައި ކުޅެން އަރައި މޮޅު ކުޅުމެއް ދެއްކި ލައިބީރިއާ ގައުމީ ޓީމަށް ކުރިން ކުޅުނު ފޯވާޑް ޑިއޯ ވިލިއަމްސް ފުރަތަމަ އެގާރައިގައި ހިމަނައިގެންނެވެ. އަދި ޒުވާން ގައުމީ ޓީމުގެ ޑިފެންޑަރު އައްޒާމް އަބްދުﷲ ވެސް ފުރަތަމަ އެގާރައިގައި ކުޅުނެވެ.\nވިކްޓަރީން މި މެޗަށް ވަނީ ދާދި ފަހުން އެ ޓީމާ ގުޅުނު ބްރެޒިލްގެ ކުޅުންތެރިޔާ ޕެޑްރޯ އޮލިވޭރާ ވެސް ވަނީ ފުރަތަމަ އެގާރައިގައި ހިމެނިފަ އެވެ.\nމެޗު ފަށައިގެން 50 ސިކުންތު ތެރޭގައި ވިކްޓަރީ އަށް ލީޑުނަގައިދިނީ ސްޕެއިނުގެ މިޑްފީލްޑަރު އެންޖެލް މުނޯޒް އެވެ. އޭރިއާ ބޭރުން ކުޅުންތެރިއަކު ކައިރިން ނައްޓާފައި މުނޯޒް ތިރިތިރިން ފޮނުވާލި ބޯޅަ ވަނީ ގޯލުގެ ކަނަށެވެ.\nމެޗުގެ 12 ވަނަ މިނިޓްގައި ވިކްޓަރީން ލީޑުނެގުމާ ގާތަށް ޖެހިލި އެވެ. އަރިމަތިން އާދަމް އިޝާމް ނަަގައިދިން ހުރަހަކުން ޕެޑްރޯ ބޮލުން ޖެހި ބޯޅަ ދިޔައީ ދަނޑި ކައިރިން ބޭރަށެވެ. އެހެން ނަމަވެސް އޭގެ ފަސް މިނިޓް ފަހުން ލިބުނު ބޯޅަ ޕެޑްރޯ ވަނީ ގޯލުގެ ތެރެއަށް ވައްދާލައިފަ އެވެ. އޭރިއާ ތެރެއިން ޓީސީ ދެ ކުޅުންތެރިން ކައިރިން ނައްޓާލުމަށް ފަހު ޕެޑްރޯ ވަނީ ގޯލުގެ ކަނުގައި ބޯޅަ ތަތްކޮށްލައިފަ އެވެ.\nޓީސީން ވަނީ މެޗުގެ 20 ވަނަ މިނިޓްގައި މުރުތަލާ އަދުނާންގެ ބަދަލުގައި މުހައްމަދު މާޒިން ކުޅެން އަރުވައިފަ އެވެ. ވިކްޓަރީން ދެ ލަނޑު ޖެހީ ވެސް މުރުތަލާގެ ފަޅިންނެވެ.\nބަދަލާ އެކު ޓީސީން ކުރިއަށް ޖެހިގެން ކުޅެން ފެށި އެވެ. މެޗުގެ 22 ވަނަ މިނިޓްގައި ޓީސީގެ އައްޒާމް އޭރިއާ ބޭރުން ފޮނުވާލި ބޯޅަ ދިޔައީ ހުރަސް ދަނޑިމަތިންނެވެ.\nޓީސީން ކުރިއަށް ޖެހިގެން ކުޅެމުން ދަނިކޮށް ކައުންޓަ އެޓޭކުގައި މެޗުގެ 30 ވަނަ މިނިޓްގައި ލިބުނު ބޯޅައަކުން މުނޯޒް ވިކްޓަރީ އަށް ތިން ވަނަ ލަނޑެއް ޖަހައިދިނުމާ ގާތަށް ޖެހިލި އެވެ. އޭރިއާ ބޭރުން މުނޯޒް ފޮނުވާލި ބޯޅަ ޓީސީގެ ކީޕަރު އިފްރާހް އަރީފް ވަނީ މަތަކޮށްފަ އެވެ.\nމި ހާފުގައި ޓީސީގެ މެދުތެރެއިން އެންމެ ރަނގަޅު ކުޅުމެއް ނުދެއްކޭތީ ޓީމުގެ އެޓޭކުގައި ލަނޑު ޖަހާނެ ރަނގަޅު ފުރުސަތުތަކެއް ތަނަސްނުކުރެވެ އެވެ. ނަތީޖާއެއްގެ ގޮތުން ޓީސީން ވަނީ މެޗުގެ 44 ވަނަ މިނިޓްގައި އައްޒާމްގެ ބަދަލުގައި ކިރްގިސްތާންގެ މިޑްފީލްޑަރު އަނަޓޯލީ ވްލަޝިޗޭވް ކުޅެން އަރުވައިފަ އެވެ.\nދެ ވަނަ ހާފް ފަށައިގެން ދެ ޓީމުގެ ފަރާތުން ފެނުނީ ހަމަހަމަ ކުޅުމެކެވެ. ޓީސީން މެޗުގެ 54 ވަނަ މިނިޓްގައި ވަނީ ނުރައްކާތެރި ހަމަލާއެއް ފޮނުވާލައިފަ އެވެ. އޭރިއާ ބޭރުން ލިބުނު ހިލޭ ޖެހުމަކުން އަނަޓޯލީ ފޮނުވާލި ބޯޅަ ދިޔައީ ހުރަސް ދަނޑިމަތިން ބޭރަށެވެ.\nޓީސީގެ ފުރަތަމަ ލަނޑު ޖެހީ މެޗުގެ 67 ވަނަ މިނިޓްގައި ވިލިއަމްސް އެވެ. ބަދަލު ކުޅުންތެރިޔެއްގެ ގޮތުގައި ކުޅެން އެރި އިޝާން އިބްރާހިމް (ސައްޓު) ހުރަސްކޮށްލި ބޯޅަ އެ ޓީމުގެ އިބްރާހިމް މަހުދީ (ފޭދޫ އިއްބެ) ފޮނުވާލުމުން ވިކްޓަރީގެ ކީޕަރު މުހައްމަދު އިމްރާން އަތުގައި ޖެހިފައި ލިބުނީ ގޯލު ކުރިމަތީގައި ހުސްކޮށްހުރި ވިލިއަމްސް އަށެވެ. އޭނާ ވަނީ އެ ބޯޅަ ފަސޭހަކަމާ އެކު ގޯލަށް ވައްދާލައިފަ އެވެ.\nލަނޑާ އެކު ޓީސީގެ ކުޅުން ވަރަށް ބޮޑަށް ރަނގަޅުވި އެވެ. އޭގެ ފަހުން އޭރިއާ ތެރެއިން ފޭދޫ އިއްބެ އަށް ލިބުނު ތިން ފުރުސަތުގެ ވެސް ބޭނުމެއް ނުކުރެވުނެވެ. ފުރަތަމަ ހަމަލާ ކީޕަރު އިމްރާން މަތަކުރިއިރު، އަނެއް ދެ ބޯޅަ ދިޔައީ ގޯލާ ސީދާނުވެ ބޭރުންނެވެ.\nމެޗުގެ 75 ވަނަ މިނިޓްގައި ޓީސީގެ އަބްދުﷲ ހަނީފް (ބެންޖޯ) ފޮނުވާލި ބޯޅަ އަމާޒުވީ ގޯލުގެ ހުރަސްދަނޑިމަތިންނެވެ.\nމެޗުގެ 89 ވަނަ މިނިޓްގައި ވިކްޓަރީގެ ޕެޑްރޯ އަށް ވަނީ ދެ ވަނަ ރީނދޫ ކާޑާ އެކު ރަތް ކާޑު ދައްކައިފަ އެވެ. އޭނާ އަށް ރަތް ކާޑު ދެއްކީ ޓީސީ އަށް ލިބުނު ޖެހުމެއްގައި ބޯޅަ ލަސްކުރަން އުޅުމުގެ ތެރޭގައި ޓީސީގެ އަލާ ނާސިރުއާ ދެމެދު ހިނގި ހަމަނުޖެހުމަކަށް ފަހު އެވެ.\nމި މެޗުން ބަލިވުމާ އެކު ޓީސީ އަށް ފުރަތަމަ ތިން މެޗު ނިންމާލަން ޖެހުނީ މޮޅެއް ނުލިބި އެވެ. ޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ މާޔޫސްވާން ޖެހޭ ވަރުގެ ހާލަތެއް ކުރިމަތިނުވާ ކަމަށެވެ.\n"މިދިޔަ ދެ މެޗު ވެސް މިދިޔައީ މި ކަހަލަ ގޮތަކަށް ރަނގަޅަށް ސެޓްލް ނުވެގެން އުޅެނިކޮށް މިސްޓޭކްތަކެއް ހެދިގެން ގޯލުތަކެއް މި ވަންނަނީ. ދެން މި ޖެހެނީ ދެ ފަހަރު ވެސް އެއްބަދަލެއް ގެންނަން. އެންމެ ބޮޑު ކަމަކަށް ފެންނަނީ މެޗު ފަސޭހަކޮށް ނަގައިގެން ޖޫނިއާ ޕްލޭޔާސް ތައްޔާރުނުވެ މެޗަށް ނުކުންނަނީ. މިއީ ދުވަހަކު ވެސް ޓީސީ އަށް ދިމާވި ގޮތެއް ނޫން. ކޯޗިން ކެރިއަރުގައި ވެސް ދިމާވި ކަމެއް ނޫން،" ނިޒާމްބެ ބުންޏެވެ.\nމިއީ ޓީސީ ފުރަތަމަ ޑިވިޝަންގައި ވާދަކުރަން ފެށި ފަހުން އެ ޓީމު އަތުން ވިކްޓަރީ އަށް ހޯދުނު ފުރަތަމަ މޮޅެވެ.


"ވީރޭ ދި ވެޑިން" ގެ ޝޫޓިން އަންނަ މަހު ފަށަނީ\n"ވީރޭ ދި ވެޑިން"\nމި ފިލްމުގެ ޝޫޓިން 55 ދުވަހުގެ ތެރޭގައި ނިންމާލެވޭނެ\n22 އޯގަސްޓް 2017 | އަންގާރަ 13:45\n"ވީރޭ ދި ވެޑިން" ގެ ލީޑު ރޯލުން ފެނިގެންދާ ދެ ބަތަލާއިން. ކަރީނާ ކަޕޫރު(ވ) އަދި ސޯނަމް ކަޕޫރު\n"ވީރޭ ދި ވެޑިން" ގެ ޝޫޓިން އަންނަ މަހު ފެށުމުގެ އެންމެ ފަހުގެ ތައްޔާރީތައް ވާން ފަށައިފިއެވެ.\nޚަބަރުތައް ބުނާ ގޮތުގައި ފިލްމުގެ މަންޒަރުތައް ނެގުމަށް ހަމަޖެހިފައިވަނީ މުމްބާއީ، ދިއްލީ އަދި ތައިލޭންޑްގަ އެވެ. އެގޮތުން އެންމެ ފުރަތަމަ ނަގަން ހަމަޖެހިފައިވަނީ މުމްބާއީގައި ނަގަންޖެހޭ ޝޮޓްތައް ކަމަށް ޚަބަރުތައް ބުނެއެވެ.\nއަންހެނުންތަކެއްގެ ވާހަކަ ކިޔައިދޭ "ވީރޭ ދި ވެޑިން"ގެ ޝޫޓިން މި އަހަރުގެ ތެރޭގައި ފެށޭނެ ކަމަށް ޕްރޮޑިއުސަރ އެކްތާކަޕޫރު އެތައް ފަހަރެއްގެ މަތިން ވަނީ ބުނެފައެވެ. މިފިލްމަށް ތައްޔާރުވުމަށް ބޮލީވުޑްގެ ތަރި ކަރީނާ ކަޕޫރުވެސް ވަނީ ވިހެއުމަށް ފަހު ވަނީ އޭނާގެ ބަރުދަން ލުއި ވެސް ކޮށްފައެވެ. އަދި އެއް އެކްޓަރ ސްވަރާ ބާސްކަރް 10 ކިލޯ ލުއިވެސް ކޮށްފައެވެ.\nކަރީނާ އާއި ސޯނަމްއާ އެކު ސްވަރާ ބާސްކަރާއި ޝިކާ ޓަލްސާނިޔާ މުހިންމު ރޯލުން ފެނިގެންދާ މި ފިލްމަކީ ގިނަ ބަތަލާއިންތަކެއް ލީޑްރޯލުން ފެނިގެންދާ ފިލްމެވެ. މި ފިލްމުގެ ޝޫޓިން 55 ދުވަހުގެ ތެރޭގައި ނިންމާލެވޭނެ ކަމަށް ރީއާ ވަނީ މީގެ ކުރިން ބުނެފަ އެވެ.


Raajje ishthihaaru kuran India ge fas noosverin athuvehje – Iru\nރާއްޖެ އިޝްތިހާރު ކުރަން އިންޑިއާގެ ފަސް ނޫސްވެރިން އަތުވެއްޖެ\nކޮވިޑް-19 އާ ގުޅިގެން ހީނަރުވެފައިވާ ފަތުރުވެރިކަމުގެ ދާއިރާ އިޝްތިހާރު ކުރުމަށް މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) އިން ސިލްސިލާ ފެމިލިއަރައިޒޭޝަން ދަތުރުތައް އަލުން ފެށުމާއެކު އިންޑިއާގެ ނޫސްވެރިންގެ ޓީމެއް ރާއްޖެ އަތުވެއްޖެ އެވެ.\nއެމްއެމްޕީއާރްސީން މީގެ ކުރިން ވެސް ރާއްޖެ އިޝްތިހާރު ކުރަން މިފަދަ ދަތުރުތައް ބާއްވަ އެވެ. ނަމަވެސް ކޮވިޑާ ގުޅިގެން ބޯޑަރު ބަންދު ކުރުމަށް ފަހު މިފަދަ ދަތުރެއް ބާއްވާފައެއް ނުވެ އެވެ.\nއަލުން ފެމިލިއަރައިޒޭޝަން ދަތުރުތައް ފެށިއިރު، މިކަން ކުރިއަށް ގެންދާނީ ރާއްޖެ އިޝްތިހާރު ކުރަން ފަށާފައިވާ “ރީޑިސްކަވާ މޯލްޑިވްސް، ދަ ސަނީ ސައިޑް އޮފް ލައިފް” ޝިއާރުގެ ދަށުންނެވެ.\nއެމްއެމްޕީއާރްސީން ބުނީ ރާއްޖެ އިޝްތިހާރު ކުރުމަށް މިފަދަ ދަތުރުތައް ބޭއްވުމުގެ މަގްސަދަކީ އަލުން ދަތުރުފަތުރު ފަށާ، ފަތުރުވެރިކަން ހިނގައިގަތުމާއެކު އެންމެ ރައްކާތެރި އެއް މަންޒިލަށް ރާއްޖެވާ ސަބަބު އަންގައިދިނުން ކަމަށެވެ.\nއެގޮތުން ފުރަތަމަ ދަތުރުގައި އިންޑިއާގެ ފަސް ނޫސްވެރިންގެ ޓީމެއް އިއްޔެ ވަނީ ރާއްޖެ އައިސްފަ އެވެ. އެ ނޫސްވެރިން ރާއްޖޭގައި ކުރާ ތަޖުރިބާތަކުގެ ވާހަކަ އިންޑިއާގެ މަގްބޫލު ނޫސްތަކުގައި ޝާއިއު ކުރާނެ އެވެ.\nއޭގެ ތެރޭގައި ދި ޕައިނިޔާ، ޓައިމްސް ޓްރެވަލް، ހިންދުސްތާން ޓްރެވަލްސް އަދި ކޮންޑެނާސްޓް އިންޑިއާ ހިމެނެ އެވެ.\nއޭދަފުށީގައި ކޮވިޝީލްޑް ވެކްސިންގެ ދެވަނަ ޑޯޒް ދޭން ފަށައިފި\nއެ ޓީމުން ރާއްޖޭގައި ހަ ދުވަހުގެ ދަތުރު ހޭދަ ކުރާނީ ކަނޑިންމަ މޯލްޑިވްސް އަދި ހެރިޓަންސް އާ ރަށުގައި ކަމަށް އެމްއެމްޕީއާރްސީން ބުނެ އެވެ. އެ ދެ ރިސޯޓުގައި މި ނޫސްވެރިން ކުރާ ތަޖުރިބާގެ ވާހަކަތައް ނޫސްތަކުގައި ލިޔާނެ އެވެ.\nމިދިޔަ އަހަރު ދެވަނައަށް އެންމެ ގިނަ ފަތުރުވެރިން ރާއްޖެ އައި ގައުމަކީ އިންޑިއާ ކަމަށް ވާއިރު، އެ އަދަދު އަދިވެސް އިތުރު ކުރުމަށް އެމްއެމްޕީއާރްސީން ދަނީ މެދުކެނޑުމެއް ނެތި ގިނަ މަސައްކަތްތަކެއް ކުރަމުންނެވެ.


ގައުމީ ޔުނިވަރސިޓީގެ3ކޯހެއް ފުވައްމުލަކުގައި ފަށަނީMikal News\nގައުމީ ޔުނިވަރސިޓީގެ3ކޯހެއް ފުވައްމުލަކުގައި ފަށަނީ\n6 ސެޕްޓެމްބަރ 2014, 18:19 |\nގައުމީ ޔުނިވަރސިޓީގެ ސެންޓަރ ފޮރ އޯޕަން ލާރނިންގ(ކޮލް) އިން ފުވައްމުލަކުގައި ގާއިމުކޮށްފައިވާ އައުޓްރީޗް ސެންޓަރުގައި އިތުރު3ކޯހެއް ފެށުމަށް ހަމަޖެހިފައިވާ ކަމަށް މިކަލްނޫހަށް މައުލޫމާތު ލިބިއްޖެއެވެ.\nކޮލްގައި އަލަށް ފަށަން ހުޅުވާލާފައި ވަނީ ޕްރީސްކޫލް މުދައްރިސުންގެ ޑިގްރީ ކޯހަކާއި، ހިއުމަން ރިސޯސް މެނޭޖްމެންޓްގެ އެޑްވާންސްޑް ސެޓްފިކެޓް ލެވެލްގެ ކޯހެއްގެ އިތުރުން އޯލެވެލް ފެންވަރުގެ އިނގިރޭސި ކޯހެކެވެ.\nބެޗެލަރ އޮފް އެޑިއުކޭޝަން އިން އާރލީ ޗައިލްޑް ހޫޑް (ޕްރީސްކޫލް ޓީޗިން) ކޯހަށް ވަދެވެނީ އޭލެވެލް އަދި އެޗްއެސްސީ ހިމެނޭ ގޮތަށް2މާއްދާއިން ފާސްވެގެން ނެވެ. ނުވަތަ އެދާއިރާގެ އެޑްވާނސްޑް ސެޓްފިކެޓެއް ހާސިލުކޮށްފައިވާ ފަރާތްތަކަށެވެ. މިއީ ވަޒީފާގައި އުޅެމުން، ބްލޮކް މޯޑަށް ކިޔަވާ5އަހަރު ދުވަހުގެ ކޯހެކެވެ.\nއެޑްވާންސްޑް ސެޓްފިކެޓް އިން ހިއުމަން ރިސޯސް، މުވައްޒަފުން ބެލެހެއްޓުމުގެ މިކޯހަކީ ކުރިން ވެސް ފުވައްމުލަކުގައި ކުރިޔަށް ގެންގޮސްފައިވާ2އަހަރު ދުވަހުގެ ޕާޓްޓައިމް ކޯހެކެވެ. މިކޯހުގެ އާ ބެޗެއް ފެއްޓުމަށް މިހާރު ވަނީ ހުޅުވާލާފައެވެ. މިކޯހުގެ ޝަރުތަކީ އޯލެވެލް އަދި އެސްއެސްސީ ހިމެނޭ ގޮތަށް3މާއްދާއިން ފާސްވެފައި ވުމެވެ.\nއިންގްލިޝް ފޯރ ފާދަރ ސްޓަޑީޒް، އޯލެވެލް ފެންވަރުގެ އިނގިރޭސި ކޯހަކީ ޔުނިވަރސިޓީގެ އެހެން ކޯސްތަކަށް ވަނުމަށް ބޭނުންވާ އިނގިރޭސި ފާހެއް ހޯދައިދިނުމުގެ ގޮތުން ކުރިޔަށް ގެންދާ ފައުންޑޭޝަން ލެވެ ކޯހެކެވެ. މިކޯހަށް ވަދެވޭ ޝަރުތަކީ ގްރޭޑް 10ގައި އިނގިރޭސި ކިޔަވާފައިވުމެވެ.\nޔުނިވަރސިޓީގެ މިހުރިހާ ކޯހަކީވެސް ވަރަށް ކުޑަ ފީއެއްގައި ވަޒީފާ އަދާކުރަމުން ބަންދު ދުވަސްތަކުގައި ކިޔެވުން ބާއްވާ ގޮތަށް ކުރިޔަށް ގެންދާ ކޯސްތަކެކެވެ.\nމީގެ އިތުރުން މިހާރުވެސް ޔުނިވަރސިޓީގެ3ކޯހެއް ފުވައްމުލަކުގައި ކުރިޔަށް ގެންދެއެވެ. އެއީ ޕްރައިމަރީ މުދައްރިސުކަމުގެ ޑިގްރީ ކޯހަކާއި ދިވެހިބަހުގެ މުދައްރިސްކަމުގެ ޑިގްރީ ކޯހެއްގެ އިތުރުން އިނގިރޭސި ކޯހެކެވެ. މިކޯސްތަކަށް ފޯމު ހުށަހެޅުން މި ސެޕްޓެމްބަރު މަހުގެ 21 ވަނަ ދުވަހުން ފެށިގެން “ފަސްޓް ކްމް ފަސްޓް ސާރވް’ ބޭސިސްގެ ދަށުން ހުޅުވާލުމަށް ވަނީ ހަމަޖެހިފައެވެ.\nމިހުރިހާ ކޯސްތަކަކީ ވެސް ފުވައްމުލަކު އަތޮޅު ކައުންސިލާއި ގައުމީ ޔުނިވަރސިޓީ އާއި ދެމެދު ގާއިމުކުރެވިފައިވާ އެއްބަސްވުމެއްގެ ދަށުން ކުރިޔަށް ގެންދާ ކޯސްތަކެކެވެ. ހުރިހާ ކޯސްތަކެއްގެ ކިޔެވުންވެސް އޮންނަނީ އަތޮޅު ކައުންސިލްގެ އިމާރާތްތަކުގައެވެ.


" H And H Miracles" In3Vahtharehge Treadmill Tha'aarafkoffi - Vaguthu\n"އެޗް އެންޑް އެޗް މިރަކްލްސް" އިން ތިން ވައްތަރެއްގެ ޓްރެޑްމިލް ތައާރަފްކޮށްފި\n"އެޗް އެންޑް އެޗް މިރަކްލްސް" އިން ތިން ވައްތަރެއްގެ ޓްރެޑްމިލް ތައާރަފްކޮށްފިއެވެ.\nއެ ކުންފުނިން ތައާރަފްކުރި ޓްރެޑްމިލްތަކުގެ ތެރޭގައި ހިމެނެނީ:\n2) މިނީ ޖޭންޗް:\n3) ޒިއައޯމީ އޮވިކްސް:\nއެ ކުންފުނީގެ އޮފިޝަލަކު ވިދާޅުވީ އެ ޓްރެޑްމިލްތަކަކީ ވަރަށް ކުދި ކުދި ތަންތަންކޮޅުގައި އުޅޭ މީހުންނަށް ވެސް ޚާއްސަކޮށް އުފައްދާފައިވާ ފަސޭހައިން އުފުލާލާ ލައްޕާލެވޭ ގޮތަށް ތައްޔާރުކޮށްފައިވާ ލުއި ޓްރެޑްމިލްތަކެއް ކަމަށެވެ.\nއަދި އުފުލާ ގެންގުޅެން ފަސޭހަ މި ޓްރެޑްމިލްތަކަކީ ގެންގުޅެން ފަސޭހަ ބަރުދަނެއް ހުރި އެއްޗެއްސަށް ވުމުން، ކުޑަކުޑަ ޖާގަތަކުގައި ވެސް ފަސޭހަކަމާއި އެކު އެ ޓްރެޑްމިލްތައް ގެންގުޅެވޭކަން ފާހަގަކޮށްލެވެއެވެ. އެގޮތުން އެނދު، ސޯފާ ފަދަ އެއްޗެހީގެ ދަށަށް ލާފައި ނޫނީ ފާރު ކައިރީގައި ކޮޅަށްވެސް މި ޓްރެޑްމިލްތައް ބެެހެއްޓިދާނެއެވެ.\nހަމައެހެންމެ ކޮވިޑް-19އިގެ ބަލިމަޑުކަން އަދިވެސް މުޅިދުނިޔޭގައި އޮތް އިރު އެ ބަލީގެ ނުރައްކާ ރާއްޖޭގައިވެސް އޮތުމާއި ގުޅިގެން ބޭރަށް ނުކުމެ ކަސްރަތު ކުރުމަކީ މި ވަގުތު އެންމެ ރައްކާތެރި ގޮތް ނޫންކަން ފާަގަކޮށްލެވެއެވެ. ނަމަވެސް މި ދަނޑިވަޅުގައި ކަސްރަތު ކުރުން ދޫކޮށްލުމުގެ ބަދަލުގައި ގޭގައި ފަސޭހަކަމާއި އެކު ކަސްރަތުކޮށްލުމަށް މި ޓްރެޑްމިލްތަކަށް ބަރޯސާ ވެވިދާނެއެވެ.\nމި ޓްރެޑްމިލްތަކަކީ އެކި އުމުރުފުރާތަކަށް ނިސްބަތްވާ، ތަފާތު ޖިންސުތަކުގެ މީހުން ވެސް ބޭނުން ކުރުމަށް އެކަށީގެންވާ އިތުބާރު ހިފޭ ތަކެއްޗެވެ.\n✭✭✭ NEW ARRIVALS ✭✭✭\n⭐ PORTABLE TREADMILLS\nCONTACT : 9180880\nPosted by H & H Miracles on Friday, 8 January 2021\nމި ޓްރެޑްމިލްތަކާއި ގުޅޭ އިތުރު މައުލޫމާތު ހޯއްދެވުމަށް އެޗް އެންޑް އެޗްގެ ނަމްބަރު 9180880 އަށް ގުޅުއްވާލެއްވުމުން އެ މައުލޫމާތުތައް ލިބިވަޑައިގަންނަވާނެއެވެ. ކަސްރަތުކޮށް ދުޅަހެޔޮ ދިރިއުޅުމަކަށް ލޯބިކުރައްވާ ބޭފުޅުން، ވީހާވެސް އަވަހަކަށް މި ޓްރެޑްމިލްތައް އޯޑަރކޮށްލައްވާށެވެ.\nއެޗް އެންޑް އެޗް މިރިކަލްސްއަށް ޓްރެޑްމީލްގެ އާ ސްޓޮކެއް ގެނެސްފި\nޒިއޯމީ އެމްއައި ޓީވީ ރާއްޖެއަށް\nގޭގައި ތިބެގެން ހަށިގަނޑު ތާޒާކޮށްލަން ގަނެލަންވީ މި ޓެރެޑްމިލް\nޖެނުއަރީ 11, 2021 20:52\nތީ ވަރަށް ފައްކާ އެއްޗެއް. މަވެސް ގަނެގެން މިއުޅެނީ..\nޖެނުއަރީ 11, 2021 23:04\nއަހުން ބޭނުމީ ޓްރެޑްމިލްއާ ދިމާލަށް ބަލާލުމުން ބަނޑުހިނދޭ ކަހަލަ ޓްރެޑްމިލްއެއް!\nޖެނުއަރީ 12, 2021 16:18\nފެބުރުއަރީ 5, 2021 23:00


ގާނޫނުގައި ވާގޮތަށް ބައްދަލުވުން ބޭއްވީ ބ. އަތޮޅުން ކަމަދޫ ކައުންސިލު އެކަނި\nގާނޫނުގައި ވާގޮތަށް ބައްދަލުވުން ބޭއްވީ ބ. އަތޮޅުން ކަމަދޫ ކައުންސިލު އެކަނި\n1 އޭޕްރީލް 2014\nއިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނުގައިވާ ގޮތުގެ މަތިން، ރައްޔިތުންނަށް އާންމުކޮށް ހުޅުވާލައިގެން މިދިޔަ މަހު ބައްދަލުވުން ބޭއްވީ އެންމެ 15 ކައުންސިލަކުން ކަމަށް ލޯކަލް ގަވަމަންޓް އޮތޯރިޓީ (އެލްޖީއޭ) އިން އިއްޔެ ބުނެފި އެވެ.\nގާނޫނުގައިވާ ގޮތުގެ މަތިން އާންމުންނަށް ހުޅުވާލައިގެން މިދިޔަ މަހު ބައްދަލުވުން ބޭއްވި 15 ރަށުގެ ތެރޭގައި ބ. އަތޮޅުން ހިމެނެނީ ބ. ކަމަދޫ ކައުންސިލު އެކަންޏެވެ. ކަމަދޫގެ އިތުރުން ހިމެނެނީ އައްޑޫ ސިޓީ ކައުންސިލާއި ގދ. ތިނަދޫ ކައުންސިލާއި ފުވައްމުލަކު ދަޑިމަގު ކައުންސިލާއި ހއ. ފިއްލަދޫ ކައުންސިލާއި ނ. ހޮޅުދޫ ކައުންސިލާއި ރ. ކިނޮޅަހު ކައުންސިލާއި ހދ. ވައިކަރަދޫ ކައުންސިލާއި ތ. ވިލުފުށީ ކައުންސިލާއި އއ. ހިމަންދޫ ކައުންސިލާއި ހއ. އުތީމް ކައުންސިލާއި ފުވައްމުލަކު މާލެގަން ކައުންސިލާއި ފުވައްމުލަކު މާދަނޑު ކައުންސިލާއި ރ. މަޑުއްވަރީ ކައުންސިލް އަދި ހދ. ކުމުންދޫ ކައުންސިލުން ކަމަށް އެލްޖީއޭ އިން ބުންޏެވެ.\nލާމަރުކަޒީ ގާނޫނުގެ 110 ވަނަ މާއްދާގައި ވަނީ، ރައްޔިތުންނަށް އާންމުކޮށް ހުޅުވާލާފައިވާ ބައްދަލުވުމެއް، ކޮންމެ އަހަރެެއްގެ ފެބްރުއަރީ މަހާއި ޖުލައި މަހު ސިޓީ ކައުންސިލްތަކުންނާއި ރަށު ކައުންސިލްތަކުން ބާއްވަން ޖެހޭ ކަމަށެވެ. މީގެ ތެރެއިން ފެބްރުއަރީ މަހުގެ ބައްދަލުވުމުގައި، ފާއިތުވި އަހަރުގެ އަހަރީ ރިޕޯޓާއި މާލީ ރިޕޯޓް އަދި އޮޑިޓް ރައްޔިތުންނަށް ހުށަހަޅަން ވާނެ ކަމަށް ގާނޫނުގައިވެ އެވެ. ޖުލައި މަހުގެ އާންމު ބައްދަލުވުމުގައި ކުރަން ވާނެ ކަމަށް ގާނޫނުގައި ބުނަނީ، ކައުންސިލްގެ ކުރިއަށް އޮތް އަހަރުގެ ތާވަލާއި ބަޖެޓް ރައްޔިތުންނަށް ހުށަހަޅައި ހިޔާލު ހޯދުމެވެ.\nއެލްޖީއޭ އިން ބުނީ އެ 15 ކައުންސިލްތަކުގެ ގާނޫނީ ޒިންމާ އަދާކޮށްފައިވާތީ އާއި ކައުންސިލްގެ މަސައްކަތްތަށް ފާހަގަކޮށް، މަރުހަބާ ކިޔާ ކަމަށެވެ.


Big Boss: Salman ah thuhmathuthakeh!\nބިގް ބޮސް: ސަލްމާނަށް ތުހުމަތުތަކެއް!\nތަންކޮޅެއް ކުރިން ބައެއް ހިންދީ ފިލްމުތަކުން ފެނިފައިވާ ބަތަލާ ކޮއެނާ މިތުރާއަކީ "ބިގް ބޮސް 13" އާ އެންމެ ފަހުން އަލްވަދާއު ކިޔަން ޖެހުނު ބައިވެރިޔާ އެވެ. ކޮއެނާއަކީ ބިގް ބޮސްގެ ގޭގައި އެންމެ ގިނަ ބަޔެއްގެ ގަދަރާއި އިހުތިރާމް ލިބިގެން އުޅުނު މީހެކެވެ. އަދި ޝޯގެ އެހެން ބައިވެރިއެއް ކަމަށްވާ ޝެހެނާޒް ގިލް އާ ޖެހުނު މައްސަލަ ފިޔަވައި އިތުރު އެއްވެސް މައްސަލައެއް ކޮއެނަ އާ ދިމަލެއް ނުވެ އެވެ.\nބިގް ބޮސްގޭގައި ގިނަ ދުވަހު ހުންނަން ކޮއެނާ ބޭނުން ވިޔަސް ހަގީގަތުގައި ކޮއެނާ އިސްކަން ދޭ ކަންތައްތައް ވެސް ތަންކޮޅެއް ތަފާތެވެ. އަދި ޝޯ ގެ ހޯސްޓް ސަލްމާން ޚާން ދެކެ ކޮއެނާ ހުރީ ވަރަށް ހިތްހަމަނުޖެހިފަ އެވެ.\nބިގް ބޮސްގެ ގެއިން ނުކުމެފައި ކޮއެނާ ދިން އިންޓަވިއު އެއްގައި ބުނީ އޭނާއާ ދޭތެރޭ ސަލްމާން ކަންތައް ކުރި ގޮތުންނާއި އޭނާ އާ ވާހަކަ ދައްކާ ގޮތުން ވެސް ވަރަށް އަވަހަށް ޝޯ އިން ބޭރަށް ނުކުންނަން ޖެހޭނެކަން ޔަގީންވި ކަމަށެވެ. ޝޯގެ ހަފުތާ ބަންދުގައި ދައްކާ "ވީކްއެންޑް ކާ ވާރް" ބެލި މީހުންނަށް އޭނާ ދައްކާ ވާހަކަ ގަބޫލު ކުރެވޭނެ ކަމަށާއި ސަލްމާން އަބަދުވެސް ތާއީދު ކުރަނީ ގޯސްކޮށް އުޅޭ މީހުންނަށް ކަމަށް ކޮއެނާ ތުހުމަތު ކުރި އެވެ.\nބިގް ބޮސްގެ ގޭގައި ކޮއެނާ އާއި ޝެހެނާޒްގެ ވަރުގަދަ ދެބަސްވުމެއް ހިނގިތަން ފެނިގެން ގޮސްފައި ވެއެވެ. އެ އަރާރުމުގައި ކޮއެނާ އާ ދިމާލަށް ވަރަށް އިންސާނިއްޔަތުކަން ކުޑަ ވާހަކަތަކެއް ޝެހެނާޒް ދެއްކި ކަމަށް ކޮއެނާ ބުންޏެވެ. އެގޮތުން އޭނާގެ ސިފަޔަށާއި ކުރާ މަސައްކަތަށް އަދި އެކްޓިން ހުނަރަށް ވެސް ޝެހެނާޒް ގިލް މަލާމަތް ކުރި ކަމަށް ކޮއެނާ ބުންޏެވެ.\n"އަހަރެން އެ ވާޙަކަ ސަލްމާން ކައިރީ ވެސް ބުނިން. އެކަމަކު އޭނަ ބުނި ޝޯ ބަލާ މީހުންނަށް ވަރަށް ކަމުދެއޭ އެ ހުރިހާ ކަމެއް. އެހެން ބުނީމަ އަހަންނަށް ލިބުނީ ވަރަށް ބޮޑު ޝޮކެއް،" ކޮއެނާ ބުންޏެވެ.\nކޮއެނާ ބުނި ގޮތުގައި ޝެހެނާޒްގެ އިތުރުން ސިދާރްތު ޝުކްލާ އާއި އާރްތީ ސިންގް އަކީ ވެސް ވަރަށް ފޭކް އަދި ރުޅިއަންނަ ޒާތަކަށް އުޅޭ ބައެކެވެ.\n"މުސާފިރް" ފިލްމުން ބޮލީވުޑަށް ނުކުތް ކޮއެނާގެ އެކްޓިން ކެރިއަރު ވަޅުޖަހަން މެދުވެރިވީ އޭނާގެ މޫނު ކުރިން ހުރި ގޮތަށް ވުރެ ރީތިކުރަން މޫނުގެ ޕްލާސްޓިކް ސާޖަރީއެއް ހަދައި އޭގެ ސަބަބުން އޭނާގެ ސިފަ ގެއްލިގެންނެވެ.\nމިދިޔަ ހަފުތާގައި މި ޝޯ އާ ވަކިވާން ޖެހުނީ ޓީވީ ތަރި ދިލްޖީތު ކޯރަށެވެ.


Bollywood fannaanunge emme faahaga kurevey wedding dress thah\nބޮލީވުޑް ފަންނާނުންގެ އެންމެ ފާހަގަވެގެންދިޔަ ވެޑިންޑްރެސް ތައް\n21 މޭ 2020 - 09:40:23\nބޮލީވުޑް ގިނަ ފަންނާނުންގެ ވެޑިން ޑްރެސް ތަކަކީ ފަހަގަ ކޮށްލެވޭހާ ރީތި ހެދުން ތަކެ ކެވެ.\nއިންޑިއާ އަކީ އެމީހުންގެ ބޮޑެތި ރީތި ކައިވެނީގެ ހަފްލާ ތަކަށް މަޝަހޫރު ބައެކެވެ. އަދި އެމީހުން ކައިވެނި ކުރާއިރު ލާފައިތިބޭ ހެދުމާއި ހެދުން ފަހާފާ ހުންނަ ރީތި ފޮތްޗަކީ ގިނަ ބައެއްގެ ސަމާލުކަން އަތުލާ އެއްޗިއްސެވެ. އެގޮތުން އިންޑިއާގެ ބޮލީވުޑް ފަންނާނުން ވެސް ވަނީ ވަރަށް ބޮޑެތި ވަރަށް ރީތި ކައިވެނި ހަފްލާތައް ބާއްވާފަ އެވެ.\nމީގެ ތެރޭގައި، ދީޕިކާ ޕަދުކޯން، އަނުޝްކާ ޝަރްމާ އަދި ޕްރިޔަންކާ ޗޯޕްރާގެ ކައިވެނީގެ ވާހަކަ އަކީ ދުނިޔޭގެ އެންމެ ދައްކަމުން ދިޔަ އަދި އެންމެގެ ލޮލުގައި އަޅައިގްނެފައިވާ ބައެއް ކައިވެނި ތަކެވެ.\nދީޕިކާ ޕަދުކޯން އަދި ރަންވީރް ސިންހް\nދީޕިކާ ގެ ކައިވެނި ހަފްލާ އަށް އޭނާ ލާފައި ވަނީ ރަން އަދި ރަތް ކުލައިގެ ރީތި ސާރީ އެކެވެ. އަދި ލާފައިވާ ހެދުން އިތުރަށް ފުރިހަމަ ކޮށްލުމުގެ ގޮތުން، ފެހި ކުލައިގެ ފަށަކާއި އަދި ރަންރިހި ކުލައިގެ ހާރުފަށެއް އޭނާގެ ކަރުގައި ވަނީ އަޅާފަ އެވެ. އަދި ކަންފަތުގައި ފެހިކުލައިގެ ފަށާއި ގުޅުވައިގެން ކަންފަތުލާ ރީތި އެތިކޮޅެއްވެސް ވަނީ ލާފަ އެވެ. އަދި އާނަންދް ކަރަޖް ހަފްލާ އަށް ދީޕިކާ ލާފައިވާ ކްރިމްސަން ކުލައިގެ ލެހެންގާ އެކެވެ. މި ލެހެންގާ ޑިޒައިންކޮށް، ތައްޔާރުކޮށް އަދި ފަހާ ނިމިފައި ވަނީ އެތަކެއް މަސް ދުަވހުގެ ބުރަ މަސައްކަތައް ފަހު ކަމަށް ލެހެންގާ ޑިޒައިން ކުރި ފަރާތުން ވަނީ ބުނެފަ އެވެ.\nއަނުޝްކާ ޝަރްމާ އަދި ވިރާތު ކޯލީ\nކައިވެނި ހަފްލާގައި އަނުޝްކާ އަދި ވިރާތު ލާފައިވަނީ ސަބަޔަސާކީ މުކަރްޖީ ޑިސައިން ހެދުމެވެ. އެގޮތުން އަނުޝްކާގެ ރީތި މަޑު ފިޔާތޮށި ކުލައިގެ ލެހެންގާ ގިނަ ބައެއްގެ ލޮލުގައި އަޅައިގަންފާ ވާއިރު. އެ ހެދުމަށް ވަނީ ގިނަ ބައެއްގެ މަގްބޫލުކަން ވެސް ލިބިފަ އެވެ. އަދި އެ ހެދުމުގައި ހުރިއިރު އަނުޝްކާގެ ރީތި ކަން އިތުރަށް ފެނިގެންދާ ކަމަށް ވެސް ގިނަ ބަޔަކު ވަނީ ބުނެފަ އެވެ. އަނުޝްކާ ކައިވެނީގެ ރިސެޕްޝަން ގައި ލައިގެން ހުރީ ރަން އަދި ރަތް ކުލައިގެ ރީތި ސާރީ އެކެވެ.\nޕްރިޔަންކާ ޗޯޕްރާ އަދި ނިކް ޖޯނަސް\nހޮލީވުޑްގެ މަޝްހޫރު ލަވަކިއުން ތެރިއެއް ކަމަށްވާ ނިކް ޖޯނަސް އާއި ކައިވެނި ކުރި ޕްރިޔަންކާ ޗޯޕްރާ ވަނީ އިންޑިއާގެ ސަގާފީ ކައިވެނީގެ އިތުރުން ވެސްޓާން ސްޓައިލަށް ވެސް ކައިވެނި ހަފްލާ އެއް ބާއްވާފަ އެވެ. މި ކައިވެނީގެ ހުރިހާ ހަފްލާ އެއްގައި ވެސް ޕްރިޔަންކާ ލާފައިވާ ކޮންމެ ހެދުމެއްގެ ވެސް ހުރި ރީތި ކަމާއި ތަފާތު ކަމުގެ ވާހަކަ ގިނަ ބަޔަކު އަދިއަދާ ހަމައަށް ވެސް ދައްކަމުންދެ އެވެ. ވެސްޓާން ސްޓައިލް ކައިވެނި ހަފްލާ އަށް ރީތި ހުދު ވެޑިންޑްރެސް އެއް އެ ފަންނާނު ލާފައި ހުރި އިރު، އިންޑިއާ ކައިވެންޏައް އޭނާ ލާފާ ވަނީ ރަތްކުލާގެ ރީތި ލެހެންގާ އެކެވެ. އެ ލެހެންގާ އިންޑިއާގެ ސަގާފަތާއި، އިންޑިއާގައި އާންމު ގޮތެއްގައި ކައިވެނި ހަފްލާ ތަކުގައި އަންހެން ކުދިން ލާ އުޅޭ ހެދުން ދައްކުވާލަ އެވެ.\nޕްރިނަޔްކާގެ އޮޓޯބަޔޮގްރަފީގެ ކަވާ ފޮޓޯ ދައްކާލައިފި\nޕްރިޔަންކާ އޮސްކާއަށް ނޮމިނޭޓް ވާނެ ކަމުގެ އުއްމީދު ބޮޑު


ވަޒީ ވަޒީފާއަށް އެދޭ ފޯމް ހުރަވީ ސްކޫލްގެ ކައުންޓަރުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ގެ ވެބްސައިޓުން މިފޯމު ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށައަޅާނީ 05 ޑިސެންބަރު 2019 ވާ ބުރާސްފަތި ދުވަހުގެ 12:00 ގެ ކުރިން، ހުރަވީ ސްކޫލް، ހުޅުމާލެއަށެވެ. ވަޒީފާއަށް އެދޭ ފޯމާއި ލިޔުންތައް އީ- މެއިލް މެދުވެރިކޮށްވެސް ބަލައިގަނެވޭނެއެވެ. އީ- މެއިލް އެޑްރެހަކީ [email protected] އެވެ. އަދި އިއުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭއެވެ.\nމިމަ މަޤާމަށް މީހަކު ހޮވުމަށް އިންޓަރވިއުކުރުން އޮންނާނީ 08 ޑިސެންބަރު 2019 އާއި 19 ޑިސެންބަރު ދެމެދުގައެވެ. އިންޓަވިއު އޮންނާނެ ތަނަކާއި ވަގުތު ކެންޑިޑޭޓުންނަށް ދުރާލާ އެންގޭނެއެވެ. ވުމާއެކު ވަޒީފާއަށް ކުރިމަތިލާ ފަރާތްތަކުން، މަތީގައިވާ ތާރީޚްތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިއްބެވުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3350709، 3350728 އަށެވެ.


އަލްފާޟިލް އާދަމް ނަޞީރު އިބްރާހީމް - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2012 - The President's Office\nއަލްފާޟިލް އާދަމް ނަޞީރު އިބްރާހީމް\nއއ. ތޮއްޑޫ/ ގިރިޓީގެ (މ.ކުރިމާ)\nޅެންވެރިކަމުގެ ދާއިރާއަށް އާދަމް ނަޞީރަށް ވެދެވަޑައިގެންނެވުނީ، ޅެންވެރިކަމަށް އޭނާގެ ހިތްޕުޅުގައި ވަރަށް ކުރިއްސުރެ އުފެދުނު ޚާއްޞަ ޝައުޤުވެރިކަމެއްގެ ސަބަބުންނެވެ. ފުރަތަމަ ޅެމެއް ހެއްދެވީ، ރަށުގައި ކިޔަވައި ވިދާޅުވާން އުޅުއްވި ދުވަސްވަރުއެވެ. މި ދާއިރާއަށް އާދަމް ނަޞީރު ޢަމަލީގޮތުން ވެދެވަޑައިގަތީ، ދިވެހިބަހާއި ތާރީޚަށް ޚިދްމަތްކުރާ ޤައުމީ މަރްކަޒުން 1998 ވަނަ އަހަރުގެ ފަހުކޮޅު ހިންގެވި ޅެންވެރިކަމުގެ ހުނަރުވެރިކަން ދަސްކޮށްދޭ ކޯސް ފުރިހަމަކުރެއްވި ހިސާބުން ފެށިގެންނެވެ.\nއާދަމް ނަޞީރަކީ، ތަފާތު އެތައް މައުޟޫޢަކަށް ޅެންހައްދަވާފައިވާ ބޭފުޅެކެވެ. މިގޮތުން، ދީނީޅެން، ޤައުމީޅެން، ކުޑަކުދިންނާ ގުޅޭ ޅެން، މަސްވެރިކަމާއި ފަތުރުވެރިކަމާ ގުޅޭ ޅެންތަކާއި، އެކިއެކި މުނާސަބަތުތަކާގުޅޭ ޅެންތަކާއި، ލޯބީގެ އެތައް ޅެމެއް، އޭނާ ހައްދަވާފައިވެއެވެ. އަދި ރާއްޖޭގައި ނުކުމެފައިވާ ބައެއް ލަވަ އަލްބަމްތަކަށްވެސް އޭނާވަނީ، ލަވަ ހައްދަވައިދެއްވާފައެވެ. މިގޮތުން، 13 އަލްބަމަކަށް ލަވަ ހައްދަވައިދެއްވާފައި ވެއެވެ. އަދި ޤައުމީ ލަވައާއި މަދަޙަ ހިމެނިގެން ނެރެފައިވާ ބައެއް އަލްބަމްތަކަށްވެސް އާދަމް ނަޞީރުވަނީ، ލަވައާއި މަދަޙަ ހައްދަވައިދެއްވާފައެވެ. މޯލްޑިވްސް ނޭޝަނަލް ޑިފެންސް ފޯސްއިން ކޮންމެ އަހަރެއްގެ ޤައުމީ ދުވަހު ނެރުއްވާ ޤައުމީ ލަވަ އަލްބަމަށް މިހާތަނަށް 8 އަހަރު ލަވަ ހައްދަވައިދެއްވާފައިވެއެވެ.\nއާދަމް ނަޞީރުގެ ޅެންތައް، ދީނީ އަދި އަދަބީ މަޖައްލާތަކުގަޔާއި، ވެބްސައިޓްތަކުގައިވެސް ޝާއިޢުކުރައްވައެވެ. ޅެންވެރިކަމުގެ ރޮނގުން އާދަމް ނަޞީރު ކޮށްދެއްވާފައިވާ ޚިދްމަތްތަކުގެ ތެރެއިން އެންމެ ޚާއްޞަ ގޮތެއްގައި ފާހަގަކޮށްލެވެނީ، ހިލޭސާބަހަށް ޅެންބަހުން ލިޔުއްވައި އެކުލަވައިލައްވާފައިވާ މިޔުޒިކީ ތަމްސީލުތަކެވެ. މިގޮތުން، ޅެންބަހުން އެކުލަވައިލެއްވި މިޔުޒިކީ ތަމްސީލުތަކުގެ ތެރޭގައި، [ދޮންބަންޑާރައިންގެ ޤައުމީ ޖިހާދު] ހިނގައިދިޔަގޮތުގެ ތަމްސީލާއި، ދިވެހި ސިފައިން އުފެދި ތަރައްޤީވެގެން އައި ގޮތުގެ ތާރީޚުގެ މައްޗަށް، ޅެންބަހުން ހެއްދެވި ތަމްސީލާއި، [ސަލާމަތުގެ އަލިކަމަށް] މި ތަމްސީލާއި، ދިވެހި ކަސްޓަމްސް އުފެދި ތަރައްޤީވެގެން އައި ގޮތުގެ ތަމްސީލާއި، ޢަލިރަސްގެފާނުގެ ޤައުމީ ޖިހާދުގެ ތަމްސީލުވެސް ހިމެނެއެވެ.\nއާދަމް ނަޞީރަކީ، ޅެންވެރިކަމާ ބެހޭގޮތުން ސަރުކާރުގެ ކަމާބެހޭ ފަރާތްތަކަށްވެސް ފަންނީ ބައެއް އެހީތެރިކަން ދެއްވާފައިވާ ބޭފުޅެކެވެ. އަދި ޅެންވެރިކަމުގެ ތަފާތު އެތައް ކޯސްތަކާއި ކްލާސްތައް އޭނާވަނީ، ހިންގަވައިދެއްވާފައެވެ. މިގޮތުން، ޅެންވެރިކަމުގެ ހުނަރުވެރިކަން ދަސްކޮށްދޭ އަސާސީ ކޯސްތަކާއި، ޅެންވެރިކަމުގެ ހުނަރުވެރިކަން ދަސްކޮށްދޭ މަތީފެންވަރުގެ ކްލާސްތަކާއި ކޯސްތަކާއި، ބަނދި ހެދުމުގެ ހުނަރުވެރިކަން ދަސްކޮށްދިނުމުގެ ކްލާސްތަކާއި ކޯސްތައްވެސް ހިންގަވާފައިވެއެވެ. އަމިއްލަ ޅެން ހިމެނޭ ޅެން ފޮތެއް [ނަޞީރުގެ ވިންދު – 1]ގެ ނަމުގައި މިދިޔަ އަހަރު ވަނީ ނެރުއްވާފައެވެ.\nއަދަބީގޮތުން ޅެމަށް ފާޑުކިޔުމާއި، ޅެމާބެހޭ އެނޫން ހުށަހެޅުންތައްވެސް އާދަމް ނަޞީރުވަނީ ހުށަހަޅުއްވައިދެއްވާފައެވެ. 1998 ވަނަ އަހަރުން ފެށިގެން 2000 ވަނަ އަހަރުގެ ނިޔަލަށް، ޓެލެވިޜަން މޯލްޑިވްސްއިން ކޮންމެ ހަފްތާއަކު އެއްފަހަރު ފޮނުއްވި [ދަރުބާރު] ޕްރޮގްރާމްގައި، ޅެމަށް ފާޑުކިޔުމުގެ ބައި، އެއްވެސް އަގެއް ނެންގެވުމެއްނެތި ހުށަހަޅުއްވައިދެއްވިއެވެ. މި ޕްރޮގްރާމުގެ ތެރެއިން އަލަށް ނުކުންނަމުންދިޔަ ޅެންތަކުގައި ހުރި ކުރަކިކަން ފިލުއްވުމަށް ސާބިތުކަމާއެކު ބިނާކުރަނިވި ފާޑު ވިދާޅުވެ، އެކަންކަން، އާ ޅެންވެރިންގެ ސަމާލުކަމަށް ގެންނެވުމަށް މަސައްކަތްޕުޅު ކުރެއްވިއެވެ. އަދި މިކަމުގެ ސަބަބުން އެދުވަސްވަރު ނުކުންނަމުންދިޔަ ބައެއް ލަވަތަކުގެ ފެންވަރު ރަނގަޅުވެ، އަދި އަލްބަމް ނެރޭ ފަރާތްތަކުންވެސް ރީތި ޅެން ހިމެނޭ އަލްބަމް ނެރުމަށް މަސައްކަތް ކުރަމުންދިޔަކަން ފާހަގަކުރެވުނެވެ.\nއާދަމް ނަޞީރު މިހާތަނަށް ހައްދަވާފައިވާ ޅެންތަކުގެ ތެރެއިން ޢާންމުންގެ މަޤްބޫލުކަން އެންމެ ބޮޑަށް ލިބިގެންދިޔަ ޅެންތަކުގެ ތެރެއިން އެއް ޅެމަކީ، [ނަފްސު] އަލްބަމަށް ހެއްދެވި ޅެމެއް ކަމަށްވާ [ފަތިހު ފަރިވި މާތައް ހަވީރަށް މިލާހެން، ޒުވާންކަން މިލާ މޯޅިވާތަން ދެކޭށޭ] މިޅެމެވެ. އަދި [ލޯބިނެތްނަމައީ] މި އަލްބަމަށް ހައްދަވައިދެއްވާފައިވާ [ލޯބި ނެތްނަމައީ، އެ ހިތުގައި ފުރާނައެއް ނެތްތާ] މި ލަވަވެސް ޚާއްޞަ ގޮތެއްގައި ފާހަގަކޮށްލެވެއެވެ.\nޅެންވެރިކަމާއި އަދަބިއްޔާތަށް ޚިދްމަތް ކުރުމުގެ ރޮނގުން 2007 ވަނަ އަހަރު ޒުވާނުންގެ ޤައުމީ އިނާމުވެސް އާދަމް ނަޞީރުވަނީ، ހާސިލު ކުރައްވާފައެވެ.\nއާދަމް ނަޞީރު އަބަދުވެސް ބޭނުންފުޅުވަނީ، ޅެންވެރިކަމުގެ ރޮނގުން އޭނާއަށް ލިބިވަޑައިގެންފައިވާ ޢިލްމީ ހުނަރު، ވީހާވެސް ގިނަ ބަޔަކަށް ފޯރުއްވައިދެއްވުމަށެވެ. އޭނާ މިއަދުވެސް ފާހަގަކުރެވިފައިވަނީ، ޅެންވެރިކަމުގެ މަޢުލޫމާތު ހޯއްދަވައި ދިރާސާ ކުރައްވައިގެން، ހަމަޖެހުމާއި މަޞްލަޙަތަށް އިސްކަން ދެއްވައިގެން އަދި ޅެންވެރިކަމުގެ އަދަބިއްޔާތުގެ އަގު ވަޒަންކުރައްވައިގެން، މަސައްކަތް ކުރައްވާ ބޭފުޅެއްގެ ގޮތުގައެވެ.


COVID-19: Mihaathanah raajjeygai bali jehunu firihenunge adhadhu 8,912 ah - AO News\nމިހާތަނަށް ކޮވިޑް-19 ރާއްޖެއިން އެންމެ ގިނައިން ޖެހިފައިވަނީ ފިރިހެނުންނަށް ކަމަށް ހެލްތް ޕްރޮޓެކްޝަން އޭޖެންސީ، އެޗްޕީއޭ އިން ހާމަކޮށްފިއެވެ.\nއެޗްޕީއޭ އިން ހާމަކުރި ގޮތުގައި މިހާތަނަށް އެ ބަލި ދިވެހިރާއްޖެއިން 8،912 ފިރިހެނަކަށް ވަނީ ޖެހިފައެވެ. އެއީ ދިވެހިރާއްޖެއިން ބަލި ޖެހުނު މީހުންގެ ނިސްބަތުން 69.14 އިންސައްތައެވެ. މިހާތަނަށް މިބަލި ދިވެހިރާއްޖެއިން ޖެހިފައިވާ އަންހެނުންގެ އަދަދަކީ 3،957 އެވެ. އެއީ ބަލި ޖެހުނު މީހުންގެ ތެރެއިން 30.70 އިންސައްތައެވެ.\nކޮވިޑް-19 ދިވެހިރާއްޖެއިން ޖެހުނު ފިރިހެނުންގެ ތެރެއިން އެންމެ ގިނައިން އެ ބަލި ޖެހިފައިވަނީ އުމުރުން 21 އަހަރާއި 30 އަހަރާއި ދެމެދުގެ މީހުންނަށެވެ. އެ އުމުރުފުރައިގެ 2،408 ފިރިހެނަކަށް އެބަލި ޖެހިފައިވާ އިރު ދެވަނައަށް އެންމެ ގިނަ ފިރިހެނުންނަށް ބަލި ޖެހިފައިވަނީ އުމުރުން 31 އަހަރާއި 40 އަހަރާއި ދެމެދުގެ މީހުންނަށެވެ. އެ އުމުރުފުރައިގެ 2،347 ފިރިހެނަކަށް ކޮވިޑް-19 ޖެހިފައިވާއިރު ތިން ވަނަ އަށް އެންމެ ގިނަ އިން އެ ބަލި ޖެހިފައިވަނީ އުމުރުން 41 އަހަރާއި 50 އަހަރާއި ދެމެދުގެ މީހުންނަށެވެ. އެ އުމުރުފުރައިގެ 1،016 ފިރިހެނަކަށް ވަނީ ކޮވިޑް-19 ޖެހިފައެވެ.\nއަންހެނުންގެ ތެރެއިން އެންމެ ގިނައިން ކޮވިޑް-19 ބަލި ޖެހިފައިވަނީ އުމުރުން 31 އަހަރާއި 40 އަހަރާއި ދެމެދުގެ މީހުންނަށެވެ. އެ އުމުރުފުރައިގެ 877 އަންހެނަކަށް އެ ބަލި ވަނީ ޖެހިފައެވެ. ދެވަނަ އަށް އެންމެ ގިނައިން އެ ބަލި ޖެހިފައިވަނީ އުމުރުން 21 އަހަރާއި 31 އަހަރާއި ދެމެދުގެ އަންހެނުންނަށެވެ. އެ އުމުރުފުރައިގެ 865 އަންހެނަކަށް ބަލި ޖެހިފައިވާ ކަމަށް އެޗްޕީއޭ އިން ހާމަކޮށްފައިވާއިރު ތިން ވަނަ އަށް އެންމެ ގިނައިން އެ ބަލި ޖެހިފައިވަނީ އުމުރުން 10 އަހަރުން ދަށުގެ އަންހެން ކުދިންނަށެވެ. އެ އުމުރުފުރައިގެ 481 އަންހެން ކުއްޖަކަށް ވަނީ މިހާތަނަށް ރާއްޖެއިން ކޮވިޑް-19 ޖެހިފައެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރި ގޮތުގައި ބުދަ ދުވަހުގެ އިރުއޮއްސި 18:00 އިން ފެށިގެން މިއަދު އިރުއޮއްސި 18:00 ހަމައަށް މާލެ ސަރަޙައްދުން 28 މީހަކާއި، ރާއްޖޭގެ އަތޮޅުތަކުގެ ރަށްތަކުން3މީހަކު އަދި ހުޅުވާފައިވާ ރިސޯޓު ތަކުން4މީހަކު ވަނީ ބައްޔަށް ފައްސިވެފައެވެ. ހަދަމުންދާ ރިސޯޓަކުން އަދި އިންޑަސްޓްރިއަލް ރަށަކުން މިއަދު އެއްވެސް މީހަކު ކޮވިޑް-19 އަށް ފައްސިވެފައެއް ނުވެއެވެ.\nމިއާއެކު ރާއްޖެއިން ކޮވިޑް-19 އަށް ފައްސިވި މީހުންގެ އަދަދު ވަނީ 12،889 އަށް އަރައިފައިވެ އެވެ. އޭގެ ތެރޭގައި އެންމެ ގިނައިން ފައްސިވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ.\nއެޗްޕީއޭ އިން އެންމެ ފަހުން އާންމުކުރި މަޢުލޫމާތަށް ބަލާއިރު، މިއަދު 18:00 އާއި ހަމައަށް ފާއިތުވި 24 ގަޑިއިރުގެ ތެރޭގައި ކޮވިޑް-19 އަށް ޓެސްޓްކުރުމަށް ޖުމްލަ 1،728 ސާމްޕަލް ނަގާފައިވާއިރު، ރާއްޖެއިން ކޮވިޑް-19 ފެނުނު ހިސާބުން ފެށިގެން މިހާތަނަށް 237،737 ސާމްޕަލެއް ވަނީ ޓެސްޓު ކުރެވިފައެވެ. ރާއްޖޭގައި ކޮވިޑް-19ގެ އެކްޓިވް ކޭސްތަކުގެ ޢަދަދު 1،119 އަށް އަރާފައިވާއިރު ރާއްޖެއިން ކޮވިޑް-19 އަށް ފައްސިވި މީހުންގެ ތެރެއިން މިހާރު ހޮސްޕިޓަލްތަކުގައި ފަރުވާ ހޯދަމުން ދަނީ 95 މީހެކެވެ.


Siyaasee Harakaaiy Thakugai Baiverivaa Bidheyseennaai Medhu Fiyavalhu Alhaanan - Immigration - Vaguthu\nސިޔާސީ ހަރަކާތްތަކުގައި ބައިވެރިވާ ބިދޭސީންނާއި މެދު ފިޔަވަޅު އަޅާނަން - އިމިގްރޭޝަން\nސިޔާސީ ހަރަކާތްތަކުގައި ބައިވެރިވާ ބިދޭސީންނާއި މެދު ހަރުކަށި ފިޔަވަޅު އަޅާނެ ކަމަށް މޯލްޑިވްސް އިމިގްރޭޝަނުން ވިދާޅުވެއްޖެއެވެ.\nއިމިގްރޭޝަނުން މިއަދު ނެރުނު ބަޔާނެއްގައި ވިދާޅުވީ ހުކުރު ދުވަހު އިދިކޮޅު ފަރާތްތަކުން ބާއްވަން އުޅޭ އެއްވުމުގައި ބައިވެރިވާން ބިދޭސީންނަށް ބާރު އަޅަމުންދާ ކަމުގެ ރިޕޯޓުތަކެއް ލިބިފައިވާ ކަމަށެވެ.\nއެފަދަ ހަރަކާތްތަކުގައި ބިދޭސީން ބައިވެރިވުމަކީ އެ ފަރާތްތަކަށް ވިސާ ދޫކުރުމުގެ ޝަރުތުތަކާ ހިލާފުވުން ކަމަށާއި އެހެންކަމުން އެފަދަ ހަރަކާތްތަކުގައި ބައިވެރިނުވުމަށް އިމިގްރޭޝަނުން ވަނީ އިލްތިމާސްކޮށްފައެވެ. އަދި ބިދޭސީންނަށް ޒިންމާވާ ކުންފުނިތަކުން ވެސް ކުރާ އިމިގްރޭޝަންގެ ގާނޫނާއި ގަވައިދުތަކަށް އިހްތިރާމް ކުރުމަށް ބިދޭސީންނަށް ބާރު އެޅުމަށް ވެސް އިމިގްރޭޝަނުން ވަނީ ގޮވާލާފައެވެ.\nއިމިގްރޭޝަންގެ މި ބަޔާނުގައި ވަނީ ގާނޫނާ ހިލާފުވެ ސިޔާސީ ހަރަކާތްތަކުގައި ބައިވެރިވެއްޖެނަމަ ހަރުކަށި ފިޔަވަޅު އެ ފަރާތަކާ މެދު ވެސް އަދި އަދި އެފަދަ ހަރަކާތެއްގައި ބައިވެރިވުމަށް ބާރު އަޅާ ކުންފުނިތަކަށް ވެސް ފިޔަވަޅު އަޅާނެ ކަމުގެ އިންޒާރު ވެސް ދީފައެވެ.\nހުކުރު ދުވަހު އިދިކޮޅު ފަރާތްތަކުން މާލޭގައި އެއްވުމެއް ބައްވަން ތައްޔާރުވަމުންދާއިރު އެ އެއްވުމުގެ ތެރެއިން ދިވެހި ސަލާމަތީ ބާރުތަކާއި ކުރިމަތިލުމަށް ރާވާފައިވާ ކަމުގެ އިންޓެލިޖެންސް މަޢުލުމާތު ލިބިފައިވާކަން ފުލުހުން ވަނީ އިއްޔެ ހާމަކޮށްފައެވެ.


Maaf'ah edhi vadaigen, Muhanmaa alun PPM'aa gulhivadai'genfi | Jazeera\tމާފަށް އެދިވަޑައިގެން، މުހަންމާ އެނބުރި ޕީޕީއެމްއަށް! - Jazeera\nޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް)\nމާފަށް އެދިވަޑައިގެން، މުހަންމާ އެނބުރި ޕީޕީއެމްއާ ގުޅިވަޑައިގެންފި\nޖަވިޔަނި July 30, 2021 495 views0\nހއ. އިހަވަންދޫ ދާއިރާގެ ކުރީގެ މެންބަރު މުޙައްމަދު ޢަބްދުﷲ(މުހަންމާ) އަނެއްކާވެސް ޕީޕީއެމްއާއި ގުޅިވަޑައިގެންފިއެވެ.\nމުހައްމާ ޕީޕީއެމްއާއި ގުޅިވަޑައިގަތީ އިދިކޮޅު ޕްރޮގްރެސިވް ކޯލިޝަނުން ރޭ ބޭއްވި ރަސްމިއްޔާތުގައެވެ. އޭނާ ވަނީ ކުރިން އެ ޕާޓީ ދޫކޮށް، އެހެން ޕާޓީއަކާއި ގުޅުމުން ޕީޕީއެމްގެ ސަޕޯޓަރުންގެ ކިބައިން މާފަށް އެދިވަޑައިގަންނަވާ ކަމަށާއި، ޕީޕީއެމް ދޫކޮށް އެހެން ޕާޓީއަކަށް ދެވުނީތީ ހިތާމަކުރައްވާކަމަށެވެ.\nސިޔާސީ ގޮތުން ގިނަ މަސައްކަތްތަކެއް ކުރެއްވުމުގެ މަގްސަދުގައި ޕީޕީއެމްއާ އަލަށް ގުޅިވަޑައިގެންނެވި މުހައްމާއާއެކު އެޕާޓީގެ ކުރީގެ ބައެއް މެމްބަރުންނާއި، އާައްމު މެމްބަރުން ވެސް ވަނީ ޕީޕީއެމްއާ ގުޅިފައެވެ.\nމުހައްމާ އިހަވަންދޫ ދާއިރާގެ މެންބަރުކަމުގެ މަގާމަށް ހޮވިވަޑައިގަތީ ޖުމްހޫރީ ޕާޓީގެ ޓިކެޓެއްގައެވެ. ނަމަވެސް ފަހުން ޕީޕީއެމްއާ ގުޅިވަޑައިގަތުމަށް ފަހު، އޭނާ އެންމެ ފަހުން ހުންނެވީ އެމްޑީޕީގެ މެންބަރެއްގެ ގޮތުގައެވެ.\nމާފަށް އެދިވަޑައިގެން، މުހަންމާ އެނބުރި ޕީޕީއެމްއަށް!


Lanka ge Buddhistunnai Muslimun thalhaa folhun hingaifi | Mihaaru\nލަންކާގައި މުސްލިމުންނާއި ބުޑިސްޓުންގެ ހަމަނުޖެހުންތަކުގައި ސައިކަލެއްގައި ރޯކޮށްލާފައި.\nލަންކާގެ ބުޑިސްޓުންނާއި މުސްލިމުން ތަޅާފޮޅުން ހިންގައިފި\n19 ނޮވެމްބަރ 2017 - 11:426comments\nކޮލަމްބޯ (ނޮވެމްބަރު 19) - ސްރީ ލަންކާގެ ދެކުނުގައި ބުޑިސްޓުންނާއި މުސްލިމުންގެ ތަޅާފޮޅުންތައް ބޮޑުވުމުން މައްސަލަ ހައްލު ކުރަން ރަޔަޓް ފުލުހުން ފޮނުވަން ޖެހިއްޖެ އެވެ.\nވޭތުވެދިޔަ ދެ ދުވަހު ގޯލް ޕްރޮވިންސްގައި ހިިންގަމުންދާ ހަމަނުޖެހުންތަކުގެ ސަބަބުން މިހާރު ވަނީ ކާފިއު އިއުލާންކޮށްފަ އެވެ. ހަމަނުޖެހުންތަކުގައި މިހާތަނަށް ވަނީ 19 މީހުން ހައްޔަރުކޮށްފަ އެވެ. ދެ ބައި މީހުންގެ މެދުގައި ހަމަނުޖެހުން ހިންގަން ފަށާފައި ވަނީ ޓްރެފިކް އެކްސިޑެންޓަކާ ގުޅިގެންނެވެ. އެކްސިޑެންޓްވެފައި ވަނީ މޮޓޯ ސައިކަލް ދުއްވި ބުޑިސްޓަކާއި މުސްލިމް އަންހެނެކެވެ.\nހަމަނުޖެހުންތަކުގައި ފިހާރަތަކާއި މީހުންގެ ގޯތި ގެދޮރާއި މުދަލަށް ވަނީ ބޮޑެތި ގެއްލުންތަކެއް ދީފަ އެވެ. ލަންކާ ފުލުހުން ބުނީ ބުޑިސްޓުންނާއި މުސްލިމުންގެ ތަޅާފޮޅުންތައް މިހާރު ވަރަށް ބޮޑަށް ކޮންޓްރޯލްކޮށްފައިވާ ކަމަށެވެ.\nލަންކާގެ ބުޑިސްޓް-މުސްލިމް ހަމަނުޖެހުންތަކުގައި ގޯލް ޕްރޮވިންސްގެ ގިނަ އިމާރާތްތަކަށް ވަނީ ގެއްލުންދީފައި.\nލޯ އެންޑް އޯޑަރު މިނިސްޓަރު ސަގަލާ ރަތުނަޔަކަ ވިދާޅުވީ ހަމަނުޖެހުންތައް މައިތިރި ކުރަން ޖެހުނީ ރަޔަޓް ފުލުހުންނާއި ސްޕެޝަލް ޓާސްކް ފޯސް އަދި ސިފައިން ވެސް ފޮނުވައިގެން ކަމަށެވެ. ރޭގަނޑު ކާފިއު ހިންގަން ޖެހުނީ އިތުރު ހަމަނުޖެހުން ހިންގިޔަ ނުދިނުމަށް ކަމަށް ވެސް މިނިސްޓަރު ވިދާޅުވި އެވެ.\nހަމަނުޖެހުންތަކުގައި ވަނީ 10 ވެހިކަލް ހަލާކުކޮށްލައިފަ އެވެ. މީގެ ތެރޭން ގިނައީ މުސްލިމުންގެ އެއްޗިއްސެވެ. ފަސްދޮޅަސް ދެ ގެއާއި ފިހާރަ އަށް ވަނީ ގެއްލުންދީފަ އެވެ.\nފުލުހުން ބުނީ ހަމަނުޖެހުންތަކުގައި ސޯޝަލް މީޑިއާގައި ހަގީގަތާ ޚިލާފު ވާހަކަ ފެތުރި މީހުން ވެސް ހައްޔަރުކޮށްފައިވާ ކަމަށެވެ. ސޯޝަލް މީޑިއާގައި ފަތުރާ ވާހަކަތަކުުގެ ސަބަބުން ހަމަނުޖެހުން އިތުރަށް ހިންގާ ކަމަށް ފުލުހުން ބުންޏެވެ.\nމީގެ ތިން އަހަރު ކުރިން ވެސް ލަންކާގެ މުސްލިމުންނާއި ބުޑިސްޓުން ހަމަނުޖެހުން ހިންގާ، އެތައް ހާސް މުސްލިމުންނެއް ވަނީ އެ މީހުންގެ ގެދޮރު ދޫކޮށް ދާން ޖެހިފަ އެވެ.\nއިތުރު ލިޔުންތައް ސްރީ ލަންކާ މުސްލިމުން\nލަންކާގެ ހަމަލާއާ ގުޅިގެން ސިފައިންގެ ދެ މީހުން ބަންދު\nގެއްލުން ލިބުނު ކޮންމެ އާއިލާއަކަށް ފަސް ލައްކަ ރުޕީސް\nލަންކާގެ ހަމަނުޖެހުންތަކުގެ ބޮޑު ތަހުގީގެއް ހިންގަނީ


ކަރަންޓުގެ ބޮޑު ވިއުގަ: ހައި ޖަމްޕެއް!\nމުހައްމަދު އަފްރާހު 09 ސެޕްޓެމްބަރ 2020\nމާލޭގައި ކަރަންޓު ބޭނުން ކުރުން އަހަރުން އަހަރަށް މި ދަނީ އިތުރު ވަމުންނެވެ. ސްޓެލްކޯގެ ތަފާސް ހިސާބުތައް ދައްކާ ގޮތުގައި ކޮންމެ އަހަރަކު އެވްރެޖު ގޮތެއްގައި ކަރަންޓު ބޭނުން ކުރާ ނިސްބަތް ހަތް ޕަސެންޓް އެބަ މަތިވެ އެވެ. މި ސަރަހައްދަށް ލޯޑު އިތުރުވެގެންދެ އެވެ. އެހެންވެ، ކަރަންޓު ކެނޑުމުގެ ދަތިކަމުން ރައްޔިތުން ސަލާމަތް ކުރަން ސްޓެލްކޯ އިން އަބަދު ވެސް ބޯ ގާނަން ޖެހެ އެވެ. އެކަމަށް މިލިއަނުން ހަރަދުކޮށް، ޖަނަރޭޓަރު ސެޓުތައް ގެނެސް، ސްޓެލޯގެ ގޯތީގައި އަތުރަން ޖެހެ އެވެ. މިކަން ވަނީ ބިމުގެ ގޮތުން ދަތި މާލެއަށް ވެސް އޮތް ބުރަ އަކަށެވެ. މިހާތަނަށް ބަހައްޓާފައިވާ ޖަނަރޭޓަރުތަކާއެކު ސްޓެލްކޯގެ "ޓެރެޓަރީ" ވަނީ ފުރިފަ އެވެ. އެހެންވެ ދެވަނަ ވިސްނުމެއް ހޯދަން އޮތީ މަޖުބޫރުވެފަ އެވެ.\nމި ކަމަށް ހައްލު ހޯދުމަށް ކަނޑު އަޑިން ކޭބަލް އަޅައިގެން މާލެ އާއި ހުޅުމާލެ ގުޅާމުގެ ވިސްނުމެއް އެ ކުންފުނިން ކުރިން ގެންގުޅުނެވެ. އެމެރިކާ ކުންފުންޏަކާ ހަވާލު ކޮށްގެން ދިރާސާތަކެއް ކުރިކަން ސްޓެލްކޯގެ ފޮތްތަކުން ފެންނަން އެބަހުއްޓެވެ. އެކަމަކު އެ ކަމަށް ދާނެ ބޮޑު ހަރަދާއި ކުރަން ޖެހޭ ބުރަ މަސައްކަތާއި އެނޫން ވެސް ދަތިތަކުގެ ސަބަބު ނުވެ ލަސްވީ އެވެ. އެކަމަކު، ޗައިނާ - މޯލްޑިވްސް ފްރެންޑްޝިޕް ބްރިޖުގެ މަޝްރޫއު ފެށުމާއެކު އެ މަސައްކަތުގައި "އުންމީދުގެ ހުޅުކޮޅު" ދިލުނެވެ.\nބްރިޖުގެ ދެ ފަރާތުގައި އަޅާ އަސާސީ ހިދުމަތުގެ ދެ ވިއުގައިގެ ތެރެއިން އެއް ނިޒާމަކީ ކަރަންޓު ވިއުގައެއްގެ ގޮތުގައި އޭރު ރައީސް އަބްދުﷲ ޔާމީން ނިންމެވުން ވީ މި މަސައްކަތް ފެށެން މެދުވެރިވި ސަބަކަަށެވެ. މިއާއެކު ރާއްޖޭގެ ތާރީހުގައި މިގޮތަށް ހިންގާ ކަރަންޓު ވިއުގައިން ގުޅާލުމުގެ އެންމެ ބިޔަ މަޝްރޫއު ފެށިގެން ދިޔަ އެވެ.\nދުނިޔޭގެ މަޝްރޫއު ކުންފުންޏަކުން ފަރުމާކޮށް، ޗައިނާގެ ޑޮންފަންގް ކުންފުންޏާއި އެންޑަބްލިއުޕީއޭ ގުޅިގެން ހަދާފައިވާ ޖޮއިންޓް ވެންޗާއަކާ ހަވާލު ކުރި ބިޔަ މި މަޝްރޫއު ފެށިގެން ދިޔައީ ޖުލައި 31، 2016 ގަ އެވެ. ކަރަންޓުގެ ދިގު ކޭބަލެއް މެދުވެރިކޮށް މާލެ އާއި ހުޅުލެ އަދި ހުޅުމާލެ ފުރަތަމަ ފިޔަވަހީގެ ދަށުން އެއް ނިޒާމަކުން ގުޅިގެން ދާނެ އެވެ. މި މަޝްރޫއުގެ ދަށުން މާލެ އާއި ހުޅުމާލެ އަދި ހުޅުލޭގައި ހާއްސަ ބިޔަ ޑިސްރިބިއުޝަން ސިސްޓަމްތަކާއި ބިޔަ ޓްރާންސްފޯމަރުތަކެއް ބެހެއްޓުމުގެ މަސައްކަތް ދަނީ ކުރަމުންނެވެ.\nބްރިޖުގެ އެއް ފަރާތުގައި އަޅާ މި ވަރުގަދަ ކަރަންޓު ވިއުގަ މެދުވެރިކޮށް 100 މެގަވޮޓްގެ ކަރަންޓު ދަތުރު ކުރުމުގެ ގާބިލްކަން ލިބިގެންދެ އެވެ. މިހާރު ފެންނަމުން މި ދަނީ މި ބިޔަ ބޮޑު މަސައްކަތެވެ.\nސްޓެލްކޯގެ މެނޭޖިން ޑިރެކްޓަރު ހަސަން މުޣުނީ\n-- އަވަސް ފޮޓޯ\n"މިހާރު މަޝްރޫއުގެ ޓްރާންސްފޯމަރުތައް ރާއްޖެ ގެނެސް ބެހެއްޓުމުގެ މަސައްކަތް ކުރިއަށް ދަނީ. ޓްރާސްފޯމްރުތައް ހުޅުލެ އާއި މާލެ އަދި ހުޅުމާލޭގައި ބެހެއްޓޭނެ. މީގެ ކޮންމެ ރަށެއްގައި ދެ ޓްރާންސްފޯމަރު ބެހެއްޓޭނެ. މިކަމަށް މާލެ އާއި ހުޅުމާލޭގައި ވެސް ބިލްޑިންގް އަޅައި، ނިމުމަކަށް އެ އަންނަނީ،" ސްޓެލްކޯގެ މެނޭޖިން ޑިރެކްޓަރު ހަސަން މުޣުނީ އަވަސް އަށް ވިދާޅުވި އެވެ.\nމި ޓްރާންސްފޯމަރުތައް ރާއްޖެ ގެނެސްފައި ވަނީ އެކަމަށް ހާއްސަ އުޅަނދެއްގެ އެވެ. އަދި މާލެ ބާލައި އޭގެ ޖާގައަށް އެ ގެންދަން ވެސް ހާއްސަ ހައިޓްރޯލިކް އުޅަނދު ތަކެއް ބޭރުން ގެންނަން ޖެހުމެވެ. ސަބަބަކީ މި ޓްރާންސްފޯމަރުތަކަކީ ބޮޑު އަދި އެހާމެ ބަރު އެއްޗަކަށް ވުމެވެ. މީގެ އިތުރުން ކަރަންޓު ނިޒާމުން ގުޅާލަން ބޭނުންވާ ގާތްގަނޑަކަށް 18 ކިލޯ މީޓަރުގެ ދިގު ކޭބަލްތައް ވެސް ވަނީ ރާއްޖެ ގެނެސްފަ އެވެ.\nކަރަންޓު ވިއުގަ ގުޅާލަން ބޭނުންވާ ކޭބަލްތައް މާލެ ގެނެސްފައި\n-- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nމި މަޝްރޫއު ރާއްޖެއަށް ހާއްސަ ވަނީ ކީއް ވެގެން ހެއްޔެވެ؟ މީގެން ރާއްޖޭގެ އާބާދީގެ 80 ޕަސެންޓް ދިރިއުޅޭ ސަރަހައްދަށް ލިބޭނީ ކޮން ފަސޭހައެއް ހެއްުޔެވެ؟ ވިޔަފާރިއަށް ލިބޭނެ މަންފާއަކީ ކޮބައި ހެއްޔެވެ؟ ކަރަންޓުގެ ނިޒާމަށް ލިބޭނެ ކުރިއެރުމަކީ ކޮބައި ހެއްޔެވެ؟\nކަރަންޓު ކެނޑުމަށް ހައްލު ލިބުމުގެ އުންމީދު\nބޮޑު މި މަޝްރޫއުގެ ކޭބަލްގެ ކޮޅު ގުޅިފައި ވަނީ "ފިފްތު ޕަވާ" ކަރަންޓު ނިޒާމު ތަރައްގީ ކުރުމުގެ މަޝްރޫއުގެ ދަށުން ހުޅުމާލޭގައި އަޅާއި މިދިޔަ އަހަރު ހުޅުވި 50 މެގަ ވޮޓްގެ ބޮޑު އިންޖީނުގެއާ އެވެ. އެ އިންޖީނުގެ ނިންމައި ހުޅުމާލެއަށް މިހާރު ވެސް ދަނީ ކަރަންޓު ދޫކުރަމުންނެވެ. ނަމަވެސް މިހާރު އެ ތަނުން އުފައްދާ ކަރަންޓުގެ ތެރެއިން ހުޅުމާލެއަށް ބޭނުން ކުރަނީ 15 މެގަވޮޓްގެ ކަރަންޓެވެ. އެހެންވެ، ސްޓެލްކޯގެ މަގުސަދަކީ މި ނެޓްވޯކް މެދުވެރިކޮށް މާލޭގައި ކަރަންޓު ކެނޑުމުގެ މައްސަލައަށް އަވަސް ހައްލެއް ގެނެސް ދިނުމެވެ. ކަރަންޓުގެ ޔަގީންކަން ހޯދައި ދިނުމެވެ. މީގެ ކުރިން ސްޓެލްލޯ އިން ކޮންމެ ފަސް އަހަރަކުން އާ އިންޖީނު ތަކެއް ބަހައްޓައި ކަރަންޓު އުފެއްދުމުގެ ގާބިލްކަން އިތުރު ކުރަން ކުރަން ޖެހޭ ބޮޑު ހޭދަ އާއި ވަގުތު ސަލާމަތް ކުރުމަކީ ވެސް މި މަޝްރޫއުގެ މަގުސަދަކެވެ.\nސްޓެލްކޯގެ އެމްޑީ، މުޣުނީ ވިދާޅުވި ގޮތުގައި މި މަޝްރޫއުގެ ދަށުން މާލެ ސަރަހައްދުގެ ރައްޔިތުންނަށް ކަރަންޓުގެ ޔަގީންކަން އިތުރު ވެގެންދާނެ އެވެ.\nޓްރާންސްފޯމަރުތައް ބަހައްޓަން ސްޓެލްކޯގެ ގޯތިތެރޭގައި ހަދާފައިވާ އިމާރާތް\n-- ގެނެސްފައިފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\n"މުޅި މާލެ މިއޮތީ ތޮއްޖެހިފައި. މިހާރު ކަރަންޓު އުފައްދަން އިންފްރާސްޓަކްޗާގެ މަސައްކަތް ކުރާކަން ޖާގައެއް ނެތް. މި ކަނެކްޝަން ގުޅާލެވުނީމަ އިތުރު އިންޖީނުގެ އެއް އަޅަން ބޭނުންނަމަ، އެކަން ކުރެވޭނެ ޖާގަ ވެސް ލިބޭނެ. މިއީ ލިބިގެން ދާނެ ބޮޑު ފަސޭހައެއް. ޕަވާ އިންޓަރެޕްޝަން އަށް ވެސް ހައްލު ލިބޭނެ،" މުޣުނީ ވިދާޅުވި އެވެ.\nގުޅީފަޅު ބަނދަރާއި މާލެ، ގުޅައިލުން\nމި މަޝްރޫއުގެ ދަށުން ބްރިޖު މެދުވެރިކޮށް އަޅާ ކޭބަލް ނެޓްވޯކް ހަމައެކަނި ގުޅިގެން ދާނީ މާލެ، ހުޅުމާލެ އަދި ހުޅުލެ އެކަންޏެއް ވެސް ނޫންނެވެ. ސަރުކާރުން މިހާރު ދަނީ ގުޅިފަޅުގައި ވިޔަފާރި ބަނދަރު ހެދުމުގެ މަސައްކަތް ކުރަމުންނެވެ. އަދި ތިލަމާލެ ބްރިޖުގެ މަސައްކަތް ވެސް ދަނީ ކުރަމުންނެވެ. ހުޅުމާލެ އިން ގުޅިގެން އަންނަ ކަރަންޓު ވިއުގަ ނިމިގެން ދާނީ މި ހިސާބަަށެވެ.\nސްޓެލްކޯގެ އެމްޑީ މުޣުނީ ވިދާޅުވި ގޮތުގައި މި މަޝްރޫއުގެ ދަށުން މާލޭގެ އިންޖީނުގެއިން ވެސް މި ހަތަރު އަވަށަށް ކަރަންޓު ގެންދިއުމުގެ ގާބިލްކަން ލިބޭނެ އެވެ.\nސްޓެލްކޯގެ ގޯތިތެރޭގައި ޓްރާސްފޯމަރުތައް ބަހައްޓާފަ: މިއީ މިހާތަނަށް ރާއްޖެ ގެނައި އެންމެ ބޮޑެތި ޓްރާންސްފޯމަރުތައް\n"މިއީ ގްރޭޓާ މާލެ ރީޖަންގެ ސެކިއުރިޓީގެ ބޮޑު ބައެއް ނިމުން. ފޭސް ދޭއްގައި މި އޮތީ ވިލިމާލެ އާއި ތިލަފުށި އަދި ގުޅީފަޅު ގުޅާލުން. މިހާރުގެ މަސައްކަތް ހަމަ ނިމުމާއެކު އެ މަސައްކަތް ފެށިގެން ދާނެ،" މުޣުނީ ވިދާޅުވި އެވެ.\nހުޅުމާލޭގައި 50 މެގަ ވޮޓްގެ އާ ޖަނަރޭޓަރެއް\nމި މަޝްރޫއުގެ ދަށުން ގުޅިގެންދާއިރު، ހުޅުމާލޭގައި މި ވަގުތު ހަދާފައި ވަނީ 50 މެގަވޮޓްގެ އިންޖީނުގެ އެކެވެ. ނަމަވެސް ގްރޭޓާ މާލެ ރީޖަން އަށް އަންނަ ކަރަންޓުގެ ލޯޑާއެއް ވަރަށް ފައިހަމަ ކުރަން ބޭނުންވާ އިންޖީނު ބެހެއްޓުމުގެ ޖާގަ މިހާރު އިންޖީނުގެ ހުރި ސަރަހައްދުގައި އެބައޮތެވެ. އެހެންވެ އެކަމަށް ވެސް ސްޓެލްކޯ ވަނީ ތައްޔާރުވެފަ އެވެ.\nސްޓެލްކޯގެ ޖެނެރަލް މެނޭޖަރު އަބްދުލް މާލިކު ތައުފީގު ވިދާޅުވި ގޮތުގައި މާލޭގައި އިތުރު ޖަނަރޭޓެއް ބެހެއްޓުމުގެ ވިސްނުން މިހާރު ސްޓެލްކޯގައި ނެތެވެ.\n"މިހާރު ސްޓެލްކޯ އިން ތައްޔާރު މިވަނީ މީގެ ފޭސް ޓޫ އަށް. އޭރުން އިތުރު 50 މެގަވޮޓް ބެހެއްޓޭނެ، އޭރުން ޖުމްލަ 100 މެގަވޮޓް މި ރީޖަން އަށް އުފެއްދޭނެ. މި ކޭބަލްގައި ހުންނާނެ މި ވަރުގެ ކޭޓާ ކޮށްލެވޭ ވަރު، އެހެންވެ މި އުފެއްދެނީ ނޭޝަނަލް ގްރިޑެއް، މިއީ 11،000 ވޮލްޓް. އިންޓަ ކަނެކްޝަންގައި މި އަންނަނީ 132،000 ވޮލްޓުގެ ކޭބަލްއެއް. އެހެންވެ މިއީ ފުދޭ ވަރަކަށް ހައި ޖަންޕެއް،" މާލިކު ވިދާޅުވި އެވެ.\nސްޓެލްކޯގެ ޖެނެރަލް މެނޭޖަރު އަބްދުލް މާލިކު ތައުފީގު\n"ވޮލްޓޭޖް ހައި ވަރަކަށް ލޮސް ކުޑަވާނެ. އޭރުން ގިނަ ކަރަންޓު ޓްރާންސްފާ ވެސް ކުރެވޭނެ."\nމި މަޝްރޫއު ނިމުމުން ލިބޭނެ ހިތްހަމަ ޖެހުމަކީ މިއިން އެއްވެސް ރަށަކުން ކަރަންޓު ކެނޑިއްޖެނަމަ އެހެން ހިސާބުތަކުން ކަރަންޓު ސަލްއިކޮށް ދިނުމުގެ ގާބިލްކަން ލިބިގެން ދިއުމެވެ. މާލެ އިން ކަރަންޓު ފެއިލްވެއްޖެނަމަ ގުޅީފަޅުން މާލެ އަށް ކަރަންޓު ދިނުމުގެ ގާބިލްކަން ވެސް "ނޭޝަނަލް މި ގްރިޑް" މެދުވެރިކޮށް ލިބޭނެ އެވެ.\nއާ ކަރަންޓުގެ ނިޒާމާއެކު ސްޓެލްކޯގެ ގިނަ ހިދުމަތް ތަކެއް ޒަމާނީވާނެ އެވެ. އެ ކުންފުނިން ކުރި އަށް ގެންދާ "ޑިސްރިބިއުޝަން ސްޓާޑާ އޮޓަމޭޝަން" މަޝްރޫއުގެ ދަށުން ކޮމްޕިއުޓަރު މެދުވެރިކޮށް މާލެ އާއި ހުޅުމާލޭގެ ހުރިހާ ޑިސްރިބިއުޓަން ތަކެއް ގުޅާލާނެ އެވެ.\nސްޓެލްކޯ އިން ހުޅުމާލޭގައި ހަދާފައިވާ 50 މެގަވޮޓްގެ އިންޖީނުގެ\n"މިހާރު ކަރަންޓު ކެނޑުނަސް މާލެ ކޮޅުން ވަރަށް އަވަރަށް އިންޖީނު ހިންގާލެވޭނެ. އިންޖީނު ހިނގިއަސް މެނުއަލީ އެތަން ތަނަށް ގޮސް ޖައްސަން މި ޖެހެނީ. އެކަމަކު މި ސިސްޓަމްގެ ސަބަބުން ކޮމްޕިއުޓަރުން ސްކްރީންއެއް މެދުވެރިކޮށް ޑިސްރިބިއުޝަން ޖައްސާލުމުގެ މަގު ފަހި ވެގެންދާނެ. އެހެންވެ ވަރަށް ޑައިނަމިކް ސިސްޓަމެއް މިއީ، މިއީ ބޮޑު ވިސްނުމަކީ،" މާލިކް ވިދާޅުވި އެވެ.\nގާތްގަނޑަކަށް 44 މިލިއަން ޑޮލަރުގެ މި މަޝްރޫއު ފުރިހަމަ ކުރަން ބޭނުންވާ ސާމާނުގެ ބޮޑުބައި ރާއްޖެ މިވަނީ ގެނެސްފަ އެވެ. ލިންކް ރޯޑުގައި ފެންނަން އެ ހުރީ މި މަޝްރޫއަށް ބޭނުންވާ ކޭބަލް ތަކެވެ. މަޝްރޫއު ކުރިން ނިންމަން އޮތީ މި އަހަރުގެ ނޮވެމްބަރު މަހު އެވެ. ނަމަވެސް ކޮވިޑް-19 އާ ގުޅިގެން ދަތުރުފަތުރަށް ދިމާވި ދަތިތަކުގެ ސަބަބުން މަޝްރޫއު ލަސް ވެގެން ދިޔައީ އެވެ. އެކަމަކު މި މަސައްކަތަށް ބޭނުންވާ އިންޖިނޭރުން ޗާޓަރު ފްލައިޓެއްގައި ގެނެސްގެން ސްޓެލްކޯއިން މިހާރު ވަނީ މަސައްކަތް ހަލުވިކޮށްފަ އެވެ. މިހާރު އުންމީދީ މި މަޝްރޫއު އެއްކޮށް މިހާރު ނިންމާލެވޭ ކަމަށް ބެލެވެނީ އަންނަ އަހަރުގެ ކުރީކޮޅަށެވެ.\nއަރުޝީފަށް ނެގީ 09/09/2020 10:05\nއެންމެފަހުން އަޕްޑޭޓްކުރީ 09/09/2020 10:05\nނަބީލާ އިސްމާޢީލް 1 މިނެޓު ކުރިން\nއަހުމަދު އަދްޝަން6މިނެޓު ކުރިން


އެސްޕަންޔޯލް ބަލިކޮށް ރެއާލް އެއްވަނަ އަށް އެސްޕަންޔޯލް ބަލިކޮށް ރެއާލް އެއްވަނަ އަށް\nސްޕެނިޝް ލީގުގައި އެސްޕަންޔޯލް އާއި ރެއާލް މެޑްރިޑް ބައްދަލުކުރި މެޗުގައި ރެއާލްއިން ލަނޑު ޖެހުމަށްފަހު އެޓީމުގެ ކުޅުންތެރިން އުފާފާޅުކުރަނީ | ފޮޓޯ:ރޮއިޓާސް\nއެސްޕަންޔޯލް 1-0 އިން ބަލިކޮށް ސްޕެނިޝް ލީގުގެ އެއްވަނައަށް ރެއާލް މެޑްރިޑް ޖެހިލައިފިއެވެ.\nކޮންމެ ޓީމަކަށް ލީގުގައި ބާކީ6މެޗު އޮތްއިރު ރެއާލް އެއްވަނާގައިވަނީ ދެވަނާގައިވާ އެންމެ ފަހުގެ ޗެމްޕިއަން ބާސެލޯނާ އަށްވުރެ ދެ ޕޮއިންޓް ކުރީގައި އޮވެގެންނެވެ. ރެއާލް އަށް 71 ޕޮއިންޓް ލިބިފައިވާއިރު ބާސެލޯނާ އަށް ލިބިފައިވަނީ 69 ޕޮއިންޓެވެ.\nރޭގެ މެޗުގައި ރެއާލްގެ ހަމައެކަނި ލަނޑު ޖެހީ 46 ވަނަ މިނިޓްގައި ބްރެޒިލްގެ މިޑްފީލްޑަރު ކަސެމީރޯއެވެ.\nއެސްޕަންޔޯލް އަށްވުރެ ހުރިހާ ގޮތަކުން ވެސް މޮޅަށް ކުޅުނު ރެއާލްގެ ކޯޗު ޒައިނުއްދީން ޒިދާން ބުނީ ޓޭބަލުގެ އެއްވަނަ ލިބުމަކީ ވަރަށް ބޮޑު ހިތްހަމަޖެހުމެއް ކަމަށާއި ނަމަވެސް އުނދަގޫވާނީ އެއްވަނަ މަގާމު ދަމަހައްޓަން ކަމަށެވެ. ހާއްސަކޮށް ސީޒަނުގެ ފަހުކޮޅު ކުޅެންޖެހޭ މެޗުތައް ވަރުގަދަވާނެ ކަމަށާއި މިހެންވެ އެއްވަނަ މަގާމު ދެމެހެއްޓޭނީ ވަރަށް ގިނަ ކަންކަން ރަނގަޅުކޮށްގެން ކަމަށެވެ.\nޒިދާން ބުނީ ވާދަވެރި ބާސެލޯނާ އޮތީ ވަރަށް ގާތުގައި ކަމަށާއި އޭނާގެ ޓީމު ހަދާ އެންމެ ގޯހަކުން ވެސް ލީގު ގެއްލިދާނެ ކަމަށެވެ. މިހެންވެ ކުރިއަށްހުރި ކޮންމެ މެޗަކަށް ވެސް ރެއާލް ނުކުންނާނީ ފައިނަލެއްގެ ގޮތުގައި ކަމަށެވެ.


Kylie tha Rihana tha: Blue lipstick gulheny kaakahba? - One Online\nރިހާނާ އަދި ކައިލީ ބްލޫ ލިޕްސްޓިކްގައި ----\nކައިލީތަ ރިހާނާތަ: ބްލޫ ލިޕްސްޓިކް ގުޅެނީ ކާކާ؟\nކައިލީ ޖެނާ އާއި ރިހާނާ އަކީ މަގްބޫލު ދެ ބިއުޓީ ބްރޭންޑު ގެންގުޅޭ ދެފަރާތެވެ. ލިޕްސްޓިކް ގެ އެކި ކުލަ ތަކުގެ ޝޭޑްތައް މާކެޓަށް މިހާރު ނެރެފައިވާ އިރު ކޮންމެ ކޮންމެ މީހަކަށް ބޯލްޑް ކުލަތައް ޖައްސާކަށް ނުކެރެއެވެ. އެކި މީހުނާ ގުޅެނީވެސް އެކި ކުލަތަކެވެ. ކައިލީ އާއި ރިހާނާވެސް ވަނީ ބޯލްޑް ޕިންކް، ކޮރަލް، ގްރީން އަދި ބްލޫ ޕިގްމަންޓްސްތައް ލިޕްސްޓިކްގެ ގޮތުގައި ބޭނުން ކޮށްފައެވެ.\nވަރަށް ފަހުން ކައިލީ ކުރި ސްނެޕެއްގައި ޓީލް ކުލައިގެ ލިޕްސްޓިކެއް ވަނީ ބޭނުން ކޮށްފައެވެ. މިއީ ކައިލީގެ ހެލޮއިން ކަލެކްޝަންގެ ތެރެއިން އެއް ކުލައެވެ. އުމުރުން 21 އަހަރުގެ ކައިލީ ބުނި ގޮތުގައި އެ ކުލައިގެ ޓޯން ހެދުމަށް ޝައުގުވެރިވީ 2014 ވަނަ އަހަރު އޭނާގެ ބޮލުގައި ނޫކުލަ ޖެއްސުމުން އެ ކުލަ ގިނަ ބަޔަކަށް ރީތި ވުމާ ގުޅިގެންނެވެ. އެހެން ކަމުން އެ ލިޕްސްޓިކަށް ކީ ނަމަކީ ވެސް "2014" އެވެ.\nކައިލީގެ ހެލޮއިން ކަލެކްޝަން ދައްކައިލުން ---\nނަމަވެސް ގިނަ ބަޔަކު ވަނީ ކައިލީގެ މި ކުލަ ރިހާނާ މިދިޔަ އަހަރު ނެރުނު ލިޕްސްޓިކް ލައިންގެ ނޫ ކުލައާ އެއްވައްތަރު ކަމަށް ބުނެފައެވެ. ރިހާނާގެ ބިއުޓީ ބްރޭންޑް ފެންޓީ ލައިންގައި ހިމެނޭ ލިޕްސްޓިކް ކުލަ ތަކަކީ ވަރަށް ފަންކީ ކުލަތަކެއް ހިމެނޭ ލައިންއެކެވެ. 2013ގައި ރިހާނާ ވަނީ ޕިކްސީ ކޮށް ބޯ ކޮށުމަށްފަހު ގަދަ ނޫކުލަ ތުންފަތުގައި ޖައްސައިގެން މީހުނަށް ދައްކައިލައިފައެވެ. މިއީ ކައިލީ ނެރުނު 2014 ލިޕްސްޓިކާ ވަރަށް ވައްތަރު ކުލައެކެވެ. ޖެހިގެން 2014 ވަނަ އަހަރު ރިހާނާ ވަނީ ސްޕޭސް އިންސްޕަޔާޑް އިލެކްޓްރިކް ބްލޫ ލިޕް ކުލައެއް ވެސް ތުންފަތުގައި ބޭނުން ކޮށްފައެވެ. ފަހުން އެނގިފައިވާ ގޮތުގައި ރިހާނާ ތުންފަތުގައި ހާކާފައިވަނީ އައިލައިނާ އެކެވެ.\nކައިލީ އާއި ރިހާނާގެ ޓްސޭޓްތައް ވެސް ވަރަށް އެއްގޮތެވެ. މި ދެ މީހުން ވެސް ވަނީ ނޫކުލައިގެ އިތުރުން ފެހި ކުލައިގެ ލިޕްސްޓިކްވެސް ތުންފަތުގައި ބޭނުންކޮށް މާކެޓަށް ނެރެފައެވެ.\nރިހާނާ އަދި ކައިލީ ގްރީން ލިޕްސްޓިކްގައި ----\nމިދިޔަ ޑިސެމްބަރުގައި ފެންޓީ ބިއުޓީގެ މެޓެމޮއިޒެލްގެ ލައިން ލޯންޗު ކުރި އިރު ރިހާނާ ވަނީ އެލައިންގެ ފެހި ކުލައިގެ ލިޕްސްޓިކް ޕްރޮމޯޓްކޮށްފަ އެވެ. އެ ލިޕްސްޓިކަށް ކީ ނަމަކީ "ވަސާބީ" އެވެ. މިއީ ޑީޕް އާމީ ގްރީން އެކެވެ. އޭގެ ހަތަރު މަސްފަހުން ކައިލީ ވަނީ އޭނާގެ ކައިލީ ކޮސްމެޓިކްސް ލައިންއަށް ވެސް ޑީޕް ގްރީންގެ ލިޕްސްޓިކެއް އިތުރުކޮށްފަ އެވެ.\nމި ދެ ތަރިންވެސް ގްރީން އަދި ބްލޫ ލިޕްސްޓިކްގައި ބޯލްޑްކޮށް ފެންނައިރު ދެ ތަރިންނާވެސް މި ކުލަތައް ގުޅެއެވެ. މިހާރު މި ދެ ބްރޭންޑްގެ ފޭނުން ބަލަބަލައި ތިބީ ދެން ނުކުންނާނީ ކޮން ޓްރެންޑެއްތޯ އެވެ. ރީނދޫ ކުލަ ކަމަށްވެސް ބައެއް މީޑިއާ ރިޕޯޓުތައް ބުނެއެވެ.


ކޮލަށް ކަރުދާސްކޮޅެއް ލައިގެންވެސް އަލީ ވަހީދުގެ އަޑުން ވާހަކަ ދެއްކޭނެ: މުސްތަފާ – Dhen.mv\nކޮލަށް ކަރުދާސްކޮޅެއް ލައިގެންވެސް އަލީ ވަހީދުގެ އަޑުން ވާހަކަ ދެއްކޭނެ: މުސްތަފާ\nFebruary 18, 2020 - 10:37 am\nކޮލަށް ކަރުދާސްކޮޅެއް ލައިގެންވެސް ޓޫރިޒަމް މިނިސްޓަރު އަލީ ވަހީދުގެ އަޑުން ވާހަކަ ދެއްކޭނެ ކަމަށް ކުރީގެ ތިމަރަފުށީ ދާއިރާގެ މެމްބަރު މުހައްމަދު މުސްތަފާ ވިދާޅުވެއްޖެއެވެ.\nމުސްފަތަފާ މިހެން ވިދާޅުވެފައި ވަނީ މިދިޔަ ހޮނިހިރު ދުވަހުގެ ރެއިން ފެށިގެން ޓޫރިޒަމް މިނިސްޓަރު އަލީ ވަހީދު ކަމަށް ބުނާ މީހެއްގެ އޯޑިއޯތަކެއް ލީކުވަމުން ދިއުމާ ގުޅިގެންނެވެ.\nމުސްތަފާ ކުރެއްވި ޓްވީޓެއްގައި ވިދާޅުވީ އެއީ އަސްލެއް ކަމަށާއި ހަށިގަނޑުގެ ބައިތަށް ވަކިކޮށްފައި އޮތް ނަމަވެސް އެއީ އަލީ ވަހީދު ކަމަށް ދައްކާނެ ކަމަށެވެ. އަދި އެހެން ސިޔާސީ ލީޑަރުންގެ އަޑުން ވާހަކަ ދެއްކި އަޑުވެސް އަހާފައި ވާކަމަށް މުސްތަފާ ވަނީ ވިދާޅުވެފައެވެ.\n"ކޮލަށް ކަރުދާސްކޮޅެއް ލައިގެން ވެސް އަލީ ވަހީދުގެ އަޑުން ވާހަކަ ދެއްކޭނެ. އަހަރެމެން އަޑުއެހިން ރާއްޖޭގެ އެކިއެކި ސިޔާސީ ލީޑަރުންގެ އަޑު އެއްވެސް ތަފާތެއް ނެތް ގޮތަށް ވާހަކަ ދެއްކި އަޑުވެސް." މުސްތަފާ ވިދާޅުވިއެވެ.\nލީކްކު ކޮށްފައިވާ އޯޑިއޯތަކުގައި ގާސިމްގެ އަނބިކަނބަލުން އައިޝަތު ނަހުލާއާ ގުޅޭގޮތުން އަލީ ވަހީދު އަޑާ ވައްތަރު މީހަކު ވަރަށް ހުތުރު ވާހަކަ ދެކެވެއެވެ. ނަހުލާ، ބަދުއަހުލާގީ އަމަލަށް ދައުވަތު ދީފައިވާ ކަމަށާ އިތުރު ބަޔަކާއެކު ނަމަވެސް އެކަން ކުރަން ބޭނުންވާ ކަމަށް ބުނާ ވާހަކަ އަޑުއިވިގެން ދެއެވެ. އަދި ނަހުލާއަށް ގުޅައިގެން ތަފާތު ވާހަކަތައް ދައްކާ އަޑުވެސް އިވެއެވެ.\nމީގެ އިތުރުން ހެލްތު މިނިސްޓަރު އަބްދުﷲ އަމީން އާއި އެޑިއުކޭޝަން މިނިސްޓަރު އައިޝަތު އަލީގެ އިތުރުން މަޖިލީހުގެ ރައީސް މުހައްމަދު ނަޝީދަށް ނިސްބަތްކޮށް ވެސް އަލީ ވަހީދު ވަނީ ހުތުބަހުން ވާހަކަ ދައްކަވާފައެވެ.\nމި މައްސަލާގައި އަލީ ވަހީދު ވިދާޅުވީ އެއީ އަސްލެއް ނެތް އޯޑިއޯތަކެއް ކަމަށް އެ އޯޑިއޯގެ ވާހަކަތައް ތަހުގީގު ކުރުމުން ހަގީގަތް ރަނގަޅަށް ސާފު ވާނެ ކަމަށެވެ.\nފުލުހުން މިރޭ ބުނީ އެ އޯޑިއޯތަކާއި ގުޅިގެން ރަސްމީކޮށް މައްސަަލަ ހުށަހަޅާފައި ނުވާ ކަމަށާއި ނަމަވެސް ޖިނާއީ ކުށުގެ އަމަލެއް ހިމެނޭކަން ފާހަގަ ކުރެވިފައިވާތީ ކަމާ ބެހޭ ފަރާތްތަކާ ގުޅިގެން މައްސަލަ ބަލަމުން އަންނަ ކަމަށެވެ.\nގެމަނަފުށިން ރެންޑަމްކޮށް ނެގުނު ސާމްޕަލެއް ކޮވިޑް-19 އަށް ފައްސިވެއްޖެ


ހައްދުންމައްޗަށާއި ކޮޅުމަޑުލަށް ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ކުރެއްވި ދަތުރުފުޅުގައި ހައްދުންމަތީ މުންޑޫގެ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު - The President's Office\nހައްދުންމައްޗަށާއި ކޮޅުމަޑުލަށް ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ކުރެއްވި ދަތުރުފުޅުގައި ހައްދުންމަތީ މުންޑޫގެ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު\n12 މާރިޗު 1982، ރިފަރެންސް: MAG/1982/23\nالحمـد للّه ربِّ العـالمـين، الصّـلاة والسّـلام عـلى أشـرف المرسـلين، وعلى آلـه وصحبـه أجمعـين.\nހައްދުންމަތީގެ، މީހުން އުޅޭ ރަށްރަށަށް ކުރާ ޒިޔާރަތެއްގައި، އަޅުގަނޑު މިހާރު އައިސް މިހުރީ މުންޑޫގައި. މުންޑޫގެ ރައްޔިތުންގެ ފަރާތުން އަޅުގަނޑަށް މި ލިބުނީ ވަރަށްވެސް ޚާއްޞަ ތަރުޙީބެކޭ ދެންނެވިދާނެ. އާދެ، އަޅުގަނޑު މިރަށަށް މިއަދު އައުމަށް ހަމަޖެހިފައިވުމާއެކު، އެކަމަށްޓަކައި ރަށުތެރެވަނީ ވަރަށްބޮޑަށް ޒީނަތްތެރިކުރައްވައިފައި. ހަމައެކަނި ރަށުތެރެއެކޭ ދެންނެވޭކަށްވެސް ނެތް. މޫދުގައިވެސް ވަރަށްގިނަ އަދަދަކަށް ދިދަ ޖައްސަވައި، ތަރުޙީބުގެ ޢިބާރާތްތައް އެތަންމިތާނގައި ދަންމަވައި، ވަރަށްގިނަގޮތްގޮތުން މި މުނާސަބަތު ފާހަގަކުރެއްވުމަށް މިރަށުގެ ވެރިންނާއި ރައްޔިތުން މަސައްކަތް ކުރައްވައިފައިވޭ.\nއާދެ، އަޅުގަނޑު ވަރަށްގިނަ ރަށްރަށުގައި ބުނަން، އަޅުގަނޑު ރާއްޖެތެރެއަށް ދަތުރުކުރާ ދަތުރުތަކުގެ މުނާސަބަތުގައި ރައްޔިތުން އެއްވެސްކަހަލަ ބުރައެއް ނުވަތަ ތަކުލީފެއް އުފުއްލެވުމަކީ އަޅުގަނޑު އެދޭ ކަމެއްނޫނޭ. ސަބަބަކީ އަޅުގަނޑު ރާއްޖެތެރެއަށް މިދަނީ ރާއްޖެތެރޭގެ ރައްޔިތުންނާ ބައްދަލުކޮށް، ރާއްޖެތެރޭގެ ރައްޔިތުންގެ ހާލު އަހުވާލު ހުރިނެތްގޮތް ސާފުކުރުމަށްޓަކައި ކަމަށްވާތީ. އަދި ރައްޔިތުންނަށް ދަތިވާ ކަންތައްތަކުގައި އެހީވެދީ، އެމީހުންނަށް ކަންތައްތައް ލުއިފަސޭހަކޮށްދިނުމަށްޓަކައި އެޅެންހުރި ފިޔަވަޅުތައް އެޅުމަށް ކަމަށްވާތީ. އެކަން އެހެން އޮއްވައި، އަޅުގަނޑު އައުމުގެ ސަބަބުން އިތުރު ބުރައެއް ނުވަތަ އިތުރު އުނދަގުލެއް ރައްޔިތުންނަށް މެދުވެރިވާގޮތްވުމަކީ އަޅުގަނޑު އެއްގޮތަކަށްވެސް އެދޭ ކަމެއްނޫން. އެހެންނަމަވެސް، މިކަންތައްތައް މިރަށުގެ ވެރިންނާއި އަދި ރައްޔިތުން ކުރައްވައިފައިވަނީ އިޚުލާސްތެރިކަމާއެކުގައި ކަމަށް އަޅުގަނޑަށް ގަބޫލުކުރެވޭތީ، ވެރިންނާއި ރައްޔިތުންގެ ހިތްތަކުގައި ދިވެހި ދައުލަތާ ދޭތެރޭގައި އުފެދިފައިވާ އިޚުލާސްތެރި ކަމެއްގެ ބޮޑުކަމުން ކަމަށް އަޅުގަނޑަށް ގަބޫލުކުރެވޭތީ، މިކަމަށްޓަކައި އުފާކޮށް އަދި މުންޑޫގެ ވެރިންނަށާއި ރައްޔިތުންނަށް ޝުކުރު ދަންނަވަން.\nއާދެ، މުންޑޫއަކީ ހައްދުންމަތީގެ ރަށްތަކުގެ ތެރެއިން މަސްވެރިކަމުގެ ރަށެއް. މަސްވެރިކަމުން މިރަށަށް އާމްދަނީ ލިބެމުންދާ ރަށެއް. އާންމުކޮށް، ރާއްޖޭގެ ރަށްތަކާ އަޅާބަލާއިރު، ތަނަވަސްކަމުގެ ގޮތުން ކުރިއަށް ޖެހިލައިފައިވާ ރަށެއް. އެހެންވުމާއެކު، މިރަށުގެ ރައްޔިތުން މަސްވެރިކަމަށް މިހާރު ދެއްވަމުން ގެންދަވާ އަހަންމިއްޔަތުގެ އިތުރަށް، އަދި ކުރިއަށް އޮތް ތާނގައިވެސް އަހަންމިއްޔަތު ދެއްވަންޖެހޭނެ ކަމަށް ފެނޭ. ސަބަބަކީ މަސްވެރިކަން އެއީ އަޅުގަނޑުމެންގެ ރާއްޖޭގެ އިޤުތިޞާދު، އެ މަސައްކަތެއްގެ މައްޗަށް ބިނާވެފައިވާ އެންމެ މުހިންމު މަސައްކަތް ކަމަށްވާކަން.\nއާދެ، މަސްވެރިކަން ތަރައްޤީކުރުމަށްޓަކައި ސަރުކާރުން ވަރަށްގިނަ މަސައްކަތްތަކެއް ކުރަމުންދާކަން، މުންޑޫގެ ރައްޔިތުންނަށްވެސް އެނގިވަޑައިގަންނަވާނެ. ވަރަށްގިނަ މަޝްރޫޢުތައް ސަރުކާރުން ރާވައި، އެކަމަށްޓަކައި ބޭރުން ހޯދަންޖެހޭ އެހީތައް ހޯދައި، އެ މަސައްކަތްތަކުގެ ސަބަބުން މަސްވެރިންނަށާއި، މަސްވެރި ރަށްރަށަށް އިތުރު ތަނަވަސްކަން ހޯދައިދެވޭތޯ ސަރުކާރުން ދަނީ މަސައްކަތް ކުރަމުން. އެ މަސައްކަތްތަކުގެ ނަތީޖާ އެދެވިގެންވާ ގޮތުގައި ފެންނާނީ، މަސްވެރިންވެސް އެކަމުގައި އެއްބާރުލެއްވި މިންވަރަކުން.\nއާދެ، މިހާރުވެސް ސަރުކާރުން ހިންގާ އެއް މަޝްރޫޢެއް ކަމުގައިވާ މަސްދޯނިފަހަރުގައި އިންޖީނު ބެހެއްޓުމުގެ މަޝްރޫޢު ދަނީ ކުރިއަށް. ކުރިން އިންޖީނު ނުލިބި ތިބި މީސްމީހުންނަށްވެސް މިހާރު އިންޖީނު ލިބޭގޮތަށްވެސް ވަނީ ހަމަޖެހިފައި. ދާދިފަހުން މަސްވެރިންގެ ދުވަހުގައި މިނިސްޓްރީ އޮފް ފިޝަރީޒުން އިޢުލާނު ކުރެއްވި ފަދައިން، މިހާރު އިތުރަށް އިންޖީނަށް އެދޭމީހުންނަށް އިންޖީނު ލިބޭގޮތަށްވަނީ ހަމަޖެހިފައި. ހަމައެއާއެކު، ރާއްޖެތެރޭގެ އިންޖީނުދޯނިފަހަރު ދުއްވާ މީހުންނަށް، އެމީހުން ބޭނުންވާ އަދަދަށް ތެޔޮ ލިބޭނެ އިންތިޒާމުތައްވެސް ދަނީ ސަރުކާރުން ހަމަޖައްސަމުން. އެގޮތުން ކޮންމެ އަތޮޅެއްގައިވެސް ބައެއް ރަށްރަށުގައި ތެޔޮ ބަހައްޓާނެ ތާނގީތަކެއްވަނީ ސަރުކާރުން ހަދައިފައި، އެތަންތަނަށް ފޮނުވައިފައި. އެ ތާނގީތައް ވަނީ ހުރިހާ ރަށެއްގައި ބެހެއްޓިފައިވެސްމެ. ބައެއް ރަށްރަށަށް މިހާރު ތެޔޮ ފޮނުވަމުން އެބަގެންދެވޭ. އެހެންނަމަވެސް، ހުރިހާ ރަށަކަށް އަދި އެ ތެޔޮ ފޮނުވުމުގެ އިންތިޒާމު ހަމަނުޖެހިއޮތުމާއެކު، ހުރިހާ ރަށަކަށް އަދި ތެޔޮ ލިބޭގޮތެއްނުވޭ. ކޮންމެއަކަސް މިރަށުގެ ނިސްބަތުގައި މާބޮޑު މައްސަލައަކަށްވާނެ ކަމަކަށް ނުފެނޭ. އެއީ އަބަދުވެސް މިތާނގައި މަސްކިރާ ބޯޓުފަހަރު އޮވޭ. އެހެންވުމާއެކު، އެ ބޯޓުފަހަރުން އެދޯނިފަހަރަށް ބޭނުންވާނެ ތެޔޮ އަބަދުވެސް ލިބޭނެ އިންތިޒާމުތައްވެސް އޮންނަނީ ހަމަޖެހިފައި. ކޮންމެއަކަސް ރާއްޖޭގެ ރަށްތަކުގެ ތެރެއިން ވަރަށްގިނަ ރަށްރަށަށް، އެކަހަލަ ފަސޭހަތައް ކުރިމަތިވެފައެއްނޯވޭ. ވަރަށްގިނަ ރަށްރަށުގެ މައްސަލައަކަށްވެފައި އޮންނަނީ ބޯޓެއްނެތުން. އެމީހުން ބާނާމަސްވެސް ކިރުވޭގޮތްނުވުން. ހަމައެއާއެކު، އެމީހުން މަހަށްދިޔުމަށްޓަކައި ބޭނުންވާ ތެޔޮވެސް ނުލިބި އޮތުން. އެހެންވީމާ، ތެލުގެ މައްސަލަ ހަމަޖެއްސުމަށްޓަކައި ސަރުކާރުން މިދެންނެވި ގޮތަށް ތާނގީތަކެއް ތައްޔާރުކޮށް، ރަށްރަށުގައި ބަހައްޓައިފައިވަނީ.\nއާދެ، އެހެންވީމާ، މިރަށުގެ ރައްޔިތުންނަށް އިލްތިމާސް ކުރާއިރު، މަސްވެރިކަން ކުރިއަށް ގެންދިޔުމަށް މާބޮޑު އިލްތިމާސެއް ކުރަންޖެހޭނެ ކަމަކަށް އަޅުގަނޑަކަށް ނުފެނޭ. އެއީ މިރަށަކީ މަސްވެރިކަމުން ދިރިއުޅެމުންދާ ރަށަކަށްވާތީ، މިރަށުގެ ރައްޔިތުންނަށްވެސް އޭގެ ބޭނުމާއި، އޭގެ ފައިދާ ރަނގަޅަށް އެނގިވަޑައިގަންނަވާނެތީ.\nއާދެ، މިހާރު ރާއްޖެތެރެ ތަރައްޤީކުރުމަށްޓަކައި ސަރުކާރުން ކުރިއަށްގެންދަން ބޭނުންވަނީ ހަމައެކަނި މަސްވެރިކަމެއް ނޫން. މަސްވެރިކަމަކީ، އިޤުތިޞާދީ ކުރިއެރުމަށް ބޭނުންވާ ކަމެއް ކަމުގައިވިޔަސް، އަޅުގަނޑުމެންގެ ރާއްޖެ އިޖުތިމާޢީ ގޮތުން ކުރިއަށްދާން ވަނީ ބޭނުންވެފައި. އެހެންވުމާއެކު، މަސްވެރިކަން ފިޔަވައި އެހެނިހެން ވަރަށްގިނަ ރޮނގުރޮނގުންވެސް ސަރުކާރުން ދަނީ މަސައްކަތް ކުރަމުން. އަދި ވޭތުވެދިޔަ ވިހި ތިރީސް އަހަރު ދުވަހުގެ ތެރޭގައި ރާއްޖެތެރެ ކުރިއަށް ގެންދިޔުމަށް އެއްވެސްކަހަލަ މަސައްކަތެއް ދައުލަތުން ކުރެވިފައި ނެތުމާއެކު، މިހާރު ރާއްޖެތެރޭގެ ކަންތައްތައް ރަނގަޅުކޮށް އިޞްލާޙު ކުރުމަށް، މި ދައުރުގައި ސަރުކާރުން ވަރަށްބޮޑު މަޝްރޫޢެއް ރާވައިގެން މަސައްކަތް ދަނީ ކުރިއަށް. އާދެ، އެ މަޝްރޫޢުގެ ދަށުން އެކި ރަށްރަށަށް ބޭނުންވެފައިވާ ކަންތައްތައް ކޮށްދިނުން ހަމަޖެހިފައިވޭ. އޭގެތެރޭގައި މިސްކިތްތައް ޢިމާރާތް ކުރުން، ބާވެފައި ހުންނަ މިސްކިތްތައް މަރާމާތު ކުރުން، ރަށްރަށުގައި ހުންނަ ރަށުއޮފީސްތައް މަރާމާތު ކުރުން، ނޫނީ ރަށުއޮފީސް އަލުން އިމާރާތް ކުރުން. ބައެއް ރަށްރަށުގެ ފަޅުކޮނުން، ނެރުގޮއްވުން. އަދި ކޮންމެ އަތޮޅެއްގައި ސަރުކާރުގެ ހަރަދުގައި ހިންގާ މަދަރުސާއެއް ހިންގުން. ވަކި ދުވަސްތަކެއް ވަންދެން މެދުނުކެނޑި ހިނގަމުން އައިސްފައިވާ އަމިއްލަ މަކްތަބުތަކަށާއި މަދަރުސާތަކަށް ސަރުކާރުން އެހީވެދިނުން. އަތޮޅުއޮފީސްތަކަށާއި ރަށުއޮފީސްތަކަށް މުވައްޒަފުން ލައްވައި، އެމީހުންގެ މުސާރަ ހަމަޖައްސައިދީ، އެތަންތާނގެ މަސައްކަތް އެކަށީގެންވާ ގޮތެއްގައި ހިނގަމުންދާނެ ގޮތްތައް ހަދައިދިނުން. މިބާވަތުގެ ވަރަށްގިނަ ކަންތައްތައް، މިދެންނެވި މަޝްރޫޢުގެ ދަށުން ހިނގަމުން އެބަދޭ.\nއާދެ، އެއީ ތިން އަހަރުދުވަހަށް ކަނޑައެޅިފައިވާ މަޝްރޫޢަކަށްވިޔަސް، އަޅުގަނޑުމެންގެ ރާއްޖެތެރޭގައި ކަންތައްތައް ހުރިގޮތުން، ތިން އަހަރުދުވަހުގެ ތެރޭގައި އެކަންތައްތައް ނިންމައިލެވޭވަރެއްނުވި. އެހެންވީމާ، އެ ތިން އަހަރުވި ކަމުގައިވިޔަސް، މި މަޝްރޫޢު ދާނީ ކުރިއަށް. އެއީ އެންމެ ތިން އަހަރުދުވަހުން، ކުރަންވެފައިވާ ހުރިހާ ކަމެއް ނުކުރެވޭނެތީ. މިރަށަކީވެސް ވަރަށް، ފަޅުގެ ގޮތުން ދަތި ރަށެއް. މިހިސާބުގަނޑުގެ ރަށްރަށް އެހެން އެބަހުރި. ފަޅުކޮނުން ނުވަތަ ނެރުގޮއްވުން. މިއީ ހަމަ ކޮންމެހެން ބޭނުންކަމަކަށް އޮންނަނީ ވެފައި. މިދެންނެވި މަޝްރޫޢުގެ ދަށުން މިރަށުގައި ނެރުގޮއްވުން ހިމެނިފައިވޭ. އޭގެ މަސައްކަތް އަދި ނުކުރެވި އޮތް ކަމުގައިވިޔަސް، އިރާދަކުރެއްވިއްޔާ މުސްތަޤްބަލުގައި އެ މަސައްކަތް ކުރެވޭނެ. އެކަން ލަސްވާ ސަބަބަކީ ރާއްޖެތެރޭގެ ވަރަށްގިނަ ރަށްރަށަށް އެކަންތައް ބޭނުންވާތީ. ވަރަށްގިނަ އަތޮޅުތަކުގައި ވަރަށްގިނަ ރަށްރަށް އެބަހުރޭ. ހަމަ މިރަށް މިއޮންނަގޮތަށް، އެ ރަށްރަށަށް އަރައި ފޭބުމަކީ ވަރަށް ދަތިގޮތަކަށް އޮންނަ ކަމެއް. އެހެންވީމާ، އެހެން ހުންނަ ރަށްތައް ގިނަކަމުން، އަދި އެ މަސައްކަތަކީ ވަރަށް ޚާއްޞަ މަސައްކަތަކަށްވެފައި، ވަކި ދުވަސްވަރެއްގައި ނޫނީ ނުކުރެވޭކަހަލަ މަސައްކަތަކަށްވާތީ، ތަންކޮޅެއް ދިގުލައިގެންދަނީ. މިހާރުވެސް ފުވައްމުލަކުގައި އެ މަސައްކަތް އެބަކުރެވޭ. އޭގެފަހުން ދެން ރާއްޖެތެރޭގެ އެހެން ރަށްރަށުގައިވެސް ކުރެވޭނެ. އަދި އޭގެކުރިން އުތުރުގެ އަތޮޅެއްގައިވެސް އެ މަސައްކަތް ކުރެވިއްޖެ. އެހެންވީމާ، އެކަން އެއީ އިރާދަކުރެއްވިއްޔާ ވާނެ ކަމެއް.\nއާދެ، އަޅުގަނޑު ދާ ކޮންމެ ރަށެއްގައިވެސް، އެރަށްރަށުގެ ރައްޔިތުންނަށް އިލްތިމާސް ކުރަން، ހަމައެކަނި އެންމެ މަސައްކަތެއްގެ މައްޗަށް ދިރިއުޅުމުގެ ހުރިހާ ކަމެއް ހުއްޓައިލައިގެން ނުތިބުމަށް. އެއީ، މަސްވެރިކަން އެއީ އަޅުގަނޑުމެންގެ އެންމެ މުހިންމު، އެންމެ، އެއިން އެދެވޭ އާމްދަނީއެއް ލިބޭ މަސައްކަތް ކަމުގައިވިޔަސް، މަސްވެރިކަން ނުހުންނަ ބައެއް ދުވަސްތައްވެސް އަންނާނެ. އެހެންވުމާއެކު، ތަފާތު ގިނަ މަސައްކަތްތައް ދަސްކޮށްގެން، އެ މަސައްކަތް ކުރަމުން ގެންދިޔައްޔާނޫނީ، ކުއްލިއަކަށް އަޅުގަނޑުމެންނަށް ބޮޑު ދައްޗަކާ ކުރިމަތިލާން ޖެހިދާނެ. އެހެންވީމާ، މިރަށުގެ ރައްޔިތުންނަކީވެސް މަސްވެރި ބަޔަކަށްވިޔަސް، ރަށުގައި ކުރެވެންހުރި އެހެން ބާވަތްބާވަތުގެ މަސައްކަތްވެސް ވާނެ ކުރައްވަން. އެ މަސައްކަތްތައް ކުރުމުން، އޭގެ ފައިދާ ލިބޭނީ ހަމަ އެ މަސައްކަތްކުރާ ބަޔަކަށް.\nހަމައެފަދައިން، ތަޢުލީމު އެއީ ވަރަށްބޮޑު އަހަންމިއްޔަތެއް އަޅުގަނޑުމެން ދޭންޖެހޭނެ އެއްޗެއް. ކުރިން މިރަށުގައި ވަރަށްގިނަދުވަސް ވެއްޖެ، މަކްތަބެއްނެތި އޮންނަތާ. އެހެން އޮވެފައި، މިވޭތުވެދިޔަ ގާތްގަނޑަކަށް ތިން އަހަރުދުވަހުގެ ތެރޭގައި އަލުން މަކްތަބެއް ހެދި، އެ މަކްތަބު މިހާރު ހިނގަމުންދަނީ. އަޅުގަނޑުގެ ނަޞޭޙަތަކީ، އެ މަކްތަބު ވީ އެންމެ ރަނގަޅަކަށް ރަށުގެ ހުރިހާ ރައްޔިތުން އެއްބާރުލައްވައިގެން ކުރިއަށް ގެންދެވުން. އެއީ އަޅުގަނޑުމެންގެ ޅަދަރިންނަށް ތަޢުލީމު ދިނުމަކީ، އަޅުގަނޑުމެންގެ ކޮނޑުގައި އެޅިފައިވާ މަސްއޫލިއްޔަތަކަށްވާތީ. އެއީ ހަމައެކަނި ތަރައްޤީގެ މަގުގައި ކުރަންޖެހޭ ކަމެއް ނޫން. ދީނީގޮތުން ބެލިނަމަވެސް އެއީ އަޅުގަނޑުމެންގެ މައްޗަށް ވާޖިބުވެފައިވާ ކަމެއް. ކޮންމެ ބައްޕަޔަކަށް އަދި ކޮންމެ މަންމަޔަކަށް ވާޖިބުވެގެންވާނެ، އެމީހުންގެ ދަރިންނަށް ކިޔަވައިދިނުން. އެންމެކުޑަމިނުގައި ދީނުގެކަންތައްތައް އޮޅުންފިލުވައިދިނުން. އެހެންނޫނީ އެމީހުންނަށް ދީނުގެ ކަންތައްތަކެއްވެސް ނޭނގޭނެ. ނަމާދުކުރާކަށް ނޭނގޭނެ، ރޯދަހިފާކަށް ނޭނގޭނެ. އަދި އެނޫންކަމެއް ކުރާކަށްވެސް ނޭނގޭނެ. އެހެންވީމާ، އެހުރިހާ ކަމެއްގެ ޒިންމާ އެޅޭ ބަޔަކީ މައިންބަފައިން. ދަރިން އެ ތިބެނީ ތައްޔާރަށް، ކިޔަވަން. މައިންބަފައިންގެ ކިތަންމެކުޑަ އެހީއެއް އޮތް ކަމުގައިވިޔަސް، ދަރިންނަށް ކިޔެވޭނެ.\nއެހެންވީމާ، އަޅުގަނޑުމެންނަށް اللّـه سبحـانـه وتعـالى ތަނަވަސްކަމެއް ދެއްވައިފައި އޮތުމުގެ ސަބަބުން އެބާވަތުގެ ކަންތައްތައް ކުރިއަށް ގެންދެވެން އޮއްވައި، ކުރިއަށް ނުގެންގޮސް ތިބުމަކީ ވަރަށް ނޭދެވޭ ކަމެއް. ރާއްޖެތެރޭގެ ވަރަށްގިނަ ރަށްރަށުގައި އަމިއްލަ މަކްތަބުތަކާއި މަދަރުސާތައް، ވަރަށް ކުރިއްސުރެ ހިނގަމުން އެބަދޭ. ވަރަށް ރަނގަޅު ފެންވަރަކަށް ބައެއް ތަންތަން ހިނގަމުންދޭ. އެތަންތަން ވެދާނެ، ފަހަރެއްގައި ބައެއް އެހެން ރަށްރަށަށްވުރެ، ތަނަވަސްކަމުގެ ގޮތުން ދެރަ ރަށްރަށް ކަމުގައި. އެހެންނަމަވެސް، އެމީހުންގެ ހިތުގައި ތަޢުލީމަށް އޮންނަ ލޯތްބެއްގެ ސަބަބުން އެކަންތައްތައް އެމީހުން ކުރިއަށްގެންދަނީ. އަޅުގަނޑުމެން މިރަށުގެ ރައްޔިތުންގެ ހިތުގައިވެސް ތަޢުލީމަށް އެފަދަ ލޯތްބެއް އޮންނަންވާނެ. އަދި ތަޢުލީމަށްޓަކައި ކޮންމެވެސްވަރަކަށް އަޅުގަނޑުމެން ޤުރްބާނީވެސްވާންވާނެ. އަޅުގަނޑުމެންނަށް اللّـه سبحـانـه وتعـالى ދެއްވާ ތަނަވަސްކަމަކުން، އެކަލާނގެ އެންގެވި ކަމެއް ކުރުމަށް ހޭދަކުރުމަކީ، އަޅުގަނޑު ހިތުން އަޅުގަނޑުމެންގެ ތެރެއިން އެއްވެސް މީހަކު ފަސްޖެހިގެންވާނެ ކަމެއް ނޫން. އަމިއްލަގޮތުން މަކްތަބުތަކާއި މަދަރުސާތައް ހިންގާ ފަރާތްފަރާތަށް ސަރުކާރުންވެސް ގެންދަނީ އެހީވަމުން. ވަރަށްގިނަ އަމިއްލަ މަކްތަބުތަކަށާއި މަދަރުސާތަކަށް މިހާރު އެކި ބާވަތްބާވަތުގެ އެހީވެދޭ. ހަމައެކަނި މެދުނުކެނޑި 10 އަހަރުވެފައި ހުންނަ ތަންތަނަކަށް ނޫން. އެނޫން ތަންތަނަށްވެސް އެކިއެކި ބާވަތްބާވަތުގެ އެހީއާއި ޢިނާޔަތް ސަރުކާރުން ދެމުންދޭ.\nއެހެންވީމާ، މިރަށުގެ ރައްޔިތުންވެސް ރަނގަޅަށް މަކްތަބުގެ ކަންތައްތައް ހިންގަވާ ކަމަށްވަންޏާ، ސަރުކާރުގެ ފަރާތުން އެހީ ލިބޭނެ. އެއްވެސް ހާލެއްގައި ތަޢުލީމަކީ ބޭނުންނެތް އެއްޗެއްކަމުގައި ހިތްތަވައިގެންނުވާނެ. އެއީ ތަޢުލީމު އެއީ އަޅުގަނޑުމެންގެ ކުދިންގެ މުސްތަޤްބަލް އޭގެ މައްޗަށް ބިނާވެފައިވާކަމެއް. އަޅުގަނޑުމެން ވިސްނަންވީ ހަމައެކަނި އަޅުގަނޑުމެންގެ މިހާރުގެ ދިރިއުޅުމަކަށް ނޫން. އަޅުގަނޑުމެން ވިސްނަންވީ މާދަމައަށް. ކުދިން ބޮޑެތިވެގެން އެމީހުން ކުރާނެ ޝަކުވާއަށް. އެމީހުންގެ މައިންބަފައިން އެމީހުންނަށް އަޅައިނުލައި، އެމީހުންގެ ތަޢުލީމަށްޓަކައި އެއްވެސް އެއްޗެއް ހަރަދު ނުކުރުމުގެ ސަބަބުން ކުދިން ބޮޑެތިވެގެން، އެމީހުންގެ އަމިއްލަ ފައިމައްޗަށް ތެދުވާއިރު ތިބޭނީ އެއްވެސް ތަޢުލީމެއް ނުލިބި. އެދުވަހު އެމީހުން ކުރާނެ ޝަކުވާތަކަށް މިހާރު ތިޔަ ހުރިހާ ބޭކަލުންނާއި ބޭކަނބަލުން ވިސްނަވަންވާނެ. އަދި ކޮންމެ މީހަކުވެސް އެދޭނީ، އެމީހެއްގެ ދަރިން ބޮޑެތިވެގެން އެއީ ރަނގަޅު ބަޔަކަށްވާން. އެއްވެސް މީހަކު ނޭދޭނެ، ތަންދޮރު ނުދަންނަ ޖާހިލަކަށް، އެމީހާގެ ދަރިޔަކުވާކަށެއް. އެހެންވީމާ، އެކަންވެސް މިހާރު އަޅުގަނޑުމެން ހަނދާންކޮށްގެން މިހާރު މިތިބަ ކުދިންނަށް ކިޔަވައިނުދިނިއްޔާ، މުސްތަޤްބަލުގައި އޮންނާނީ ހިތާމަކުރަންޖެހިފައި.\nއާދެ، އަޅުގަނޑު ޝައްކެއް ނުކުރަން، އަޅުގަނޑު މި ދައްކާ ވާހަކަތަކަށް މިރަށުގެ ރައްޔިތުންގެ ފަރާތުން ޢަމަލީ އިޖާބައެއް ލިބޭނެކަމާމެދަކު. އާދެ، ހަމައެއާއެކު، އަޅުގަނޑު ދަންނަވައިލަން ބޭނުންވާ އެހެން ކަމެއްވެސް އެބައޮތް. އެއީ ރާއްޖެތެރޭގެ ބައެއް ރަށްރަށުގައި ހިސާބަކަށް ހަމަނުޖެހުން، ދޭތެރެދޭތެރެއިން އުފެދޭ. އޭގެތެރެއިން އެއްރަށެއް މިރަށް މިއީ، މުންޑޫ. އެއީ ވަރަށް ހިތާމަކުރަންޖެހޭ ކަމެއް. އެއްގޮތަކަށްވެސް އަޅުގަނޑުމެންގެމެދުގައި އެބާވަތުގެ ކަންތައްތައް ހުރެގެނެއްނުވާނެ. ހުންނަންވީ އެއްވެސް ސަބަބެއްނެތް. ދުނިޔޭގެ ބައެއް އެހެން ޤައުމުތަކުގައި އެކަހަލަ ކަންތައްތައް އުފެދުމުގެ ސަބަބުތައް ހުރޭ. މިސާލަކަށް، ތަފާތު ދީންތަކުގެ އަހުލުވެރިން ދިރިއުޅޭ ޤައުމަކަށްވެދާނެ، ނުވަތަ ތަފާތު ބަސްބަހުން ވާހަކަދައްކާ، ތަފާތު ނަސްލުތަކުން އައިސްފައިތިބޭ ބަޔަކަށް ވެދާނެ، އެހެން ތަންތާނގެ މީހުންނަކީ. އެހެންވީމާ، އެމީހުންގެ މެދުގައި ދެކޮޅުވެރިކަން އުފެދޭނެ، ނުވަތަ ހަމަނުޖެހުން އުފެދޭނެ ސަބަބުތަކެއް އެބަހުރޭ. އަޅުގަނޑުމެންނަށް ބަލާއިރު، އަޅުގަނޑުމެންނަކީ ވަރަށް ނަޞީބުވެރި ބައެއް. އަޅުގަނޑުމެންނަކީ އެއް ދީނެއްގެ އަހުލުވެރިން. އެންމެންނަކީ މުސްލިމުން. އަޅުގަނޑުމެންނަކީ އެއް ޤައުމެއްގެ ރައްޔިތުން. އެންމެންނަކީ ދިވެހިން. އެއްބަހަކުން ވާހަކަދައްކާ ބައެއް. އެއްކަހަލަ ގޮތަކަށް ދިރިއުޅެމުން އައިސްފައިވާ ބައެއް.\nއެހެންވީމާ، އަޅުގަނޑުމެންގެމެދުގައި އެއްވެސްކަހަލަ ހަމަނުޖެހުމަކަށް ތަންދޭންވީ ސަބަބެއްނެތް. އަޅުގަނޑުމެން ވާންޖެހޭނީ އަޅުގަނޑުމެންގެ މާތްދީނުގައި އަންގަވައިފައިވާ ގޮތަށް، އަޚުންތަކެއް ކަމުގައި. اللّـه سبحـانـه وتعـالى ވަޙީކުރައްވަނީ، [إِنَّمَا الْمُؤْمِنُونَ إِخْوَةٌ.] [ހަމަކަށަވަރުން މުއުމިނުންނަކީ އަޚުންތަކެކޭ.] ރަސޫލާ ޙަދީޘްކުރައްވަނީ، [المسلم أخوالمسلم.] [ކޮންމެ މުސްލިމަކީ ދެން ތިބި މުސްލިމުންގެ އަޚެކޭ.] އެހެންވީމާ، އަޚުންގެ މެދުގައި އޮންނަންޖެހޭފަދަ ހަމަޖެހުމާއި، އެއްބާރުލުމާއި، އެކުވެރިކަން އަޅުގަނޑުމެންގެ ކޮންމެ ޖަމާޢަތެއްގެމެދުގައިވެސް އޮންނަންވާނެ. ކޮންމެ މީހަކުވެސް ތިމާގެ އަމިއްލަ ޙައްޤުތަކަށް ރައްކާތެރިވާ ފަދައިން، އެހެން މީހުންގެ ޙައްޤުތަކަށް ރައްކާތެރިވާންވާނެ. ކޮންމެ މީހެއްވެސް ތިމާގެ އަމިއްލަ ގެދޮރަށާއި މުދަލަށް ރައްކާތެރިވާ ފަދައިން، އެހެން މީހުންގެ ގެދޮރަށާއި މުދަލަށްވެސް ރައްކާތެރިވާންވާނެ.\nމިދޭތެރެއިން މިރަށުގައި އެކަހަލަ ކަމެއް، ހަމަނުޖެހުމެއް ހިނގައިފި. އެކަމަށްޓަކައި އަޅުގަނޑު ވަރަށްބޮޑަށް ހިތާމަކުރަން. އެއިން އެލިބޭ ގެއްލުން، އެފަދަ ކަންކަމުން ލިބޭ ގެއްލުން އެއީ ވަކިމީހަކަށް ލިބޭ ގެއްލުމެއް ކަމުގައި ބެލޭކަށް ނޯންނާނެ. މިސާލަކަށް، އެކަހަލަ ކަމެއްގެ ސަބަބުން ދޯންޏެއް އަނދައިގެން ދިޔައީ. އެހެންވީމާ، އެއީ ހަމައެކަނި އެ ދޯނީގެ ވެރިފަރާތަށް ލިބުނު ގެއްލުމެއް ކަމުގައި ކިހިނެއްތޯ ބެލޭނީ؟ އެއީ އެ ދޯނި ހުރުމުން، މުޅި ރަށަށް އެލިބޭ ފައިދާއާއި، އެލިބޭ ފަސޭހަތަކުން މަޙްރޫމުވަނީ. އަދި އެ ދޯނި ހުރުމުން، އޭގެ ސަބަބުން ދިރިއުޅުމަށް ތަނަވަސްކަން ލިބޭނެ އެތައް ބަޔަކަށް، އެ ތަނަވަސްކަން ލިބޭނެ ގޮތްތައް މަނާކުރެވުނީ. އެހެންވީމާ، އެބާވަތުގެ ކަންތައްތައް ކުރުން އެއީ ވަރަށް ނޭދެވޭ ކަމެއް. އަޅުގަނޑުމެން ކަހަލަ އިސްލާމީ މުޖުތަމަޢެއްގައި އެއްގޮތަކަށްވެސް ހުރެގެންވާނެ ކަމެއްނޫން. އެހެންވީމާ، އަޅުގަނޑު ވަރަށް ޚާއްޞަ ގޮތެއްގައި މިރަށުގެ ހުރިހާ ރައްޔިތުންނަށް އިލްތިމާސް ކުރަން، އެއްވެސްކަހަލަ ހަމަނުޖެހުމެއް މިރަށުގައި ދެން މީގެފަހުން ނުއުފެއްދޭތޯ ބެއްލެވުމަށް. އަޅުގަނޑު މިހެން ދަންނަވާއިރު އަޅުގަނޑަށް އެނގޭ، މިރަށުގެ ރައްޔިތުންގެ ވަރަށްގިނަ ބަޔަކު، އެއީ ހަމަ އެއްބަނޑުއެއްބަފާ އަދި އެކުވެރިގޮތުގައި ދިރިއުޅެން ތިބި މީހުންކަން. ކޮންމެ ޖަމާޢަތެއްގައިވެސް ނޭދެވޭގޮތަށް ޢަމަލުކުރާނީ ވަރަށްމަދު ބަޔަކު. އެހެންވުމާއެކު، މިރަށުގައިވެސް އެކަހަލަ ބަޔަކު އުޅޭކަމަށްވަންޏާ، މިއަދުން ފެށިގެން އެމީހުންގެ ޢަމަލުތައް އިޞްލާޙު ކުރުމަށް އަޅުގަނޑު ނަޞޭޙަތްތެރިވެ އިލްތިމާސް ކުރަން.\nއާދެ، އަޅުގަނޑުމެންގެ ތެރޭގައި، މިދެންނެވި ކަހަލަ އުޚުއްވަތްތެރިކަމުގެ ގުޅުމެއް އޮންނަ ކަމަށްވަންޏާ، އަޅުގަނޑުމެން ކުރާ މަސައްކަތްތަކުގެ ފައިދާވެސް އަޅުގަނޑުމެންނަށް ފެންނާނެ. ދިރިއުޅުން ތަރައްޤީ ކުރުމަށާއި، މަޢީޝަތު ތަރައްޤީ ކުރުމަށް އަޅުގަނޑުމެން ކުރަމުންގެންދާ ކަންތައްތަކުން ނަތީޖާތައް ލިބެމުންދާނެ. އެއްދުވަހުން އަނެއް ދުވަހަށް އަޅުގަނޑުމެން ދާނީ ކުރިއަށް. އެއާޚިލާފަށް އަޅުގަނޑުމެންގެމެދުގައި ފިތުނަ އުފެދި، މީހުން ބައިބައިވެ، ހަމަނުޖެހުން އަޅުގަނޑުމެންގެ މެދުގައި އޮންނަ ކަމަށްވަންޏާ، ކިތަންމެ މަސައްކަތެއް ކުރި ކަމުގައިވިޔަސް، އެ ކުރާ މަސައްކަތެއްގެ ފައިދާއެއް އަޅުގަނޑުމެންނަކަށް ނުފެންނާނެ. اللّـه سبحـانـه وتعـالى ވަޙީކުރައްވަނީ، [وَلَا تَنَازَعُوا فَتَفْشَلُوا وَتَذْهَبَ رِيحُكُمْ.] [ތިޔަބައިމީހުން އެއްބަޔަކު އަނެއްބަޔަކަށް އަރައިރުންވެ، އެއްބަޔަކު އަނެއްބަޔަކާ ދެކޮޅުހަދައި ވަކިވަކިނުވާހުށިކަމެވެ. އެހެންވެއްޖެނަމަ، ތިޔަބައިމީހުން ނާކާމިޔާބުވާހުއްޓެވެ. އަދި ތިޔަބައިމީހުންގެ ބާރު ގެއްލިގެންދާހުއްޓެވެ.] ކިތަންމެ ބާރުގަދަ ޤައުމެއްވެސް، ޖަމާޢަތެއްވެސް އެމީހުންގެމެދުގައި އެކުވެރިކަން ނެތްކަމަށްވަންޏާ، އެ ބާރު ދާނީ އެއްދުވަހުން އަނެއް ދުވަހަށް ދަށަށް. ވަރަށް އަވަސް ފުރުޞަތެއްގެ ތެރޭގައި އެމީހުންގެ ކަންތައްތައް ދަށަށްގޮސް، އެއީ އެއްވެސް ބާރެއް އާރެއް ހުރި ބައެއް ކަމުގައި ނުވާނެ. އެއީ އަޅުގަނޑުމެންގެ މާތް ދީނުގައިވެސް އަންގަވައިފައިވާ އާޔަތްތަކުންނާއި ޙަދީޘްތަކުން އަޅުގަނޑުމެންނަށް ދޭހަވާ އެއްޗެއް. ހަމައެފަދައިން، އަޅުގަނޑުމެންގެ ވަށައިގެން ފެންނަން ހުންނަ ތަޖުރިބާތަކުންވެސް އެންމެންނަށްވެސް ރަނގަޅަށް އެނގޭނެ ކަމެއް. އެހެންވީމާ، އެބާވަތުގެ ކަންކަމަށް ވަރަށް ޚާއްޞަ ސަމާލުކަމެއް ދެއްވުމަކީ، އަޅުގަނޑުގެ ވަރަށްބޮޑު އެދުމެއް.\nއާދެ، އަޅުގަނޑުގެ ވާހަކަކޮޅު ނިންމައިލާނީ، އަދިވެސް އެއްފަހަރު މުންޑޫގެ ވެރިންނަށާއި ރައްޔިތުންނަށް ހިތުގެ އެންމެ ފުންމިނުން ޝުކުރު ދަންނަވަމުން. އަޅުގަނޑު އެދެނީ، އެއްދުވަހުން އަނެއް ދުވަހަށް މުންޑޫގެ ކަންތައްތައް އިޞްލާޙުވެ ތަރައްޤީވަމުން ދިޔުން. ހަމައެފަދައިން، މިއަތޮޅުގެ ރައްޔިތުންނަށްވެސް މިއަދަށްވުރެ ތަނަވަސް މުސްތަޤްބަލެއް ފެނިގެން ދިޔުން. ހަމައެއާއެކު މުޅި ރާއްޖެއަށްވެސް އަޅުގަނޑުމެން ބޭނުންވާ ފާގަތި ތަނަވަސް ދުވަސްތައް اللّـه سبحـانـه وتعـالى ދެއްކެވުން.


Covid Vaccine Jehumah 90 Aharuge Anhenaku6Meylah Hingaifi - Vaguthu\nކޮވިޑް ވެކްސިން ޖެހުމަށް 90 އަހަރުގެ އަންހެނަކު6މޭލަށް ހިނގައިފި\nކޮވިޑް-19 ގެ ނުރައްކާތެރިކަން އެމެރިކާގައި އިންތިހާއަށް ބޮޑުވެފައިވާ މި ދަނޑިވަޅުގައި ކޮވިޑް-19 އަށް އުފައްދާފައިވާ ވެކްސިން ޖެހުމަށް އެޤައުމުގެ ރައްޔިތުން ވަނީ ކިޔު ހަދާލާފަ އެވެ. އަދި ބައެއް މީހުން ވެކްސިން ޖެހުމަށް ޝައުގުވެރިކަން އުފެދިފައިވާވަރު އަންގައިދޭ އެއް މިސާލަކީ ދާދިފަހުން 90 އަހަރުގެ އަންހެނަކު6މޭލަށް ހިނގަފައި މިވަނީ މި ސަބަބުތަކަށް ޓަކައި ކަމެވެ.\nފްރޭން ގޮލްޑްމެން ނަމަކަށް ކިޔާ މި އަންހެން މީހާ ބޭރުގެ ނޫހަކަށް ދިން އިންޓަވިއުއެއްގައި ބުނީ ވެކްސިން ލިބެން ފެށި ހިސާބުން އޭނާ އެޕޮއިޓްމެންޓަށް އެދެން ފަށާފައިވާ ކަމަށެވެ. ފްރޭން އާއި ދަރިފުޅު ރޫތް ކޮންމެ ދުވަހަކުވެސް ވެކްސިން ޖެހުމަށް އެޕޮއިޓްމެންޓް ހޯދާ ކަމަށާއި ނަމަވެސް އެންމެ ދުވަހަކުވެސް އެކަން ކާމިޔާބުނުވާ ކަމަށް އޭނާ ބުންޏެވެ.\nމިހާރު އެމެރިކާގެ ސްޓޭޓް ތަކަށް ސްނޯ ފައިބަމުންދާ މި ދަނޑިވަޅުގެ ސަބަބުންވެސް ވެކްސިންދޭ ބައެއް ކްލިކް ތަކުން ވެކްސިން ދިނުން ފަސްކޮށްފައިވާ ކަމަށް އޭނާ ބުންޏެވެ. ނަމަވެސް6ނުވަތަ 8 އިންޗާއި ހަމައަށް އޮތް ސްނޯގަނޑުގައި އޭނާ ވެކްސިން ޖެހުމަށް ނިކުމެފައިވާ ކަމަށް ފްރޭން ބުންޏެވެ.\nހެނދުނުގެ ވަގުތެއްގައި ވެކްސިން ޖެހުމަށް ނިކުތް ފްރޭން ބުނީ އޭނާ ސްނޯގެ ތެރެއިން ހިނގާފައި ހޮސްޕިޓަލަށް ގޮސް ވެކްސިން ޖަހައިގެން އަނބުރާ ގެއަށް އައީ ކަމަށެވެ. ބޭރަށް ނުނިކުމެ ގިނަ ދުވަސްވެފައިވާ ކަމަށާއި އަމިއްލަ ކަމެއް ކުރަން އެގޮތަށް އެކަނި ނުކުތުމުން ވަރަށް ހިންގަމަޖެހޭކަމަށް އޭނާ ބުންޏެވެ.\nވިޔަފާރި ކުރުމަށާއި ރައްޓެހީން އަދި އާއިލާ އާއި އެކު އުޅުމަށް ވަރަށް ބޭނުންވާކަމަށް ފްރޭން ބުންޏެވެ. އަދި އަމިއްލައަށް ރައްކާތެރިކަން ކަށަވަރުކޮށްގެން ހުރުންވެސް މުހިންމު ކަމަށް ފްރޭން ވަނީ ބުނެފަ އެވެ.


Pacific Kandu Gai Baarugadha Thoofaaneh Ufedhijje - Vaguthu\nޕެސިފިކް ކަނޑުގައި ބާރުގަދަ ތޫފާނެއް އުފެދިއްޖެ\nމެކްސިކޯ ކައިރިން ޕެސިފިކް ކަނޑުގައި ބާރުގަދަ ތޫފާނެއް އުފެދިއްޖެއެވެ.\nޗާލޮޓާ ގެ ނަމުން ނަންދީފައިވާ މި ތުފާނަކީ އެމެރިކާ ސަރަހައްދުގައި ތޫފާން އުފެދޭ މޫސުމާއި ދިމާކޮށް މިހާތަނަށް އުފެދުނު އެންމެ ބޮޑު ތޫފާނެވެ. ކުރިއަށް އޮތް ހަފްތާގައި މި ތޫފާން އިތުރަށް ބާރުގަދަވެ މެކްސިކޯގެ އައްސޭރިފަށަށް އަރާނެ ކަމުގެ އިންޒާރު ކަމާބެހޭ ފަރާތްތަކުން ވަނީ ދީފައެވެ.\nތޫފާނުގައި ބިންގަނޑު ކަނޑައިގެން ދިޔުމާއި ވައިގަދަވުމާއި ފެންބޮޑުވާނެ ކަމުގެ އިންޒާރުވަނީ ދީފައެވެ. މެކްސިކޯގެ 70 މޭލު ބޭރުގައި އުފެދިފައިވާ ކޮޅިގަނޑު ތޫފާނަކަށް ބަދަލުވީ މިދިޔަ ބުރާސްފަތި ދުވަހުއެވެ.\nއެ ތޫފާންގެ ސަބަބުން ވަރަށް ބޮޑަށް ފެންބޮޑުވެ ތަފާތު ގިނަ ހާދިސާތައް ހިނގިއެވެ.\nދުނިޔޭގެ މިޓިއޮރޮލިޖަކްނ އޯގަނައިޒޭޝަނުން ބުނީ އެއީ 2013 ވަނަ އަހަރު ފިލިޕީންސް އަށް އެރި ތޫފާން ހައްޔާން ހާ ބާރުގަދަ ތޫފާނެއް ކަމަށެވެ.


ޔޫތު ސްކޮޑު ރާއްޖެއިން ބޭރަށް! — Ihavandhoo.com\n4 ޑިސެމްބަރު 2018 1 ޢަބްދުލްމާނިޢު ޙުސައިން\nމައި ކަޕް 2018 ގައި ޔުނައިޓެޑް ޔޫތުގެ ސްކޮޑުގައި ރާއްޖެއިން ބޭރު ކުޅުންތެރިޔަކު ހިމަނައިފިއެވެ. އެ ޓީމުގެ ސްކޮޑުގައި ހިމަނައިފައި ވަނީ އިންޑިޔާގެ މައިސޫރަށް އުފަން އުމުރުން 26 އަހަރުގެ ޔުނުއެސް ޕާޝާއެވެ. މިކަމާ ގުޅިގެން މަޢުލޫމާތު ދެއްވަމުން ޔުނައިޓެޑް ޔޫތުގެ މީޑިޔާ ކޯޑިނޭޓާރ އަލީ ފަޔާޒް ވިދާޅުވީ ރާއްޖެއިން ބޭރު ކުޅުންތެރިޔާ ގެނައުމުގެ އިދާރީ ހުރިހާ މަސައްކަތެއް ނިމިފައިވާ ކަމަށެވެ. އަދި މިރޭގެ ވަގުތެއްގައި ކުޅުންތެރިޔާ ރާއްޖެ އަންނާނެ ކަމަށެވެ. މީގެ އިތުރަށް އޭނާ ވިދާޅުވީ މައި ކަޕަށް އަލަށް ބިދޭސީ ކުޅުންތެރިޔެއް ޔޫތުގައި ހިމެނުމަކީ އިހަވަންދޫގެ ފުޓްބޯޅައަށް ލިބުނު ކުރިއެރުމެއް ކަމަށާއި ޔޫތަށް ލިބުނު ފަޚުރެއް ކަމަށެވެ. އަދި ކުޅުންތެރިޔާގެ އެޖެންޓަށާއި މިކަމުގައި އެހީތެރިވި ހުރިހާ ފަރާތްތަކަށް ޝުކުރު އަދާ ކުރައްވާ ކަމަށެވެ.\nމި ނޫހަށް އެނގިފައިވާ ގޮތުން ޔުނުއެސް ޕާޝާ އަކީ އިންޑިޔާގެ ސުޕަރ ލީގާއި، އޭ ޑިވިޝަން ގެ މަޝްހޫރު އެތައް ކުލަބުތަކަށް ކުޅެފައިވާ އެ ޤައުމުގެ ހުނަރުވެރި މިޑްފިލްޑަރެކެވެ. މީގެ އިތުރުން އޭނާވަނީ ބުރެޒިލް ތަރި ރޮނަލްޑިނިޔޯ އާއި ކޮލަމްބިޔާގެ ފޯވާރޑް ރަޑަމެލް ފަލްކާއޯ ފަދަ ކުޅުންތެރިންނާއެކު ކުޅެފައެވެ. އަދި އާޖެންޓީނާގެ ތަރި ކުރެސްޕޯ އާއި އެއް ޓީމަކަށް ކުޅެފައިވާ ޕާޝާ ވަނީ އިންޑިޔާގެ އޭ ޑިވިޝަންގެ ގަދަ ބާރު ޑާރގަންބަރ އެފް.ސީ އަށް ވެސް ކުޅެފައެވެ.\nމީ އިހަވަންދޫގެ ތާރީޚުގައިވެސް ފުޓްބޯޅަ ޓީމަކަށް ބިދޭސީ ކުޅުންތެރިއެއް ގެންނަ ފުރަތަމަ ފަހަރުކަންވެސް ފާހަގަކޮށްލެވެއެވެ. މިކަމާ ގުޅިގެން އިހަވަންދޫގެ ފުޓްބޯޅައަށް ލޯބިކުރާ ގިނަ ފަރާތްތަކެއްގެ ސަމާލަކަން ޔޫތަށް ވަނީ ހުއްޓިފައެވެ. "މިފަހަރު ސަޅިވާނެ" މި ސްލޯގަންގެ ދަށުން މި އަހަރުގެ މައި ކަޕަށް ނުކުންނަ ޔޫތަށް ޕާޝާގެ އިތުރުން އިހަވަންދޫގެ ނަން މަޝްހޫރު އެތައް ކުޅުންތެރިން ތަކަކާއެކު، މި އަހަރުގެ މިނިވަން ޗެމްޕިއަންޝިޕްގެ އެންމެ މޮޅު ކުޅުންތެރިޔާ މުޙައްމަދު ފާރިޝް ވެސް ވަނީ އެ ޓީމާ ގުޅިފައެވެ.\n↵ މައިކަޕް 2018, ޔުނައިޓެޑް ޔޫތު\nމިފަހަރު ސަޅިވާނެ ކަމަށް ބެލެވެނީ\n–4ޑިސެމްބަރު 201800


Malaysia ge prince Valencia gannan beynun | Mihaaru\nދުނިޔޭގެ ކުޅިވަރު / ވެލެންސިއާ\nމެލޭޝިއާގެ ޕްރިންސް ވެލެންސިއާ ގަންނަން ބޭނުން\nމެލޭޝިއާގެ ޖޮހޯރްގެ ޕްރިިންސް ޓުންކޫ އިސްމާއިލް އިބްނި ސުލްތާން އިބްރާހިމް: އޭނާ ވަނީ ސްޕެއިނުގެ ވެލެންސިއާ ގަންނަން ޝައުގުވެރިކަން ފާޅުކުރައްވާފައި.\n02 މާޗް 2021 - 20:04\nޖޮހޯރް (މާޗް 2) - މެލޭޝިއާގެ ސްޓޭޓެއް ކަމަށްވާ ޖޮހޯރްގެ ޕްރިިންސް ޓުންކޫ އިސްމާއިލް އިބްނި ސުލްތާން އިބްރާހިމް، ސްޕެއިނުގެ ވެލެންސިއާ ގަންނަން ޝައުގުވެރިކަން ފާޅުކުރައްވައިފި އެވެ.\nއުމުރުން 36 އަހަރުގެ ޕްރިންސް ޓުންކޫ އިސްމާއިލް އަކީ މި ވަގުތު މެލޭޝިއާގެ ކްލަބް ޖޭޑީޓީއެފްސީގެ ވެރިޔާ އެވެ. އޭނާ ވިދާޅުވީ 408 މިލިއަން ޔޫރޯ (491 މިލިއަން ޑޮލަރު) އަށް މި ވަގުތު އަގު ކަނޑައަޅާފައިވާ ވެލެންސިއާ ގަންނަން ޝައުގުވެރިވާ އެކި ސަބަބުތަކެއް އެބަހުރި ކަމަށެވެ. ރިޕޯޓްތައް ބުނާގޮތުން ޕްރިންސް ޓުންކޫ އިސްމާއިލްގެ މިލްކިއްޔާތުގައި ހަ ބިލިއަން ޑޮލަރު އެބަހުއްޓެވެ.\n"އަހަންނަކީ ފުޓްބޯޅަ އަށް އާ މީހެއް ނޫން. އަހަރެން ކްލަބެއް ބިނާކޮށްފިން (ޖޭޑީޓީއެފްސީ). ކޮންމެ އަހަރަކު ރެލިގޭޝަނުގައި ވާދަކުރަމުން އައި އެ ޓީމަކީ މިހާރު ކޮންމެ އަހަރަކު ޗެމްޕިއަންކަމަށް ވާދަކުރާ ޓީމެއް. އަށް އަހަރު ތެރޭ 16 ތަށި ހޯދައިފިން. އަހަރެމެންނަކީ ސައުތު އީސްޓް އޭޝިއާގެ އެއް ވަނަ ޓީމު. އަދި އޭޝިއާގެ ވެސް ބޮޑު ކްލަބެއް،" ޕްރިންސް ޓުންކޫ އިސްމާއިލް ވިދާޅުވި އެވެ.\nއޭނާ ވިދާޅުވީ ވެލެންސިއާ ގަންނަން ޝައުގުވެރިވާ އެންމެ ބޮޑު ސަބަބަކީ ފުޓްބޯޅައިގައި އޭނާގެ މަސައްކަތް ފުޅާކުރުމާއި ވެލެންސިއާ ފަދަ ކްލަބެއް ކާމިޔާބުގެ މަގަށް ގެންދިއުމުގެ އިތުރުން ތާރީހީ ކަންތައްތަކެއް ހާސިލްކުރުމަށް ބޭނުންވާތީ ކަމަށެވެ.\n"އަހަރެންގެ އެމްޕަޔާ ބޮޑު ކުރަން ބޭނުން. އާ ޗެެލެންޖްތަކަށް ނުކުންނަން ތައްޔާރު. އަހަންނަކީ ކްލަބެއްގެ ލޯގޯ ނޫނީ ސަގާފަތް ބަދަލުކުރަން އަންނާނެ މީހެއް ނޫން. އަހަރެން ބޭނުންވަނީ ކާމިޔާބީ. ކޮން ކަމެއް ވެލެންސިއާ ބޭނުންވަނީ؟ ބޭނުންވަނީ ފުޓްބޯޅަ ދަންނަ ކާމިޔާބީ ހޯދަން ފެންބޮވައިގަނެފައި ހުންނަ މީހެއް. އަދި ވެލެންސިއާ އަކީ ކިހާ ބޮޑު ކްލަބެއްކަން ދަންނަ މީހެއް،" ޕްރިންސް ޓުންކޫ އިސްމާއިލް ވިދާޅުވި އެވެ.\nވެލެންސިއާ ވެރިޔަކަށް މި ވަގުތު ހުރީ ސިންގަޕޫރުގެ ބިލިއަނަރު ޕީޓާ ލިމް އެވެ. ދާދި ފަހުން ޔޫއޭއީގެ ވިޔަފާރި ކުންފުންޏަކުން ވެލެންސިއާ ގަންނަން ޝައުގުވެރިކަން ފާޅުކުރި ނަމަވެސް ލިމް ވަނީ އެ ޑީލް ކުރިއަށްގެންދަން ދެކޮޅު ހަދައިފަ އެވެ. ލިމް ވެލެންސިއާގެ މެޖޯރިޓީ ހިއްސާ ގަތީ 2014 ވަނަ އަހަރު އެވެ.\nފާއިތުވި އަހަރުތަކުގައި ވެލެންސިއާގެ ނަތީޖާތައް އަހަރުން އަހަރަށް ދަށްވަމުން ދާތީ ލިމް އަށް ވަނީ ގިނަ ފާޑުކިޔުންތަކެއް އަމާޒުވެފަ އެވެ. އަދި މިދިޔަ ސީޒަނަށް ފަހު ވެލެންސިއާގެ ނަން މަޝްހޫރު ކުޅުންތެރިން ނުއަގުގައި ވިއްކާލުމުން ސަޕޯޓަރުން ވަނީ ލިމްއާ ދެކޮޅަށް ސޯޝަލް މީޑިއާގައި ގިނަ ކެމްޕެއިންތަކެއް ހިންގައިފަ އެވެ.\nސްޕެއިނުގެ ޗެމްޕިއަންކަން ހަ ފަހަރު ހޯދާފައިވާ ވެލެންސިއާ މި ވަގުތު ސްޕެނިޝް ލީގުގެ 14 ވަނައިގައި އޮތީ ރެލިގޭޝަން ޒޯނަށް ވުރެން ފަސް ޕޮއިންޓް އިތުރަށް ހޯދައިގެންނެވެ.\nމަ ހީކުރީ ރާއްޖޭގެ ކްލަބު ވެލެންސިޔާ ގަންނަނީ ކަމަށް ލޮލް..... މީހަކު އަޅެފަހެ މޮޔަވެދާނެ\nމާއަގުހެޔޮކޮށް ދިވެހި ރުފިޔާއަށް ވިއްކަފާނަން 562487 މިނަންބަރަށް ގުޅާލާ.\nރާއްޖޭގެ ވެލެންސިއާ ގަނެބަލަ ޕުލީސް\nމަހީކުރީ ރާއްޖޭގެ ވެލެންސިއާ ގަންނަނީކަމަށް..\nމެލޭޝިޔާގާވެސް ޕުރިންސުން އުޅޭތަ؟ މަހީކުރީ ސައުދީގާ އެކަނިކަމަށް ޕުރިންސުން އުޅެނީ.\nމެލޭޝިޔާގެ7ސްޓޭޓްގެ ތެރެއިން ކޮން މެ ސްޓޭޓަކް ވެސް ސުލްތާން އެއް ހުރޭ.


Elhuvi Angoti aai Hedhi Sihurun Dhiriulhun Halaakuvi Zuvaanehge Vaaha\nއާއިލީ މީހަކު އެޅުވި އަނގޮޓި އާއި ހެދި ސިހުރުން ދިރިއުޅުން ހަލާކުވި ޒުވާނެއްގެ ވާހަކަ!\n10 ޖެނުއަރީ 2022 - 00:15:42\nމިއީ އުތުރު ރަށެއްގައި ދާދި ފަހުން ދިމާވި ހާދިސާއެކެވެ. އާއިލީ މީހަކު އޭނާގެ އަންހެން ދަރިއަކު އަތުގައި އަޅުވައިދިން ރަން އަގޮޓިއެއްގައި ސިހުރާއެކު ފޮރުވިފައިވާ ފަސް ޖިއްނި، އެ އަންހެން ކުއަޖާއަށް ކުރިމަތި ކުރުވި އުނދަގޫ ތަކެކެވެ.\nއަނާ ގެ އުމުރުން 24 އަހަރު ފުރުނު އިރު އޭނާ ވަނީ ދެ ވަނަ ކައިވެއްޏެއް ކޮށްފައެވެ. ފުރަތަމަ ކައިވެނި އުމުރުން 18 އަހަރުގައި ކުރެވުނީ އަނާ ބުނާ ގޮތުން ސިހުރު ލޯތްބެއްގެ ތެރެއިންނެވެ. އެކަން އެގޮތަށް ވެގެން ދިޔަކަން ފުރަތަމަ ނޭނގުނަސް ކައިވެނީގެ ގުޅުމުގެ ތެރެއިން އެކަން ފާހަގަ ވާން ފެށިއެވެ. ގިނަ މައްސަލަ ތަކެއް ޖެހި ދަރިއަކު ވެސް ލިބުނު ފަހުން ފިރިމީހާ ފިލައިގެން ދިޔައީކަމަށް އަނާ ބުންޏެވެ.\nނަމަވެސް އެގޮތުގައި މާގިނަ ދުވަހު އަނާ މަޑު ކުރާކަށް ބޭނުމެއް ނުވިއެވެ. ދެވަނަ ކާވެއްޏަކަށް އަނާ އެދިގެން ހުއްޓާ ހިތް އެދޭ ފަދަ ބައިވެރިއަކު އަނާ އަށް ލިބުނެވެ. ލޯބިވެ ގިނަ ދުވަހު އުޅުމަށް ފަހު ކައިވެނި ކުރެވުނެވެ. މިއީ އަނާގެ ދެވަނަ ކާވެއްޏަށް ވި ނަމަވެސް ކައިވެއްޏަށް އާއިލާގެ ރުހުމެއް ނުލިބުނެވެ.\nއާއިލާގެ ރުހުން ނުލިބުނު ކަމުގައި ވިޔަސް ގޭގެ ވަކިން ހަދާފައި ހުންނަ ބައެއްގައި އަނާ ދިރިއުޅެމުން އައީ ފިރިމީހާ އެކު އުފާވެރި ދިރިއުޅުމެއް އުޅުމަށެވެ. ދުވަސްތައް ފާއިތުވެ އަނާގެ ދެމެފިރިންނަށް ދަރިއަކު ލިބިއްޖެއެވެ. ދަރިފުޅުގެ ކަންކަމާއި އެހެނިހެން ކަންކަންމުަގައި ފިރިމީހާގެ ލޯބި ލިބުނު ކަމުގައި ވިޔަސް ދިރިއުޅުމުގެ ބައެއް ކަންތަކަށް ފިރިމީހާ ފޫހިވެ ދުރުވާން ފެށިއެވެ.\nއޭރު ވެސް ގޭތެރޭގެ ހަމަނުޖެހުން ދިޔައީ އިންތިހާއަށް ބޮޑު ވަމުންނެވެ. އާއިލާގެ ނުރުހުމާއި ގޭތެރެއިން އިވެމުންދާ ވިހަ ބަސްތަކުން ކަންތައްތަށް އޮތީ ބޮޑު ހައިޖާނު ގަނޑެއްގެ ތެރޭގައެވެ. ނަަމަވެސް ކައިވެނި ރޫޅާލާ ތިން ވަނަ ކައިވެއްޏެއް ކުރުމުގެ ވިސްނުމެއް ނުގެންގުޅުނީ ކުރެވުނު ދެ ކައިވެނިން ތިން ދަރިން ލިބިފައި ވާތީ އެވެ.\nނަމަވެސް ދިރިއުޅުމުގެ މިހާލަތު އާއިލާ އަށް ނޭނގޭތީ އަނާ ކަރުނަ އަޅާ ރޯ އެތައް ރެ އެއް ދިޔަ ކަމަށާއި، ހާލަތު ބަދަލުވެގެން ދިޔަގޮތް އަނާ އޭނާގެ ރައްޓެހިންނާއި ހިއްސާކޮށްފައި ވިއެވެ. ނަމަވެސް ދުވަހެއް ދުވަކަށް ހާލަތު ގޯސްވެ ގޭގެ މައްސަލަ ބޮޑުވެ ވަރިވާން ވެސް ބައެއް ފަހަރު ހިތަށް އަރާ ރޭ ރޭ ވެސް ދާކަމަށް އަނާ ވަނީ ބުނެފައެވެ.\nމިގޮތުގައި ދުވަސްތަށް ފާއިތުވެ ގޭތެރޭގެ ހާލަތު އެއްކޮށް އަމާންވެގެން ދިއެވެ. ނަމަވެސް މީދުވަސްކޮޅެއްގެ ހަމަޖެހުމެއް ކަމަކަށް އަނާ ހިތަކަށް ވެސް ނާރަ އެވެ. އެދުވަސް ކޮޅުު އަނާގެ ދައްތަ 15 ވަރަކަށް ދުވަހަށް އެހެން ރަކަށް ދިޔަ އެވެ. ދަތުރު ނިންމާލާފައި ދައްތަ ހުރިހާ ކުދިންނަށް ހަދިޔާ ގެނައެވެ. އަނާ އަށް ގެނައީ އެންމެ އަގުބޮޑު ހަދިޔާ އެވެ. އެކަމާ އަނާ ހުރީ އުފަލުންނެވެ.\nހަދިޔާ ދީފައި ވެސް އަނާ ދެކެ ލޯބިވާ ކަމަށް އެ ދައްތަ ބުންޏެވެ. އެއީ ރަން އަގޮޓި އެކެވެ. ދައްތަގެ އެ ހަދިޔާ އިނގިލީގައި އަޅައިގެން އެ ރޭ ނިދީ ވަރަށް އުފަލުންނެވެ.\nނިދާފައި އޮތް ވަގުތު ބިރުވެރި ހުވަފެންތަކެއް ފެންނަމުން ދިޔަ އެވެ. ނަމަވެސް ޝަހާދަތް ނުކިޔާ ނިދުނީމަ ފެނުނު ހުވަފެނެއް ކަމަށް ވެސް އަނާ ހިތަށް އެރި އެވެ. ނަމަވެސް އެރޭގެ ފަހުން ކޮންމެ ރެއަކު އެ އުނދަގޫ ކުރިމަތިވަމުން ދިޔަ އެވެ. ހުވަފެނުގައި ހަރުފަ ފެނުމާއި ސިއްސައގެން ހޭލެވުމާއި، ބިރުވެރި އުނދަގޫ ތަކެއް ކުރިމަތި ވިއެވެ.\nނަމަވެސް އެއީ މާބޮޑަށް ކަންކަމާއި ވިސްނާތީ ދިމާގޮތެއް ކަމަށް އަނާ އަށް ހީކުރެވުނެވެ. އެގޮތުން ހިޖާމާ ޖެހުމާއި އެކި ޑޮކްޓަރުންނަށް އެކި ފަހަރުމަތިން ދެއްކުނެވެ. ނަމަވެސް ހައްލެއް ނުލިބުނެވެ. އަނާ އަށް ވިސްނުނީ ރުގްޔާގެ ފަރުވާ ހޯދުމަށެވެ. އޭރު އަނާގެ ދިރިއުޅުން އެއްކޮށް ވިއްސި ވިހާލިވެ، ކައިވެނި ރޫޅިއްޖެއެވެ.\nދުވަސްތަށް ފާއިތުވެ ރުގްޔާގެ ފަރުވާ އަނާ ހޯދަމުން ދިޔަ އެވެ. ބެލި ބެލުމަށް ފަހު ރުގްޔާގެ މާހިރެއް ކަމަށްވާ އަކްރަމް ބުންޏެވެ.\nއަނާ އަށް ޖިއްނި ތަކެއް އުނދަގޫ ކުރާ ކަމަށެވެ. އަދި އަތުގައި އޮތް އަގޮޓި އާއި ގޭގެ ފެންވަރާ ވަޅަށް ސިހުރު ހަދާފައި ހުރި ކަމަށްް ވެސް އަކްރަމް ބުންޏެވެ. އަނާގެ ހަށިގަނޑުގެ ތެރޭގައި ފަސް ޖިއްނި އުނދަގޫ ކުރަމުން ދާ ކަމަށް ވެސް އަކްރަމް ބުންޏެވެ. ފުރަތަމަ ކައިވެނީގައި ވެސް ސިހުރު ހަދާފައި ހުރިކަމަށާއި، ދެވަނަ ކާއިވެއްޏަށް ވެސް ސިހުރު ހަދާފައި ހުރީ ހަމަ އެކަކު ކަމަށް އަކްރަމް ބުންޏެވެ.\nއަނާއަށް ސިހުރު ހަދާފައިވަނީ ކާކުތޯ ތަކުރާރުކޮށް އަނާ ހަދަމުންދިއުމާއެކު އެންމެ ފަހުން އަކްރަމްއަށް ޖެހުނީ ސިހުރު ހެދި މީހާ ބުނެ ދޭށެވެ. އެކަމެއް ކޮށްފައިވަނީ އަނާގެ ވަރަށް ގާތް މީހެއްކަމަށާއި އެ މީހަކީ އަނާ އާ ވަކިނުވެވޭނެ މީހެއްކަމަށް ބުންޏެ އެވެ. އެ ވަރުން ވެސް އަނާއަށް އެ މީހަކު ނޭނގުމުން އެންމެ ފަހުން އެއީ ކާކުކަން ވަރަށް ސާފުކޮށް ބުންޏެ އެވެ.\nއަކްރަމް ބުނީ އެ މީހަކީ އަނާގެ އެނަމެ އިތުބާރު ހިފޭ ދައްތަ ކަމަށާއި ނަމަވެސް ދައްތަ އަށް ދެރަގޮތެއްވާން ދުވަހަކު ވެސް އަނާ އެދިގެން ނުވާނެކަމަށެވެ. އަކްރަމްގެ އެ ވާހަކަ އާއެކު އަނާ ގިއްސަގިއްސާލާ ރޯން ފެށި އެވެ. ހުއްޓާނުލާ އެތައް އިރަކު އަނާ ރޮމުންދިޔަ އެވެ. އެންމެ ފަހުން އަކްރަމް އަށް ޖެހުނީ އަނާ އަށް ވިސްނައިދޭށެވެ. ގަބޫލުކުރަން ކިތަންމެ ދަތިވިޔަސް އެންމެ ފަހުން އަކްރަމްގެ ވާހަކަ ގަބޫލުކުރި އެވެ.\nއަކްރަމް ވަރަށް ރަނގަޅަށް ރުގްޔާގެ ތެރެއިން އަނާ އަށް ދެވެން ހުރި ފަރުވާތައް އަނާ އަށް ދިނެއެވެ.\nއޭގެ ފަހުން ސިހުރުގެ އުނދަގޫ އަނާއަށް ކުރިމަތި ނުވާނެ ކަމަށް ބުންޏެވެ. ނަމަވެސް އޭގެ ފަހުން އަނާ އަކީ ބޮޑެތި ވޭންތަކާއި އެކި އެކި އުނދަގޫ ތަހައްމަލް ކުރަން ޖެހި ރަށުން ފަރުވާ ނުލިބޭތީ މިއަދު މާލޭގައި ދިރިއުޅުމަށް މަޖްބޫރު ވެފައިވާ އަންހެނެކެވެ. އެހުރިހާ ގިލަންވެރިކަމެއް ޖެހުނީ ރަހުމު ކުޑަ ދައްތަގެ އެ އަމަލުންނެވެ.